ആകാശത്തിനും കടലിനുമിടയിലുള്ള ഇറ്റലിയിലെ സ്വർഗം | Cinque terre town in Italy| Italy tourism| famous tourist spots in Italy| beach in Italy\nപാറക്കെട്ടുകളുടെ മുകളില് മെഡിറ്ററേനിയന് കടലിലേക്ക് മുഖം നോക്കിനില്‍ക്കുന്ന, സാമ്യങ്ങളും വ്യത്യാസങ്ങളും ഒട്ടനവധിയുള്ള, അഞ്ച് കടലോരഗ്രാമങ്ങള്. ആകാശത്തിനും കടലിനും ഇടയിലുള്ള നാടെന്നാണ് ഇറ്റലിക്കാര് സിന്‍ക്വേ ടെറേയെ വിശേഷിപ്പിക്കാറുള്ളത്\n# താര പൊതുവാൾ / ചിത്രങ്ങൾ: ഗൗതം രാജൻ\nഇറ്റലി എന്ന് കേള്‍ക്കുമ്പോള് ആദ്യം മനസ്സില് വരുന്ന പേരുകള് റോം, വെനീസ്, പിസാ ഇവയൊക്കെയാണ്. സിന്‍ക്വേ ടെറേ എന്ന പേര് നമുക്കത്ര പരിചിതമല്ല. ഇറ്റലിയുടെ വടക്കുപടിഞ്ഞാറന് ഭാഗത്തെ ഒരു കുഞ്ഞു നാടാണിത്. വളരെ പ്രത്യേകതകളുള്ളൊരു നാട്. പേരില്‍നിന്നുതന്നെ തുടങ്ങുന്നു ആ പ്രത്യേകത. സിന്‍ക്വേ എന്നാല് ഇറ്റാലിയന് ഭാഷയില് അഞ്ച് എന്നാണര്‍ഥം.\nടെറേ എന്നാല് ഗ്രാമം എന്നും. അഞ്ച് ഗ്രാമങ്ങളുടെ ഒരു കൂട്ടമാണ് സിന്‍ക്വേ ടെറേ. പാറക്കെട്ടുകളുടെ മുകളില് മെഡിറ്ററേനിയന് കടലിലേക്ക് മുഖം നോക്കിനില്‍ക്കുന്ന, സാമ്യങ്ങളും വ്യത്യാസങ്ങളും ഒട്ടനവധിയുള്ള, അഞ്ച് കടലോരഗ്രാമങ്ങള്. ആകാശത്തിനും കടലിനും ഇടയിലുള്ള നാടെന്നാണ് ഇറ്റലിക്കാര് സിന്‍ക്വേ ടെറേയെ വിശേഷിപ്പിക്കാറുള്ളത്. ഒരു നാടോടിക്കഥ വായിച്ച അനുഭവമായിരുന്നു സിന്‍ക്വേ ടെറേയിലേക്കുള്ള യാത്ര.\nസിന്‍ക്വേ ടെറേയോടേറ്റവും അടുത്ത് കിടക്കുന്ന പട്ടണം ലാ സ്പീസിയ ആണ്. ഇവിടെ നിന്ന് ട്രെനോ പാസ് ലഭിക്കും. ഒരു ദിവസത്തേക്കുള്ള പാസാണിത്. ലാസ്പീസിയ മുതല് ലെവാന്റോ വരെ എത്ര തവണ വേണമെങ്കിലും ഇതുപയോഗിച്ച് യാത്ര ചെയ്യാം. പതിനാറ് യൂറോ ആണ് ഒരു പാസിന്. ലാസ്പീസിയയില്‍നിന്ന് തുടങ്ങുന്ന ട്രെയിന് റിയോമജിയോറെ, മനറോള, കോര്‍ണീലിയ, വെര്‍ണാസ, മോണ്ടെറോസോ എന്നീ അഞ്ച് സ്റ്റേഷനുകള് കടന്ന് ലെവാന്റോയിലെത്തി തിരിച്ചുപോരും. പത്തു മിനിറ്റ് ഇടവേളകളില് ട്രെയിന് സര്‍വീസുണ്ട്. ലാസ്പീസിയമുതല് ലെവാന്റോ വരെയുള്ള യാത്ര അരമണിക്കൂറാണ്.\nഓരോ സ്റ്റേഷനും തമ്മില് നാലഞ്ച് മിനിറ്റിന്റെ ദൂരം മാത്രമേയുള്ളൂ. അത്രയും തൊട്ടുതൊട്ടാണീ ഗ്രാമങ്ങള് കിടക്കുന്നത്. പാറകള് തുരന്ന് നിര്‍മിച്ച അനവധി തുരങ്കങ്ങള്‍ക്കിടയിലൂടെയാണ് യാത്ര. യാത്രയുടെ ദൈര്‍ഘ്യം വളരെ ചെറുതാണ്. രസംപിടിച്ച് വരുമ്പോഴേക്കും അടുത്ത സ്റ്റേഷനെത്തും. ട്രെയിന്‍യാത്ര ഇഷ്ടമുള്ളവര്‍ക്ക് സിന്‍ക്വേ ടെറേ കണ്ടുകഴിഞ്ഞാല് ലാസ്പീസിയ മുതല് ലെവാന്റോ വരെ വെറുതെ ഒരു ട്രെയിന് യാത്ര നടത്താം. ഒരറ്റം മുതല് മറ്റേയറ്റം വരെ കടലും കണ്ടുകൊണ്ടിരിക്കാം. ഇടയ്‌ക്കേതെങ്കിലും ഗ്രാമത്തിലിറങ്ങണമെന്നുണ്ടെങ്കില് അങ്ങനെ.\nഅഞ്ചു ഗ്രാമങ്ങളെയും ചുറ്റിക്കൊണ്ട് ഒരു നടപ്പാതയുണ്ട് . ഇതിലൂടെ നടന്നും ഒരു ഗ്രാമത്തില്‍നിന്ന് മറ്റൊന്നിലേക്ക് പോവാം. ഏകദേശം മൂന്നാല് മണിക്കൂറോളം നടക്കേണ്ടി വരും. ഈ നടപ്പാതയിലൂടെ പോയാല് ആദ്യം എത്തുക വ്യൂപോയിന്റുകളിലേക്കാണ്. അവിടെനിന്നും താഴെയിറങ്ങി വേണം ഗ്രാമങ്ങളിലെത്താന്. ഈ നടപ്പാതയുടെ മുകളിലൂടെ മലകളെ മുറിച്ചുകൊണ്ട് കടന്നുപോകുന്ന റോഡുണ്ട്. അതിലൂടെ കാര്‍മാര്‍ഗവും യാത്ര ചെയ്യാം. സാഹസികമായ ഡ്രൈവായിരിക്കുമെന്ന് മാത്രം. ലാസ്‌പേസിയയില് നിന്നും ബോട്ട് മാര്‍ഗവും സിന്‍ക്വേ ടെറേയിലെത്താം.\nറിയോമജിയോറെയാണ് ഗ്രാമങ്ങളില്‍വെച്ച് യാത്രികര്‍ക്ക് ഏറ്റവും പ്രിയങ്കരം. അവിടേക്ക് തന്നെയാണാദ്യം പോയത്. നല്ല വിശപ്പുണ്ടായിരുന്നു. സ്റ്റേഷനടുത്തുള്ള ലട്ടെറിയ ഡെല്‍വിഗോ എന്ന് പേരുള്ള ഒരു കഫെയില് കയറി. പേരിനു താഴെ ഒരു നാവികന്റെയും തിമിംഗിലത്തിന്റെയും കാര്‍ട്ടൂണ്‍ചിത്രം വരച്ചുവെച്ചിട്ടുണ്ട്. അകത്തേക്ക് കയറിയപ്പോള് രസികന് മുഖമുള്ള ഒരു താടിക്കാരന്; പേര് നിക്കോളോ. കടയുടെ മുന്‍പില് കണ്ട ചിത്രം കൈത്തണ്ടയില് ടാറ്റൂ ചെയ്തിട്ടുമുണ്ട്.\nഅതേ ചിത്രം തന്നെ അകത്തെ ചുവരിലും വരച്ചുവെച്ചിരിക്കുന്നു! ചോദിച്ചപ്പോള് നാവികന് അയാളും തിമിംഗിലം ഭാര്യയും ആണത്രേ! നിക്കോളോയോട് റിയോമജിയോറെയെക്കുറിച്ച് ചോദിച്ചപ്പോള് അവിടെ ആകെ നൂറില് താഴെ ജനങ്ങളേയുള്ളൂവെന്നും ഉള്ളതില് മുക്കാലും വയസ്സന്മാരാണെന്നും പറഞ്ഞു. കടകളധികവും ലാസ്പീസിയയില് നിന്നുള്ളവരുടെയാണത്രേ. നിക്കോളോയും ലാസ്പേസിയക്കാരനാണ്.\nറിയോമജിയോറെയെക്കുറിച്ച് അവിടെ പ്രചാരത്തിലുള്ളൊരു കഥ നിക്കോളോ പറഞ്ഞു. രണ്ട് ഭാഗങ്ങളായിട്ടാണത്രേ റിയോമജിയോറെ നിര്‍മിച്ചിട്ടുള്ളത്.\nതാഴ്ന്ന് കിടക്കുന്ന ഭാഗം മുക്കുവരുടേതും ഉയര്‍ന്നുകിടക്കുന്ന ഭാഗം കര്‍ഷകരുടേതും. എന്നാല് ഇപ്പോള് ആ വ്യത്യാസം പ്രകടമല്ല. പണ്ട് ഗ്രാമത്തിലൂടെ കടന്നുപോയിരുന്ന റിവസ് മേജര് എന്ന നദിയില് നിന്നാണത്രെ റിയോമജിയോറെ എന്ന പേര് വീണത്. ടെലമാക്കോ സിന്‍യോറീനി എന്ന ചിത്രകാരന്റെ ചിത്രങ്ങളിലൂടെയാണ് റിയോമജിയോറെയെപ്പറ്റി ലോകമറിഞ്ഞത് എന്നാണ് ചരിത്രം. ആ കഥ വളരെ രസകരമാണ്. ലാസ്പീസിയയിലെ ചന്തയില് നില്‍ക്കുമ്പോള് വിചിത്രവസ്ത്രധാരികളായ രണ്ട് സ്ത്രീകളെ കണ്ട് കൗതുകംതോന്നിയ സിന്‍യോറീനി അവരെ പിന്തുടര്‍ന്ന് ഈ ഗ്രാമത്തിലെത്തി.\nഇവിടത്തെ സൗന്ദര്യം പുറംലോകമറിയാന് വേണ്ടി ചിത്രങ്ങള് വരച്ച് ഇറ്റലിയിലും ഫ്രാന്‍സിലും ഒക്കെ അദ്ദേഹം ചിത്രപ്രദര്‍ശനങ്ങള് നടത്തി. സത്യമാണെങ്കിലും അല്ലെങ്കിലും റിയോമജിയോറെ അതിമനോഹരമാണെന്ന കാര്യത്തില് സംശയമില്ല.\nതാമസിച്ച ഹോട്ടലിലേക്കെത്താന് കുത്തനെയുള്ള അനവധി പടവുകള് നടന്നുകയറണം. ഒരു മലമറിക്കുന്ന പണിതന്നെയായിരുന്നു അത്. പക്ഷേ, മുകളിലെത്തിയപ്പോള് കിതച്ച കിതപ്പിനൊരു ഗുണമുണ്ടായി. അത്രയും മനോഹരമായിരുന്നു അവിടെനിന്ന് താഴേക്കു നോക്കിയാലുള്ള കാഴ്ച. ബാല്‍ക്കണിയില്‍നിന്ന് നോക്കിയാല് കൂര്‍ത്ത മുഖമുള്ള ഒരു കുരിശുപള്ളി. അതിനു പിന്നിലായി പലനിറത്തില് പെയിന്റടിച്ച വീടുകള്. അതിനുമപ്പുറത്ത് ശാന്തമായ കടലും കടലിനെ തൊട്ടുകിടക്കുന്ന ആകാശവും. ഉദയവും അസ്തമയവും കാണാന് വേറൊരു സ്ഥലവും തേടിപ്പിടിച്ചു പോവേണ്ടതില്ല.\nരണ്ടു വലിയ മുറികളും ഹാളും അടുക്കളയും ബാല്‍ക്കണിയുമുള്ള ഒരു ചെറിയ വീട്ടിലാണ് താമസിച്ചത്. ഇവിടെ ഹോട്ടലുകളെക്കാളധികം ട്രാവലേഴ്‌സ് ഹോസ്റ്റലുകളാണ്. ഒരു മുറിയില് ആറുപേര്. ഞങ്ങളുടെ റൂമിലുണ്ടായിരുന്ന ഫ്രാന്‍സില്‍നിന്നുള്ള ഒരു സ്ത്രീ ഒറ്റയ്ക്കാണ് യാത്ര. പത്തറുപത്തഞ്ചു വയസ്സുണ്ടാവും. ഉരുക്കുപോലെയുള്ള ശരീരം. റിട്ടയര്‍മെന്റ് ആഘോഷിക്കുകയാണത്രെ! ഞങ്ങളുടെയൊപ്പം ഹോസ്റ്റലിലെത്തിയ അവര് ബാഗ് വെച്ച് ഉടനെ താഴേക്കിറങ്ങി പോയി.\nകയറിവന്ന പടവുകളത്രയും തിരിച്ചിറങ്ങണം. എന്തൊരു ചുറുചുറുക്കാണിവര്‍ക്കൊക്കെ! ഞങ്ങള് ക്ഷീണമൊക്കെ മാറ്റി രാത്രിയാണ് പുറത്തിറങ്ങിയത്. ചെരിഞ്ഞുകിടക്കുന്ന ഭൂമിയാണ് റിയോമജിയോറെയിലേത്. നടക്കാനിറങ്ങിയപ്പോഴാണ് ഒരു കാര്യം ശ്രദ്ധിച്ചത്. എല്ലാ കെട്ടിടങ്ങളുടെയും ജനാലകള്‍ക്ക് പച്ചനിറമാണ്. തെരുവില് നല്ല തിരക്കുണ്ടായിരുന്നു. ഒരു പക്കാ ടൂറിസ്റ്റ് സെന്റര് തന്നെയാണ് സിന്‍ക്വേ ടെറേ. യൂറോപ്പില് നിന്നുള്ളവര് തന്നെയാണ് സഞ്ചാരികളിലധികവും. സാധാരണ അധികം ആളുകളില്ലാത്ത സ്ഥലത്ത് പോവാനാണ് പലരും താത്പര്യപ്പെടുക. ബീച്ച് ഹോളിഡേ ഒക്കെയാണെങ്കില് പ്രത്യേകിച്ചും. പക്ഷേ, ഇവിടത്തെ തിരക്കിന് വല്ലാത്തൊരു രസമുണ്ട്. നാടന്‍ഭാഷയില് പറഞ്ഞാല് ഒരോളം.\nനടപ്പാതയുടെ രണ്ടു ഭാഗത്തും ഭക്ഷണശാലകളും ട്രാവലേഴ്സ് ഹോസ്റ്റലുകളുമാണ്. സീഫുഡുകളുടെ ഒരു നീണ്ടനിര തന്നെയുണ്ടിവിടെ. പലതരം മത്സ്യങ്ങള്, ഞണ്ട് തുടങ്ങി നീരാളിവരെ പ്ലേറ്റില് ഇടംപിടിച്ചിരിക്കുന്നത് കാണാം. വളരെ ചെറിയ ബീച്ചാണിവിടത്തെത്. ഹാര്‍ബറിനോട് ചേര്‍ന്ന് പാറക്കല്ലുകള് നിറഞ്ഞ ഒരിടം. അവിടെ കടലും നോക്കിയിരിക്കാം. മറ്റുപല ബീച്ചുകളെയും പോലെ മണല് നിറഞ്ഞ ബീച്ചല്ല ഇവിടത്തേത്. കടലിലേക്ക് തിരിഞ്ഞ് റെസ്റ്റോറന്റുകളും ബാറുകളുമൊക്കെയുണ്ട്. കടലും നോക്കി സായാഹ്നം ചെലവഴിക്കാന് ഇതിലും പറ്റിയ സ്ഥലമില്ല. ഇവിടെ ചെറിയ ബോട്ടുകള് വാടകയ്‌ക്കെടുക്കാം.\nതനിയെ തുഴയണം. ഒറ്റയ്ക്കും ചെറു സംഘങ്ങളായും കടലില് തുഴഞ്ഞു പോകുന്ന ഒരുപാട് പേരെ കണ്ടു. നോക്കി നില്‍ക്കെ ഒരു കുഞ്ഞു പൊട്ടു പോലെ അവര് കടലില് മറഞ്ഞു. പൊതുവെ ശാന്തമാണിവിടത്തെ കടല്. മുകളിലേക്ക് കയറിച്ചെല്ലുമ്പോള് സെന്റ് ജോണ്‍സ് പള്ളി കാണാം. പതിനാലാം നൂറ്റാണ്ടില് പണികഴിപ്പിക്കപ്പെട്ട പള്ളിയാണിത്. ഞങ്ങള് ചെന്ന രാത്രി അവിടെ ക്വയര് ഉണ്ടായിരുന്നു.\nഗിറ്റാറും പിയാനോയും വയലിനും വായ്പാട്ടുമെല്ലാം ചേര്‍ന്ന് സംഗീതമയം. രാത്രി വൈകുവോളം അത് നീണ്ടു. അന്നെന്തെങ്കിലും പ്രത്യേകതയുള്ള ദിവസമായിരുന്നോ അതോ എല്ലാ ദിവസത്തെയും പതിവാണോ എന്ന് തീര്‍ച്ചയില്ല.\nപിറ്റേ ദിവസം ആദ്യം പോയത് മനറോളയിലേക്കാണ്. മുക്കുവ ഗ്രാമം തന്നെയാണ് മനറോളയും. റിയോമജിയോറെയോട് സാമ്യമുള്ള ഭൂപ്രകൃതി തന്നെയാണ് മനറോളയുടെതും.\nപാറക്കെട്ടുകളുടെ മുകളില് പണിതീര്‍ത്ത നിറമുള്ള കെട്ടിടങ്ങളും തെളിനീല നിറമുള്ള കടലും പാറക്കെട്ടുകളുടെ പിന്നിലായി ഉയര്‍ന്നുനില്‍ക്കുന്ന മലയും കലണ്ടര് ചിത്രങ്ങളെ ഓര്‍മിപ്പിക്കും. ഇവിടത്തെ ജനാലകള്‍ക്കും പച്ചനിറം തന്നെ! മുന്തിരിയും ഒലീവുമാണിവിടുത്തെ പ്രധാന കൃഷി. ഉണക്കമുന്തിരി കൊണ്ടും വൈനുണ്ടാക്കുമത്രേ. ഇവിടത്തെ പള്ളിയുടെ അടുത്തായി വലിയൊരു ചക്രം കാണാം. മില് വീലാണത്. മില് വീലിന്റെ ഇറ്റാലിയന് ഭാഷയില് നിന്നാണത്രെ മനറോള എന്ന പേരുദ്ഭവിച്ചത്. കുന്നിലൂടെയും അല്ലാതെയുമായി ചെറിയ നടപ്പാതകള് ഒരുപാടുണ്ട്. പല വഴികളിലൂടെ നടന്നും കേറിയും ഗ്രാമത്തിന്റെ ഭംഗി മുഴുവന് ആസ്വദിക്കാം.\nഓരോ ഭാഗത്തുനിന്ന് നോക്കുമ്പോഴും ഓരോ മുഖമാണ് മനറോളയ്ക്ക്. കടലിനോട് ചേര്‍ന്നുകിടക്കുന്ന പാറകളുടെ മുകളിലേക്ക് പൊത്തിപ്പിടിച്ചു കയറി കുറെപ്പേര് കടലിലേക്ക് ചാടുന്നുണ്ടായിരുന്നു. ഭക്ഷണം കഴിക്കാന് പാവ്ലോസ് എന്ന് പേരുള്ള ഒരു ചെറിയ തട്ടുകടയില് കയറി. കഴിച്ചുകഴിഞ്ഞ് പൈസ കൊടുത്ത്, ബാക്കി ചില്ലറ കിട്ടിയത് നോക്കിയപ്പോള് യൂറോ അല്ല, തായ് ബാട്ടാണ്! രണ്ടു യൂറോയുടെയും പത്തു തായ് ബാട്ടിന്റെയും നാണയം ഏകദേശം ഒരു പോലെയിരിക്കും. തിരിച്ചുകൊടുത്ത് അത് അയാളോട് പറഞ്ഞപ്പോള് അയാള്‍ക്കാകെ സങ്കടം. എന്തോ വലിയ കുറ്റം ചെയ്ത പോലെ മാപ്പുപറഞ്ഞുകൊണ്ട് തെറ്റുപറ്റിപ്പോയതിന്റെ പരിഹാരമെന്നോണം രണ്ടു കുപ്പി വെള്ളം കൈയില് പിടിപ്പിച്ചിട്ടാണ് ഞങ്ങളെ വിട്ടത്.\nസിന്‍ക്വേ ടെറേയിലെ ഏറ്റവും പഴക്കമുള്ള ഗ്രാമമാണ് കോര്‍ണീലിയ. കൂട്ടത്തില് വെച്ചേറ്റവും ചെറിയ ഗ്രാമവും ഇതുതന്നെ. ഇവിടെ ബീച്ചില്ല. മലമുകളില്‍നിന്ന് കടല് നോക്കിക്കാണാനേ കഴിയുകയുള്ളൂ. മറ്റു ഗ്രാമങ്ങളിലെ പോലെ ബോട്ട് ജെട്ടിയില്ലാത്തതിനാല് ജലമാര്‍ഗം കോര്‍ണീലിയയിലെത്താന് സാധിക്കില്ല. നടപ്പാതയോ ട്രെയിനോ തന്നെ ആശ്രയിക്കണം. റെയില്‍വേ സ്റ്റേഷനില് നിന്ന് ഏകദേശം നാനൂറോളം പടികള് കയറിവേണം ഗ്രാമത്തിലെത്താന്. വീതിയില് കെട്ടിയുണ്ടാക്കിയ ഈ പാതയെ 'ലാര്‍ദാറിന' എന്നാണിവിടത്തുകാര് വിളിക്കുന്നത്. വളരെ ഇടുങ്ങിയ വഴികളാണ് കോര്‍ണീലിയയിലേത്.\nട്രെയിന് ഇറങ്ങിയപ്പോള് ആദ്യം നോക്കിയത് കെട്ടിടങ്ങളുടെ ജനാലകളിലേക്കാണ്, ഊഹം തെറ്റിയില്ല, പച്ചതന്നെ! മുന്തിരിത്തോട്ടങ്ങളാല് ചുറ്റപ്പെട്ടുകിടക്കുന്ന ഒരു വലിയ പാറയുടെ മുകളിലാണ് ഈ ഗ്രാമത്തിന്റെ നില്‍പ്പ്. ഗ്രാമത്തിന്റെ സൗന്ദര്യം മുഴുവനായി കാണണമെങ്കില് വാഹനങ്ങള് പോകുന്ന റോഡിലൂടെ നടന്ന് ഉയരത്തിലുള്ള സാന് ബെര്‍ണാഡിനോയിലെത്തണം. കയറ്റം കയറി ക്ഷീണിച്ചുവരുന്നവര്‍ക്ക് ആശ്വാസത്തിന് അവിടെ ബാറുകളും ഭക്ഷണശാലകളുമുണ്ട്. ട്രക്കിങ്ങും ഹൈക്കിങ്ങുമൊക്കെ ഇഷ്ടമുള്ളവര്‍ക്ക് കോര്‍ണീലിയ പ്രിയപ്പെട്ടതാവും.\nസിന്‍ക്വേ ടെറേയുടെ വടക്കുപടിഞ്ഞാറു ഭാഗത്തുള്ള ഗ്രാമമാണ് മോണ്ടെറോസോ. അഞ്ച് ഗ്രാമങ്ങളില് ഏറ്റവും വ്യത്യസ്തമായ ഗ്രാമം മോണ്ടെറോസോയാണ്. ഇതാണേറ്റവും വലിയ ഗ്രാമവും. ഇവിടെ മാത്രമാണ് വാഹനങ്ങള് ഓടിക്കാന് അനുമതിയുള്ളത്. ബാക്കിയുള്ള ഗ്രാമങ്ങളെല്ലാം നടന്നുതന്നെ കാണണം. രണ്ട് ഭാഗങ്ങളായാണ് ഈ ഗ്രാമം സ്ഥിതിചെയ്യുന്നത്. പഴയ ഗ്രാമമായ ബോര്‍ഗോയും പുതിയ ഗ്രാമമായ ഫെജിനയും. ഫെജിനയിലാണ് ബീച്ച്. താമസിക്കാനുള്ള ഹോട്ടലുകളധികവും ഇവിടെയാണ്. പഴയ ഗ്രാമവും പുതിയ ഗ്രാമവും ഒരു തുരങ്കത്തിനാല് ബന്ധിപ്പിച്ചിരിക്കുന്നു.\nഇവിടെ സാന് ഫ്രാന്‍സിസ്‌കോയുടെ ഒരു പള്ളിയുണ്ട്. സിന്‍ക്വേ ടെറേയിലെ മറ്റു ബീച്ചുകള് പോലെ പാറക്കെട്ടുകള് നിറഞ്ഞ് ഇടുങ്ങിയ ബീച്ചല്ല ഇവിടത്തെത്, മണല് നിറഞ്ഞ് നീണ്ടുകിടക്കുന്ന ബീച്ചാണ്. മണലില് നിരനിരയായി കുടകള് നിരത്തിവെച്ചിരിക്കുന്നു. ഒരു ഭാഗം മുഴുവന് ഓറഞ്ചുനിറമുള്ള കുടകള്, പിന്നെ കുറച്ചുദൂരം നീലയും വെള്ളയും, പിന്നെ പച്ച, അങ്ങനെ നിറങ്ങളുടെ ഒരു മേളമാണ് ബീച്ചില്.\nഗ്രാമങ്ങളില് വെച്ചേറ്റവും പ്രായം കുറഞ്ഞത് വെര്‍ണാസയാണ്. 2011-ലെ വെള്ളപ്പൊക്കം ഈ ഗ്രാമത്തെ മുഴുവന് മുക്കിക്കളഞ്ഞു. മണ്ണൊലിപ്പിനുശേഷം കെട്ടിടങ്ങളും റോഡുകളും ഒക്കെ ഏറെക്കുറെ പുതുക്കിപ്പണിയേണ്ടി വന്നു. അതുകൊണ്ടാവാം ഇവിടെ ഹോട്ടലുകളധികമില്ല. താരതമ്യേന ചാര്‍ജും കൂടുതലാണിവിടെ. മറ്റു ഗ്രാമങ്ങളെപ്പോലെ തന്നെ നിറമുള്ള കെട്ടിടങ്ങളും പള്ളിയും ഒക്കെ ഇവിടെയുമുണ്ട്. കൂടാതെ ഒരു ചെറിയ ഹാര്‍ബറുമുണ്ട്. ഏറ്റവുമധികം കരകൗശലശാലകള് ഉള്ളതിവിടെയാണെന്ന് തോന്നുന്നു. സിന്‍ക്വേ ടെറേയുടെ ചിത്രങ്ങള് വരച്ചുവെച്ചിരിക്കുന്ന ഒരു കട കണ്ടപ്പോള് അവിടേക്ക് കയറി.\nസ്റ്റോറി ഇന് ഇറ്റലി എന്നാണ് കടയുടെ പേര്. അന്വേഷിച്ചപ്പോള് അവ വില്‍ക്കാനുള്ളതല്ല. അവിടുത്തെ നടത്തിപ്പുകാരിയുടെ ഭര്‍ത്താവ് വരച്ച ചിത്രങ്ങളാണ്. വില്‍പ്പനയ്ക്ക് വെച്ചിരിക്കുന്നത് ആഭരണങ്ങളാണ്. ഇറ്റലിയുടെ പല ഭാഗങ്ങളിലും യാത്ര ചെയ്ത് വാങ്ങിയ സാധനങ്ങളുപയോഗിച്ചാണ് അവ നിര്‍മിച്ചിരിക്കുന്നത്. മിഷേല് ഗ്രെക്കോ എന്നാണവരുടെ പേര്. അമേരിക്കക്കാരിയാണവര്. ചിത്രകാരനെ പ്രണയിച്ച് കൂടെ കൂടി ഈ നാട്ടുകാരിയായതാണ്.\nരണ്ട് വ്യൂ പോയിന്റുകളാണ് വെര്‍ണാസയിലുള്ളത്. അവയില്‍നിന്ന് നോക്കിയാല് വെര്‍ണാസയുടെ രണ്ടു മുഖങ്ങള് കാണാം. രണ്ടിലേതാണ് കൂടുതല് മനോഹരമെന്ന് പറയുക വയ്യ.\nമല കയറുമ്പോള് താഴെയുള്ള തുരങ്കത്തില്‍നിന്നും ട്രെയിന് സ്റ്റേഷനിലേക്കെത്തുന്നത് കാണാം; പാമ്പ് മാളത്തില് നിന്നിഴഞ്ഞു വരുന്നതുപോലെ. എല്ലാ ഗ്രാമങ്ങളിലും പള്ളികളുണ്ടെങ്കിലും എനിക്കേറ്റവും ഇഷ്ടമായത് വെര്‍ണാസയിലെ പള്ളിയാണ്. ഞങ്ങള് ചെല്ലുമ്പോള് അവിടെ കുര്‍ബാന നടക്കുകയായിരുന്നു. പ്രഭാഷണത്തിനുശേഷം ഒരു വൃദ്ധന് മനോഹരമായി പിയാനോ വായിച്ചാണ് കുര്‍ബാന അവസാനിപ്പിച്ചത്. ഹാര്‍ബറിനടുത്തുള്ള പടിക്കെട്ടുകള് കയറിയാല് ഒരു കോട്ടയിലേക്കാണ് ചെന്നെത്തുക.\nകാസെല്ലോ ഡോറിയ എന്നാണീ പഴഞ്ചന് കോട്ടയുടെ പേര്. ആയിരം വര്‍ഷങ്ങളോളം പഴക്കംവരുന്ന ഈ കോട്ടയുടെ അവശിഷ്ടങ്ങള് മാത്രമേ ഇപ്പോള് ബാക്കിയുള്ളൂ. വൃത്താകൃതിയിലുള്ള ഒരു ടവര് കേടുകൂടാതെ തലയുയര്‍ത്തി നില്‍ക്കുന്നുണ്ട്.\nറെയില്‍വേ സ്റ്റേഷനിലേക്ക് തിരികെ നടക്കുമ്പോള് മതിലില് ഒരു ചെമ്പുഫലകത്തില് ഒരു സ്ത്രീയുടെ ചിത്രം കൊത്തിവെച്ചിരിക്കുന്നത് കണ്ടു. ഇറ്റാലിയന് ഭാഷയില് എന്തോ എഴുതിയിട്ടുമുണ്ട്. 2012 എന്നും രേഖപ്പെടുത്തിയിട്ടുണ്ട്. 2011-ലെ വെള്ളപ്പൊക്കത്തിന് ശേഷമുള്ള വെര്‍ണാസയുടെ തിരിച്ചുവരവുമായി ബന്ധപ്പെട്ടതായിരിക്കണം ആ ഫലകം.\nമണ്ണൊലിപ്പും വെള്ളപ്പൊക്കവും ഈ കുഞ്ഞുനാടിനെ പിടിച്ചുകുലുക്കിയിട്ടും ഇവിടുത്തുകാര് വീണ്ടും ഈ ഗ്രാമം പണിതുയര്‍ത്തി. കൂടുതല് സുന്ദരിയും ശക്തയുമായി സിന്‍ക്വേ ടെറേ തലയുയര്‍ത്തിനില്‍ക്കുന്നു. അന്ന് ഇവിടം മുഴുവന് കടല് കൊണ്ടുപോയിരുന്നെങ്കില് ഇന്നിങ്ങനെ ഒരു വരവ് സാധ്യമാകുമായിരുന്നോ?\nContent Highlights: Cinque Terre Italian Riviera coastline\nകാറ്റിനും മഴയ്ക്കും തകര്‍ക്കാനാവാത്ത ആഘോഷവീര്യം; പോണ്ടിച്ചേരിയിലേക്ക് സ്വാഗതം


ബിഹാര് മാതൃകയില് യു.പിയിലും മഹാസഖ്യം വരുന്നു – Chandrika Daily\nBy chandrika Tuesday January 17, 2017 05:20 am\nബിഹാര് മാതൃകയില് യു.പിയിലും മഹാസഖ്യം വരുന്നു\nലക്‌നൗ: വര്‍ഗീയ ശക്തികളെ തുരത്താന് ബിഹാറില് പരീക്ഷിച്ച് വിജയമായ മഹാസഖ്യം ഉത്തര്‍പ്രദേശിലും. എസ്.പിയിലെ ഔദ്യോഗിക പക്ഷവും തെരഞ്ഞെടുപ്പ് ചിഹ്നമായ സൈക്കിളും ലഭിച്ചതോടെയാണ് സഖ്യസാധ്യതകള് അഖിലേഷ് യാദവ് സജീവമാക്കിയത്….\nലക്‌നൗ: വര്‍ഗീയ ശക്തികളെ തുരത്താന് ബിഹാറില് പരീക്ഷിച്ച് വിജയമായ മഹാസഖ്യം ഉത്തര്‍പ്രദേശിലും. എസ്.പിയിലെ ഔദ്യോഗിക പക്ഷവും തെരഞ്ഞെടുപ്പ് ചിഹ്നമായ സൈക്കിളും ലഭിച്ചതോടെയാണ് സഖ്യസാധ്യതകള് അഖിലേഷ് യാദവ് സജീവമാക്കിയത്. കോണ്‍ഗ്രസാണ് മഹാസഖ്യത്തിലെ പ്രധാന കക്ഷി. അജിത് സിങ്ങിന്റെ രാഷ്ട്രീയ ലോക്ദള്(ആര്.എല്.ഡി) ഉള്‍പ്പെടെയുള്ള ചെറുപാര്‍ട്ടികളെയും സഖ്യത്തിന്റെ ഭാഗമാക്കും.\nപുറത്തുവരുന്ന റിപ്പോര്‍ട്ടുകള് പ്രകാരം ഉത്തര്‍പ്രദേശിലെ 403 നിയമസഭാ മണ്ഡലങ്ങളില് 300 സീറ്റില് സമാജ് വാദി പാര്‍ട്ടി മത്സരിക്കും. 75 സീറ്റ് കോണ്‍ഗ്രസിനും നല്‍കും. ആര്.എല്.ഡി ഉള്‍പ്പെടെയുള്ള പാര്‍ട്ടികള്‍ക്ക് 25 മുതല് 30 സീറ്റുകള് വരെ നല്‍കും. മഹാസ്യഖ്യം ബിഹാറില് വന് വിജയമായിരുന്നു. ലാലു പ്രസാദ് യാദവിന്റെ ആര്.ജെ.ഡിയും നിതീഷ് കുമാറിന്റെ ജെ.ഡിയുവും കോണ്‍ഗ്രസും ചേര്‍ന്നാണ് സഖ്യം രൂപീകരിച്ചിരുന്നത്. കോണ്‍ഗ്രസുമായുളള സഖ്യത്തോട് അഖിലേഷിന് ആദ്യമെ യോജിപ്പായിരുന്നു.\nപിതാവ് മുലായം സിങ് മാത്രമായിരുന്നു ഇതിന് എതിര്‍നിന്നിരുന്നത്. കൂട്ടുകെട്ട് കോണ്‍ഗ്രസിനും ലാഭമാണ്. കോണ്‍ഗ്രസ് ഉപാധ്യക്ഷന് രാഹുല് ഗാന്ധി, അഖിലേഷ് യാദവ് എന്നീ യുവതുര്‍ക്കികള്‍ക്കു കീഴില് ബി.ജെ.പിയെ കെട്ടുകെട്ടിക്കാനാവുമെന്നും എസ്.പിയുമായി അകന്നു നിന്ന മുസ്‌ലിം വിഭാഗങ്ങളെ പാര്‍ട്ടിയിലേക്ക് അടുപ്പിക്കാനാവുമെന്നുമാണ് മഹാസഖ്യ രൂപീകരണത്തിന്റെ ലക്ഷ്യങ്ങളാണ്. ഏഴ് ഘട്ടമായി നടക്കുന്ന ഉത്തര്‍പ്രദേശ് തെരഞ്ഞെടുപ്പിന്റെ ഫലപ്രഖ്യാപനം മാര്‍ച്ച് പതിനൊന്നിനാണ്.


bjp should keep their promise says sanjay raut | ആ ഫോര്‍മുല അട്ടിമറിക്കാന് നോക്കേണ്ട....മുഖ്യമന്ത്രി പദം വേണം, ഓര്‍മപ്പെടുത്തലുമായി ശിവസേന - Malayalam Oneindia\n3 min ago തൃശൂർ പൂരം നടത്തിപ്പ്; നിയന്ത്രണങ്ങളിൽ അന്തിമ തീരുമാനം നാളെ, യോഗം വിളിച്ച് ചീഫ് സെക്രട്ടറി\n24 min ago വാഹന പരിശോധനയുടെ പേരിൽ പോലീസ് തടഞ്ഞുനിർത്തി: ഡയാലിസിസ് കഴിഞ്ഞ് മടങ്ങിയ യുവാവ് കുഴഞ്ഞുവീണെന്ന് പരാതി\nelection തിരഞ്ഞെടുപ്പ് maharashtra മഹാരാഷ്ട്ര bjp shiv sena congress കോണ്‍ഗ്രസ്\nആ ഫോര്‍മുല അട്ടിമറിക്കാന് നോക്കേണ്ട....മുഖ്യമന്ത്രി പദം വേണം, ഓര്‍മപ്പെടുത്തലുമായി ശിവസേന\nPublished: October 28 2019, 15:03 [IST]\nമുംബൈ: ബിജെപിയെ 50:50 ഫോര്‍മുല വീണ്ടും ഓര്‍മിപ്പിച്ച് ശിവസേന. അധികാരം തുല്യ രീതിയില് പങ്കിടുന്നതിനായി പോരാട്ടം തുടരുമെന്ന് ശിവസേന നേതാവ് സഞ്ജയ് റാവത്ത് വ്യക്തമാക്കി. അതേസമയം മുഖ്യമന്ത്രി പദം അടക്കമുള്ള കാര്യങ്ങള് ഇതില് ഉള്‍പ്പെടുമെന്നും റാവത്ത് വ്യക്തമാക്കി. നേരത്തെ സഖ്യമായി ബിജെപി ശിവസേന പാര്‍ട്ടികള് മത്സരിച്ചെങ്കിലും ഇരുപാര്‍ട്ടികള്‍ക്കും ഭൂരിപക്ഷം നേടാന് സാധിച്ചിരുന്നില്ല. ഇതിന് പിന്നാലെയാണ് ശിവേസന സമ്മര്‍ദ തന്ത്രം തുടങ്ങിയത്.\nഇരുപാര്‍ട്ടികളും ഒറ്റയ്ക്ക് ഗവര്‍ണര് ഭഗത് സിംഗ് കോഷ്യാരിയെ കണ്ടിരുന്നു. ഇതിന് പിന്നാലെയാണ് മഹാരാഷ്ട്രയില് പ്രതിസന്ധി രൂക്ഷമായത്. ശിവസേന നേതാവ് ദിവാകര് റാവോതെ, ബിജെപിയുടെ മുഖ്യമന്ത്രി ദേവേന്ദ്ര ഫട്‌നാവിസ് എന്നിവ രാണ് ഗവര്‍ണറെ കണ്ടത്. എന്നാല് ദീപാവലിക്ക് ആശംസകള് അര്‍പ്പിക്കാനാണ് തങ്ങള് എത്തിയതെന്ന് ഇരുവരും പറഞ്ഞു. നിലവിലെ സാഹചര്യത്തെ കുറിച്ച് ഗവര്‍ണറെ അറിയിച്ചെന്ന് ഫട്‌നാവിസ് ട്വീറ്റ് ചെയ്തു.\nബിജെപി പറഞ്ഞ വാക്ക് പാലിക്കാന് തയ്യാറാവണമെന്ന് സഞ്ജയ് റാവത്ത് ആവശ്യപ്പെട്ടിട്ടുണ്ട്. ഇത് ഞങ്ങളുടെ ആവശ്യമല്ല. ഇത് നിങ്ങള് ഞങ്ങളുമായി ഉണ്ടാക്കിയ കരാറാണ്. അവരിത് മനസ്സിലാക്കണം. ലോക്‌സഭാ തിരഞ്ഞെടുപ്പിന് മുമ്പേ അവര് ഞങ്ങള്‍ക്ക് ഇക്കാര്യത്തില് ഉറപ്പ് നല്‍കിയതാണ്. മാധ്യമങ്ങള്‍ക്ക് മുന്നില് പറഞ്ഞ കാര്യങ്ങള് നിങ്ങള്‍ക്ക് ഡിലീറ്റ് ചെയ്യാന് സാധിക്കില്ലെന്നും റാവത്ത പറഞ്ഞു. അതേസമയം മുഖ്യമന്ത്രി പദം പങ്കിടാനാവില്ലെന്നാണ് ബിജെപിയുടെ നിലപാട്.\nനിങ്ങള്‍ക്ക് കടലാസുകള് കീറിയെറിയാം. ഫയലുകള് പൂഴ്ത്തി വെക്കാം. മന്ത്രാലയത്തിന് തീവെക്കാം. എന്നാല് അധികാരം പങ്കിടാനുള്ള ഈ കരാര് നിങ്ങള്‍ക്ക് ഇല്ലാതാക്കാനാവില്ല. ബിജെപി എപ്പോഴും ശ്രീരാമന്റെ പേരാണ് ഉച്ചരിക്കുന്നത്. രാമനെന്നാല് സത്യമാണെന്ന് ബിജെപി ഓര്‍ക്കണമെന്നും റാവത്ത് പറഞ്ഞു. മുഖ്യമന്ത്രി പദം തുല്യമായി പങ്കിടണമെന്നാണ് ശിവസേനയുടെ പ്രധാന ആവശ്യം. ആദിത്യ താക്കറെയെ രണ്ടര വര്‍ഷത്തിന് ശേഷം മുഖ്യമന്ത്രിയാക്കാനാണ് ശിവസേന ലക്ഷ്യമിടുന്നത്.\nമഹാരാഷ്ട്രയില് ആശയക്കുഴപ്പം; ബിജെപിയും ശിവസേനയും തനിച്ച് ഗവര്‍ണറെ കാണുന്നു\nbjp should keep their promise says sanjay raut\nStory first published: Monday, October 28, 2019, 15:03 [IST]


pinarayi vijayan responce after local election 2020\nകേരളത്തെയും നേട്ടങ്ങളെയും ഇല്ലാതാക്കാന് ശ്രമിക്കുന്നവര്‍ക്ക് ജനം നല്‍കിയ മറുപടി: മുഖ്യമന്ത്രി\nകേരളത്തിലുണ്ടായത് ജനങ്ങളുടെ വിജയമാണെന്ന് മുഖ്യമന്ത്രി പറഞ്ഞു. നമ്മളൊന്നായി തുടരണമെന്ന് ആഗ്രഹിക്കുന്ന എല്ലാവരുടെയും വിജയമാണ്\nPublished on : 16 Dec, 2020 , 1:14 pm\nതിരുവനന്തപുരം: തദ്ദേശ തെരഞ്ഞെടുപ്പിലെ ഇടത് തരംഗത്തിന് ശേഷം മാധ്യമങ്ങളോട് പ്രതികരിച്ച് മുഖ്യമന്ത്രി പിണറായി വിജയന്. കേരളത്തിലുണ്ടായത് ജനങ്ങളുടെ വിജയമാണെന്ന് മുഖ്യമന്ത്രി പറഞ്ഞു. നമ്മളൊന്നായി തുടരണമെന്ന് ആഗ്രഹിക്കുന്ന എല്ലാവരുടെയും വിജയമാണ്. കേരളത്തെയും നേട്ടങ്ങളെയും ഇല്ലാതാക്കാന് ശ്രമിക്കുന്നവര്‍ക്ക് നാടിനെ സ്നേഹിക്കുന്നവര് നല്‍കിയ മറുപടിയാണ് തെരഞ്ഞെടുപ്പ് ഫലമെന്നും മുഖ്യമന്ത്രി പറഞ്ഞു.\nഇവിടെ സംഘടിതമായി നടത്തിയ നുണപ്രചാരണങ്ങള്‍ക്ക് ഈ തെരഞ്ഞെടുപ്പിലൂടെ കേരളീയര് ഉചിതമായ മറുപടി നല്‍കി. യുഡിഎഫ് കേരള രാഷ്ട്രീയത്തില് അപ്രസക്തമാവുന്നു. ബിജെപിയുടെ അവകാശവാദങ്ങള് ഒരിക്കല് കൂടി തകര്‍ന്നടിഞ്ഞു. എന്തെല്ലാം അവകാശവാദങ്ങളാണ് അവരുയര്‍ത്തിയത്. അതുപോലെ വര്‍ഗീയ ശക്തികളുടെ ഐക്യപ്പെടലിനും കുത്തിത്തിരിപ്പുകള്‍ക്കും കേരള രാഷ്ട്രീയത്തില് ഇടമില്ലെന്നും ഈ തെരഞ്ഞെടുപ്പ് തെളിയിച്ചു - മുഖ്യമന്ത്രി പറഞ്ഞു.\n2015 ലെ തെരഞ്ഞെടുപ്പുമായി താരതമ്യം ചെയ്യുമ്ബോള് ജില്ലാ പഞ്ചായത്തിലും ബ്ലോക്ക് പഞ്ചായത്തിലും വലിയ മുന്നേറ്റം നേടി. ഏഴ് വീതം ജില്ലാ പഞ്ചായത്തുണ്ടായിരുന്നതില് നിന്ന് 11 ജില്ലാ പഞ്ചായത്തില് എല്‍ഡിഎഫ് അധികാരത്തില് വരുന്നു. കഴിഞ്ഞ തവണ 98 ബ്ലോക്കിലാണ് ജയിച്ചത്. ഇത്തവണ 108 ആയി. കോര്‍പ്പറേഷനുകളുടെ കാര്യത്തിലും ആറില് അഞ്ചിടത്ത് വിജയിച്ച് എല്‍ഡിഎഫ് വന് മുന്നേറ്റം നേടി. 941 ഗ്രാമപഞ്ചായത്തുകളില് 514 എണ്ണത്തില് ഇടതുമുന്നണിക്ക് വ്യക്തമായ മേല്‍ക്കൈ നേടാനായി.\nഇതിലൊക്കെ ശ്രദ്ധിക്കേണ്ട കാര്യം കൃത്യമായ മുന്നണി സംവിധാനത്തിലൂടെ ഒരു തരത്തിലുള്ള അവിശുദ്ധ കൂട്ടുകെട്ടോ ധാരണയ്ക്കോ ഒന്നിനും പോകാതെ സംശുദ്ധമായ നിലപാട് പാലിച്ചാണ് 55 ശതമാനത്തോളം ഗ്രാമപഞ്ചായത്തില് എല്‍ഡിഎഫ് വിജയിച്ചത്.മുനിസിപ്പിലിറ്റികളുടെ കാര്യത്തിലാണ് നഷ്ടം. കഴിഞ്ഞ തവണ 48 ഇത്തവണ 35.കഴിഞ്ഞ രണ്ട് തദ്ദേശ തെരഞ്ഞെടുപ്പിലും സംസ്ഥാനത്ത് അധികാരത്തിലുണ്ടായിരുന്ന മുന്നണി പുറകോട്ട് പോയി. എന്നാല് ഇത്തവണ ഭരണത്തിലിരിക്കുന്ന മുന്നണി വന് വിജയം നേടി. ഏതെങ്കിലും ഒറ്റപ്പെട്ട മേഖലയിലോ പ്രദേശത്തോ മാത്രമുള്ള മുന്നേറ്റമല്ല. സംസ്ഥാനത്തുടനീളം എല്ലായിടത്തും എല്‍ഡിഎഫ് സമഗ്ര ആധിപത്യം നേടി. ജനം കലവറയില്ലാത്ത പിന്തുണ നല്‍കിയെന്നും അദ്ദേഹം വാർത്ത സമ്മേളനത്തിൽ പറഞ്ഞു.


ട്രാഫിക് നിയന്ത്രിക്കുകയായിരുന്ന പോലിസുകാരനെ കാര് യാത്രികന് മര്‍ദിച്ചു\nFri Feb 22 2019 18:05:12 GMT+0530 (IST)\nപട്ടാമ്പി: ട്രാഫിക് നിയന്ത്രിക്കുകയായിരുന്ന പോലിസുകാരന് കാര് യാത്രികന്റെ മര്‍ദനം. ഇന്നലെ ഉച്ചക്ക് മേലെ പട്ടാമ്പി ജങ്ഷനിലാണ് സംഭവം. മേലെപട്ടാമ്പിയില് ഗതാഗതം നിയന്ത്രിച്ചിരുന്ന പോലിസുകാരന് അനിലും ഒറ്റപ്പാലം ഭാഗത്തേക്കു കുടുംബസമേതം കാറില് പോകുകയായിരുന്ന പട്ടിത്തറ അമ്മത്തില് അനൂപ് ഗോപനു (34)മാണ് തമ്മിലടിച്ചത്. സംഭവത്തെ തുടര്‍ന്ന് രണ്ടു മണിക്കൂറോളം ഗതാഗതം സ്തംഭിച്ചു.\nട്രാഫിക് ലംഘിച്ചെത്തിയ കാര് തടഞ്ഞപ്പോള് അനൂപ് ഗോപന് കാറില് നിന്നും ഇറങ്ങി പോലിസുകാരനെ മര്‍ദിക്കുകയായിരുന്നുവെന്ന് എസ്‌ഐ അജീഷ് പറഞ്ഞു. കൃത്യ നിര്‍വഹണത്തിന് തടസ്സം നിന്നതിന് കേസെടുത്ത അനൂപിനെ കോടതിയില് ഹാജരാക്കി റിമാന്റ് ചെയ്തു. എന്നാല് കുടുംബസമേതം വരികയായിരുന്ന അനൂപ് ഗോപനെ ട്രാഫിക് ലംഘിച്ചെന്നാരോപിച്ചു പോലിസുകാരന് അനാവശ്യം പറഞ്ഞെന്നും മര്‍ദിക്കാന് ശ്രമിച്ചുവെന്നും ദൃക്‌സാക്ഷികള് പറഞ്ഞു.\nഇതോടെ കാറില് നിന്നിറങ്ങി അനൂപ് പോലിസുകാരനുമായി കൈയാങ്കളിയായി. നാട്ടുകാരാണ് ഇരുവരെയും പിടിച്ചുമാറ്റിയത്. പോലിസുകാരന് ക്രൂരമായ മര്‍ദനമാണ് ഏല്‍ക്കേണ്ടിവന്നത്. പട്ടാമ്പി സ്‌റ്റേഷനില് നിന്നും എസ്‌ഐയും സംഘവുമെത്തിയാണ് അനൂപിനെ ബലമായി സ്‌റ്റേഷനില് കൊണ്ടുപോയത്.


ഇ ശ്രീധരനെ ഒഴിവാക്കി കൊച്ചി മെട്രോ ഉദ്ഘാടന വേദി - Calicut Journal\nHome » ന്യൂസ് & വ്യൂസ് » ഇ ശ്രീധരനെ ഒഴിവാക്കി കൊച്ചി മെട്രോ ഉദ്ഘാടന വേദി\nകൊച്ചി മെട്രോ ഉദ്ഘാടന വേദിയില് നിന്ന് ഇ ശ്രീധരനെ ഒഴിവാക്കി. കെഎംആര്‍എല് എംഡി ഏലിയാസ് ജോര്‍ജിനും വേദിയില് സ്ഥാനമില്ല. പ്രധാനമന്ത്രിയുടെ ഓഫീസില് നിന്ന് നല്‍കിയ പട്ടികയിലാണ് മെട്രോമാന് ഇ ശ്രീധരനേയും പ്രതിപക്ഷ നേതാക്കളെയടക്കം ഒഴിവാക്കിയത്. പിടി തോമസ് എംഎല്‍എയ്ക്കും വേദിയില് സ്ഥാനമില്ല. പ്രധാനമന്ത്രി, ഗവര്‍ണര്,മുഖ്യമന്ത്രി, കേന്ദ്രമന്ത്രി തുടങ്ങി ഏഴ് പേരാണ് ഉദ്ഘാടനവേദിയില് ഉണ്ടാവുക. സംസ്ഥാനം നല്‍കിയ 13 പേരുടെ പട്ടിക വെട്ടിച്ചുരുക്കിയാണ്7പേരുടെ പട്ടിക പ്രധാനമന്ത്രിയുടെ ഓഫീസ് നല്‍കിയത്.\nമെട്രോ വേദിയില് ക്ഷണമില്ലാത്തതില് പരാതിയില്ലെന്ന് ഇ ശ്രീധരന് പ്രതികരിച്ചു. അസ്വാഭാവികത ഇല്ലാത്ത തീരുമാനം അംഗീകരിക്കുന്നതായും മെട്രോ ഉപദേഷ്ടാവ് പ്രതികരിച്ചു.\nഎസ്പിജി സുരക്ഷാ ചര്‍ച്ചകള്‍ക്ക് ശേഷമാണ് വേദിയില് പ്രധാനമന്ത്രിക്കൊപ്പം ഗവര്‍ണര്, മുഖ്യമന്ത്രി, കേന്ദ്രമന്ത്രി വെങ്കയ്യ നായിഡു എന്നിവരടക്കം7പേര് മതിയെന്ന കേന്ദ്ര തീരുമാനം. സ്ഥലം എംഎല്‍എയേയും എംപിയേയും പ്രതിപക്ഷ നേതാക്കളേയും വേദിയില് നിന്ന് ഒഴിവാക്കി.\nPrevious: ജില്ലയിൽ വീണ്ടും ഡെങ്കിപ്പനി മരണം\nNext: ബാബ രാംദേവിനെതിരെ ജാമ്യമില്ലാ വാറണ്ട്


16:38,5ജൂലൈ 2007-നു നിലവിലുണ്ടായിരുന്ന രൂപം\n1,351 ബൈറ്റുകൾ കൂട്ടിച്ചേർത്തിരിക്കുന്നു , 14 വർഷം മുമ്പ്\nഉറങ്ങാനും സമ്മതിക്കില്ലാ എന്ന് വച്ചാല്\n16:38,5ജൂലൈ 2007-നു നിലവിലുണ്ടായിരുന്ന രൂപം (മൂലരൂപം കാണുക)\n(ഉറങ്ങാനും സമ്മതിക്കില്ലാ എന്ന് വച്ചാല്)\nതാങ്കളുടെ സം‌വാദ പേജില് മര്യാദയില്ലാതെ സം‌വദിച്ചു എന്ന് പറഞ്ഞിരിക്കുന്നത് കണ്ടു. ഒരു കാര്യം പറയട്ടേ.. താങ്കളുടെ സ്വകാര്യബ്ല്ലോഗില് തെറി വിളിച്ചത് ഞാനാണെന്ന് ധരിക്കുന്നുണ്ടെങ്കില് അത് വാങ്ങിവെച്ചേരേ. അത്ര ഭീരുവൊന്നുമല്ല ഈ ചള്ളി. പിന്നെ സംസ്കാരമില്ലാത്ത പദങ്ങളുപയോഗിക്കാറുമില്ല്ല. പിന്നെ താങ്കളേപ്പൊലെ ഒളിവിലിരുന്നുള്ള പ്രവര്‍ത്തനവുമല്ല്ല എന്‍റേത് കേട്ടോ. ഷെര്‍ലക്ക് ഹോംസ് ആണെന്ന് സ്വയം തോന്നുന്നുണ്ടെന്ന് തോന്നുന്നു. കഷ്ടം തന്നെ കാലിക്കൂട്ടരേ. --[[ഉപയോക്താവ്:Challiyan|ചള്ളിയാന്]] 16:38,5ജൂലൈ 2007 (UTC)\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/67093" എന്ന താളിൽനിന്ന് ശേഖരിച്ചത്


പോലീസ് നീക്കങ്ങള് ഉള്‍പ്പെടെ ശബരിമല വിഷയത്തില് എടുക്കുന്ന എല്ലാ തീരുമാനങ്ങളും അറിയിക്കണം..! സര്‍ക്കാരിന് ഹൈക്കോടതിയുടെ നിര്‍ദേശം - BIGNEWSLIVE | Latest Malayalam News\nപോലീസ് നീക്കങ്ങള് ഉള്‍പ്പെടെ ശബരിമല വിഷയത്തില് എടുക്കുന്ന എല്ലാ തീരുമാനങ്ങളും അറിയിക്കണം..! സര്‍ക്കാരിന് ഹൈക്കോടതിയുടെ നിര്‍ദേശം\nകൊച്ചി: ശബരിമല സീസണ് തുടങ്ങിയാല് സര്‍ക്കാര് എടുക്കുന്ന എല്ലാ തീരുമാനങ്ങളും അതാത് സമയത്ത് അറിയിക്കണമെന്ന് ഹൈക്കോടതി നിര്‍ദേശം.പോലീസ് നടത്തുന്ന നീക്കങ്ങള് ഉള്‍പ്പെടെയുള്ളവ മറച്ചുവയ്ക്കരുതെന്നും കോടതി നിര്‍ദേശം നല്‍കി. ഭക്തര്‍ക്ക് സമയക്രമം ഏര്‍പ്പെടുത്തുന്നതിനെതിരായ ഹര്‍ജിയില് നിലപാടറിയിക്കണമെന്നും ആവശ്യപ്പെട്ടു. സര്‍ക്കാരിനും ദേവസ്വം ബോര്‍ഡിനും കോടതി നിര്‍ദേശം നല്‍കി.\nജുഡീഷ്യല് അന്വേഷണങ്ങള് സംബന്ധിച്ച സുപ്രീംകോടതിവിധിയുടെ പകര്‍പ്പ് ഹര്‍ജിക്കാരന് നല്‍കിയ കോടതി ഇത് വായിച്ച ശേഷം വാദം തുടരാന് താല്‍പര്യമുണ്ടോ എന്നറിയിക്കാനും നിര്‍ദേശിച്ചു. ഉച്ചയ്ക്കുശേഷം കേസ് വീണ്ടും പരിഗണിക്കും.\nഅതേസമയം, ശബരിമലയില് നടന്ന അക്രമ സംഭവങ്ങളില് ജുഡീഷ്യല് അന്വേഷണം പ്രഖ്യാപിക്കേണ്ടത് സംസ്ഥാന സര്‍ക്കാറാണെന്ന് ഹൈകോടതി വ്യക്തമാക്കി. വിഷയത്തില് ജുഡീഷ്യല് അന്വേഷണം വേണമെന്നാവശ്യപ്പെട്ടുള്ള ഹരജി പരിഗണിക്കുമ്പോഴാണ് ഹൈകോടതി നിരീക്ഷണം.\nഅന്വേഷണം പ്രഖ്യാപിക്കുന്നത് സംസ്ഥാന സര്‍ക്കാറിന്റെ വിവേചനാധികാരമാണ്. കോടതിക്ക് ഇക്കാര്യങ്ങളില് പരിമിതിയുണ്ട്. ജുഡീഷ്യല് അന്വേഷണത്തിന് തീരുമാനം എടുക്കേണ്ടത് മന്ത്രിസഭയാണ്. വിജ്ഞാപനം ഇറക്കേണ്ടത് സര്‍ക്കാറുമാണെന്നും കോടതി വ്യക്തമാക്കി.\nTags: alphons kannanthanambjpBJP KeralaKeralasabarimala issueSabarimala verdictsabarimala women entry\nവെറും വയറ്റില് കരിക്ക് – നാളികേരവെള്ളം കുടിച്ചാല്…\nപിണറായി വിജയന് ഗുണ്ടയും തെമ്മാടിയും റൗഡിയും; മുഖ്യമന്ത്രിയെ അധിക്ഷേപിച്ച് എഎന് രാധാകൃഷ്ണന്


ടീമിലെ വേഗക്കാരനെ ഓടി തോല്‍പ്പിക്കുന്ന കാലമത്രയും ഞാന് ക്രിക്കറ്റില് തുടരും; ധോണി മഞ്ജരേക്കറോട് | Dhoni to manjrekar I consider myself fit for cricket as long as beating the fastest sprinter in team\nRanchi, First Published 8, Aug 2020, 5:09 PM\nഈ ഐപിഎല്ലില് ധോണിക്ക് തിളങ്ങാന് സാധിക്കുമെന്നാണ് മഞ്ജരേക്കര് പറയുന്നത്. വിരാട് കോലിയുടെ വിവാഹചടങ്ങില് സംഭവിച്ച കാര്യം ഉദാഹരണമായെടുത്താണ് മഞ്ജരേക്കര് സംസാരിച്ചത്.\nമുംബൈ: സീസണില് ഐപിഎല് യുഎഇയില് നടക്കുമെന്ന് ഉറപ്പായിക്കഴിഞ്ഞു. കേന്ദ്ര സര്‍ക്കാര് ടൂര്‍ണമെന്റ് നടത്താനുള്ള അനുമതിയും നല്‍കി. സെപ്റ്റംബര് 19നാണ് ടൂര്‍ണമെന്റ് ആരംഭിക്കുക. നവംബര് 10ന് അവസാനിക്കുന്ന രീതിയിലാണ് ഐപിഎല് പ്ലാന് ചെയ്തിരിക്കുന്നത്. ഇതിനിടെ ഫ്രാഞ്ചൈസികള് താരങ്ങളെ ക്വാറന്റൈനില് പ്രവേശിപ്പിക്കേണ്ടതിന്റെ നടപടിക്രമങ്ങളും ആരംഭിച്ചു.\nഎന്നാല് ക്രിക്കറ്റ് ആരാധകര് കാത്തിരിക്കുന്നത് ധോണിയുടെ തിരിച്ചുവരവിനാണ്. ചെന്നൈ സൂപ്പര് കിംഗ്‌സിന്റെ ക്യാപ്റ്റനായ ധോണി പരിശീലനവും ആരംഭിച്ചിരുന്നു. കഴിഞ്ഞ ലോകകപ്പിന്റെ സെമി ഫൈനലില് ന്യൂസിലന്‍ഡിനോട് പരാജയപ്പെട്ട ശേഷം ധോണി ക്രിക്കറ്റിലേക്ക് തിരിച്ചെത്തിയിട്ടില്ല. ധോണിയുടെ വിരമിക്കല് ചര്‍ച്ചയായ ഈ വേളയില് രസകരമായ കാര്യം വെളിപ്പെടുത്തിയിരിക്കുകയാണ് മുന് ഇന്ത്യന് താരം സഞ്ജയ് മഞ്ജരേക്കര്.\nഈ ഐപിഎല്ലില് ധോണിക്ക് തിളങ്ങാന് സാധിക്കുമെന്നാണ് മഞ്ജരേക്കര് പറയുന്നത്. വിരാട് കോലിയുടെ വിവാഹചടങ്ങില് സംഭവിച്ച കാര്യം ഉദാഹരണമായെടുത്താണ് മഞ്ജരേക്കര് സംസാരിച്ചത്. അദ്ദേഹത്തിന്റെ വാക്കുകള്... ''വിരാട് കോലിയുടെ വിവാഹചടങ്ങിനിടെ ധോണിയുമായി സംസാരിച്ചിരുന്നു. അന്ന് അദ്ദേഹം എന്നോട് ഒരു കാര്യം വ്യക്തമാക്കി. ഇന്ത്യന് ടീമിലെ ഏറ്റവും വേഗതയുള്ള ഓട്ടക്കാരനെ ഓടി തോല്‍പ്പിക്കാന് കരുത്തും ആരോഗ്യവും ഉള്ളിടത്തോളം കാലം സ്വയം ഫിറ്റാണെന്ന് കരുതുമെന്ന് ധോണി അന്ന് പറഞ്ഞിരുന്നു. അത്രയും കാലം അന്താരാഷ്ട്ര ക്രിക്കറ്റില് തുടരുമെന്നും ധോണി അന്ന് വ്യക്തമാക്കി.'' സ്റ്റാര് സ്‌പോര്‍ട്‌സുമായുള്ള ക്രിക്കറ്റ് കണക്റ്റഡ് ഷോയില് സംസാരിക്കുകയായിരുന്നു മഞ്ജരേക്കര്.\nഇപ്പോഴത്തെ സാഹചര്യങ്ങള് ധോണിയുടെ തിരിച്ചുവരവിന് അനുകൂലമാണെന്നും മഞ്ജരേക്കര് വ്യക്തമാക്കി. അദ്ദേഹം വിശദീകരിച്ചു... ''ഒരു ബാറ്റ്‌സ്മാന് എന്ന നിലയില് ധോണിക്ക് യോജിച്ച സാഹചര്യമാണിപ്പോള്. അദ്ദേഹം 100 ശതമാനം ഫിറ്റാണെന്ന് ആത്മവിശ്വാസത്തോടെ പറയാന് എനിക്ക് സാധിക്കും. മാനസികമായും ശാരീരികമായും അദ്ദേഹം ക്രിക്കറ്റിലേക്ക് തിരിച്ചെത്തും. അദ്ദേത്തിന്റെ പവര്‍ഫുള് ഷോട്ടുകള് വൈകാതെ നമുക്ക് കാണാം.'' മഞ്ജരേക്കര് പറഞ്ഞുനിര്‍ത്തി\nLast Updated 8, Aug 2020, 5:09 PM\n'മിസ്റ്റര് ഗവാസ്കര്'..., കോലിക്കെതിരായ വിവാദ പരാമര്‍ശത്തില് ഗവാസ്കര്‍ക്ക് മറുപടിയുമായി അനുഷ്ക\nകൈവിട്ട കളി'; നാണക്കേടിന്‍റെ റെക്കോര്‍ഡില് മൂക്കുംകുത്തി വീണ് കിംഗ് കോലി\nഡല്‍ഹിക്കെതിരെ ചെന്നൈക്ക് ടോസ്, ഇരു ടീമിലും മാറ്റം\n'തല്ലുകൊള്ളി' ബൗളര്‍മാരെ മാറ്റാതെ ബാംഗ്ലൂരിന്‍റെ തലവര മാറില്ലെന്ന് ആരാധകര്\nകോലിക്ക് മുന്നില് കിംഗായി രാഹുല്; ബാംഗ്ലൂരിനെ തകര്‍ത്ത് പഞ്ചാബ്\nഐപിഎല്ലില് രാഹുലിന് ഇരട്ടനേട്ടം; സച്ചിനെ മറികടന്നു


ഇനി ബ്ലൗസിന് ഒപ്പം സാരി വേണമെന്ന് നിർബന്ധം ഒന്നുമില്ല ഷോർട്ട്സ് അണിഞ്ഞാലും സൂപ്പറാണ്.\nവ്യത്യസ്തതകളുടെ കാലഘട്ടമാണ് ഇതെന്ന് പറയേണ്ടിയിരിക്കുന്നു. ഓരോ കാര്യത്തിലും പുതുമകൾ തേടുകയാണ് മനുഷ്യർ.\nഫോട്ടോഷൂട്ടുകളിലും വിവാഹങ്ങളിലും ഒക്കെ ആ പുതുമകൾ നമുക്ക് വളരെ പെട്ടെന്ന് തന്നെ മനസ്സിലാക്കാനും സാധിക്കും. പലതരത്തിലുള്ള പ്രമേയങ്ങളുമായാണ് ഫോട്ടോഷൂട്ടുകൾ സോഷ്യൽ മാധ്യമങ്ങളിൽ അരങ്ങു വാഴുന്നത്. ഫോട്ടോഷൂട്ടുകൾ എല്ലാം തന്നെ നിരവധി ആരാധകരും ഉണ്ടാകാറുണ്ട്.\nഫോട്ടോഷൂട്ടുകൾക്ക് വേണ്ടി മാത്രമായി ഇൻസ്റ്റഗ്രാം പേജുകളും നിലവിൽ വന്നിട്ടുണ്ട്. പല മോഡലുകളുടെയും വരുമാനമാർഗ്ഗമാണ് ഇപ്പോൾ ഫോട്ടോഷൂട്ടുകൾ എന്ന് പറയുന്നത്. ചിലർ മികച്ച പ്രമേയവുമായി എത്തുമ്പോൾ മറ്റുചിലർ മേനി പ്രദർശനം മാത്രമാകും പങ്കുവെക്കുക.\nമറ്റു ചിലരാവട്ടെ ഓരോ ഫോട്ടോഷൂട്ടിലും വ്യത്യസ്തതകൾ തിരയുവാൻ ആണ് ശ്രദ്ധിക്കുക. അത്തരത്തിൽ വ്യത്യസ്തമായ ഒരു ഫോട്ടോഷൂട്ട് ആണ് ശ്രദ്ധ നേടിക്കൊണ്ടിരിക്കുന്നത്. കേരള മോഡൽസ് ഇൻസ്റ്റഗ്രാം പേജിലൂടെയാണ് ഈ വ്യത്യസ്തമായ ഫോട്ടോഷൂട്ട് പുറംലോകത്തിന് മുൻപിലേക്ക് വെളിവായിരിക്കുന്നത്.\nഷോർട്ട്സും ബ്ലൗസും ധരിച്ച് വിവാഹ വേഷത്തിൽ നിൽക്കുന്ന ഒരു പെൺകുട്ടിയുടെ ചിത്രം ആണ് വൈറലായി മാറിയിരിക്കുന്നത്. കാലം പുരോഗമിച്ചപ്പോൾ പല കാര്യങ്ങൾക്കും മാറ്റമുണ്ടായി എന്ന് കാണിച്ചു തരുന്ന രീതിയിലുള്ള ഒരു ഫോട്ടോഷൂട്ട് തന്നെയാണ് ഇത് എന്ന് എടുത്തു പറയേണ്ടിയിരിക്കുന്നു.\nമാറിവരുന്ന അഭിരുചികളും മറ്റും ഫോട്ടോഷൂട്ടിലൂടെയാണ് ആളുകൾക്ക് കൂടുതലായി മനസ്സിലാക്കാൻ സാധിക്കുന്നത്. സോഷ്യൽ മീഡിയയിൽ മുഴുവൻ ഈ ഫോട്ടോഷൂട്ട് നിമിഷനേരം കൊണ്ട് തന്നെ തരംഗമായി എന്നു പറയുന്നതാണ് സത്യം.


തലസ്ഥാന നഗരിയില് വന് തീപിടിത്തം\nSat Aug 15 2020 16:46:35 GMT+0530 (India Standard Time)\nകിഴക്കേക്കോട്ട ഓവര് ബ്രിഡ്ജിന് സമീപത്തെ അംബ്രല്ലാ മാര്‍ട്ടിലാണ് ഇന്നു രാവിലെ പത്തു മണിയോടെ തീപിടിത്തമുണ്ടായത്. ചെങ്കല് ചൂള, ചാക്ക എന്നിവിടങ്ങളില്‍നിന്നുള്ള അഗ്നിശമന സേനയുടെ നിരവധി യൂണിറ്റുകളെത്തിയാണ് തീ നിയന്ത്രണ വിധേയമാക്കാന് ശ്രമിക്കുന്നത്.\nSRF21 May 2019 4:46 AM GMT\nതിരുവനന്തപുരം: തലസ്ഥാന നഗരിയില് വന് തീപിടിത്തം. കിഴക്കേക്കോട്ട ഓവര് ബ്രിഡ്ജിന് സമീപത്തെ അംബ്രല്ലാ മാര്‍ട്ടിലാണ് ഇന്നു രാവിലെ പത്തു മണിയോടെ തീപിടിത്തമുണ്ടായത്. ചെങ്കല് ചൂള, ചാക്ക എന്നിവിടങ്ങളില്‍നിന്നുള്ള അഗ്‌നിശമന സേനയുടെ നിരവധി യൂണിറ്റുകളെത്തിയാണ് തീ നിയന്ത്രണ വിധേയമാക്കാന് ശ്രമിക്കുന്നത്.\nസമീപത്തെ കടകളിലേക്ക് തീ പടര്‍ന്നു കൊണ്ടിരിക്കുകയാണ്. ഇത് തടയാനുള്ള ശ്രമത്തിലാണ് അഗ്‌നിശമന സേന. നാട്ടുകാരുടെ സഹായത്തോടെയാണ് തീപടരുന്നത് തടയാനുള്ള ശ്രമം പുരോഗമിക്കുന്നത്. മുന് ഭാഗത്തുള്ള തീ നിയന്ത്രണ വിധേയമായിട്ടുണ്ട്. പിന് ഭാഗത്തെ തീ അണയ്ക്കാനുള്ള ശ്രമമാണ് ഇപ്പോള് പുരോഗമിക്കുന്നത്. തീ അണയ്ക്കുന്നതിനിടെ ഒരു ഫയര്‍മാന് പരിക്കേറ്റു. ചെങ്കല്‍ച്ചൂള യൂനിറ്റിലെ ഫയര്‍മാന് സന്തോഷിനാണ് പരിക്കേറ്റത്.\nfire thiruvananthapuram overbridge fire force\nഓണത്തിന് സർക്കാർ ജീവനക്കാർക്ക് ബോണസും ഉൽസവബത്തയും; മുൻകൂറായി ...\n15 Aug 2020 10:45 AM GMT\nസ്വര്‍ണക്കടത്ത്: സ്വപ്‌നയുമായുള്ള ബന്ധം; ശിവശങ്കറിനെ...\nജനാധിപത്യത്തെയും മതേതരത്വത്തെയും ഫാഷിസം ദുര്‍ബലപ്പെടുത്തി:...\n15 Aug 2020 10:17 AM GMT\nജി ഗോമതിയുടെ നിയമവിരുദ്ധ അറസ്റ്റ്: പോലിസുകാര്‍ക്കെതിരേ...\nകൊവിഡ്: കോഴിക്കോട് രണ്ടു മരണം കൂടി; സംസ്ഥാനത്ത് ഇന്ന് മരിച്ചത് നാല് പേര്\nഓണത്തിന് സർക്കാർ ജീവനക്കാർക്ക് ബോണസും ഉൽസവബത്തയും; മുൻകൂറായി ശമ്പളവും പെൻഷനും നൽകും\nജനാധിപത്യത്തെയും മതേതരത്വത്തെയും ഫാഷിസം ദുര്‍ബലപ്പെടുത്തി: പി അബ്ദുല് മജീദ് ഫൈസി\nകൈക്കൂലി വാങ്ങുന്നതിനിടെ റവന്യൂ ഉദ്യോഗസ്ഥന് പിടിയില്; വീട്ടില് നിന്ന് 1.1 കോടി പിടിച്ചെടുത്തു


Virat Kohli, Saikhom Mirabai Chanu recommended for Khel Ratna award-'രാജ്യത്തിന്റെ ആദരം'; വിരാട് കോഹ്ലിയ്ക്കും മീരാഭായ് ചാനുവിനും ഖേല് രത്‌ന\nVirat Kohli Saikhom Mirabai Chanu Recommended For Khel Ratna Award\n'രാജ്യത്തിന്റെ ആദരം'; വിരാട് കോഹ്‌ലിക്കും മീരാഭായ് ചാനുവിനും ഖേല് രത്‌ന\nമലയാളി താരം ജിന്‍സണ് ജോണ്‍സണിന് അര്‍ജുന അവാര്‍ഡ് നല്‍കിയും രാജ്യം ആദരിക്കും\nSeptember 18, 2018 10:03:33 am\nന്യൂഡല്‍ഹി: ഇന്ത്യന് ക്രിക്കറ്റ് നായകന് വിരാട് കോഹ്‌ലിയേയും വെയ്റ്റ് ലിഫ്റ്റര് മീരാഭായ് ചാനുവിനേയും ഈ വര്‍ഷത്തെ രാജീവ് ഗാന്ധി ഖേല് രത്‌ന അവാര്‍ഡിന് നാമനിർദേശം ചെയ്തു. ഷട്ടില് താരമായ കിഡംബി ശ്രീകാന്തിന്റെ പേരും നിർദേശിച്ചിട്ടുണ്ടെങ്കിലും അദ്ദേഹത്തിന്റെ പേര് കായിക മന്ത്രാലയം അംഗീകരിക്കേണ്ടതുണ്ട്.\nഇതോടെ സച്ചിനും ധോണിയ്ക്കും ശേഷം ഖേല് രത്‌ന ലഭിക്കുന്ന ക്രിക്കറ്റ് താരമായി കോഹ്‌ലി മാറും. 1997 ലായിരുന്നു സച്ചിന് രാജ്യം കായികതാരങ്ങള്‍ക്ക് നല്‍കുന്ന ഏറ്റവും ഉയര്‍ന്ന ബഹുമതി ലഭിച്ചത്. 2007 ലാണ് ധോണിയ്ക്ക് ഖേല് രത്‌ന ലഭിക്കുന്നത്.\nകഴിഞ്ഞ ലോക ചാമ്പ്യന്‍ഷിപ്പില് 48 കിലോ ഗ്രാം വിഭാഗത്തില് സ്വര്‍ണം നേടിയാണ് ചാനു രാജ്യത്തിന്റെ അഭിമാനമായി മാറിയത്. കോമണ്‍വെല്‍ത്ത് ഗെയിംസിലും മെഡല് നേടിയിരുന്നു. എന്നാല് പരുക്ക് മൂലം താരത്തിന് ഏഷ്യന് ഗെയിംസ് നഷ്ടമായിരുന്നു.\nകൂടാതെ മലയാളി താരം ജിന്‍സണ് ജോണ്‍സണിന് അര്‍ജുന അവാര്‍ഡ് നല്‍കിയും രാജ്യം ആദരിക്കും. കഴിഞ്ഞ മാസം ജക്കാര്‍ത്തയില് നടന്ന ഏഷ്യന് ഗെയിംസിലെ പ്രകടനമാണ് ജിന്‍സണിന് അര്‍ജുന അവാര്‍ഡ് നേടി കൊടുത്തത്. 1500 മീറ്ററില് ജിന്‍സണ് സ്വര്‍ണം നേടിയിരുന്നു. 800 മീറ്ററില് വെളളിയും ജിന്‍സണ് സ്വന്തമാക്കിയിരുന്നു. കോഴിക്കോട് ചക്കിട്ടപാറ കുളച്ചല് ജോണ്‍സണിന്റെയും ഷൈലജയുടെയും മകനാണ് സൈനികനായ ജിന്‍സണ്.\nറിയോ ഒളിമ്പിക്സിലും ജിന്‍സന്റെ കുതിപ്പിന് രാജ്യം സാക്ഷിയായിരുന്നു. ഏഷ്യന് അത്‌ലറ്റിക് മീറ്റില് മെഡല് നേടിയിട്ടുണ്ടെങ്കിലും ഏഷ്യന് ഗെയിംസില് ആദ്യമായാണ് സ്വര്‍ണ്ണ നേട്ടം.\n20 പേരെ അര്‍ജുന പുരസ്‌കാരത്തിനായി ശുപാര്‍ശ ചെയ്തിട്ടുണ്ട്. ഏഷ്യന് ഗെയിംസ് അത്ലറ്റിക്സില് ഇന്ത്യയുടെ അഭിമാനമായ ജിന്‍സണ് ജോണ്‍സണ്, നീരജ് ചോപ്ര, ഹിമ ദാസ് എന്നിവര്‍ക്ക് അര്‍ജുന ലഭിക്കും. ശുഭാങ്കര് ശര്‍മ്മ (ഗോള്‍ഫ്), സിക്കി റെഡ്ഡി (ബാഡ്മിന്റണ്), രോഹന് ബൊപ്പണ്ണ (ടെന്നീസ്), സ്മൃതി മന്ദാന (ക്രിക്കറ്റ്) മണിക ബത്ര, ജി. സത്യന് (ടേബിള് ടെന്നീസ്), സതീഷ് ശിവലിംഗം (ഭാരോദ്വഹനം) മന്‍പ്രീത് സിങ്ങ്, സവിത (ഹോക്കി) ശ്രേയാസി സിങ്ങ്, രാഹി സര്‍ണോബത്ത്, അങ്കൂര് മിത്തല് (ഷൂട്ടിങ്), സുമിത് (ഗുസ്തി), മനോജ് ശര്‍മ്മ (പാരാ ബാഡ്മിന്റണ്), കേണല് രവി റാത്തോഡ് (പോളോ), സതീശ് കുമാര് (ബോക്സിങ്), സുമിത് (ഗുസ്തി), അംഗുര് ധാമ (പാരാ അത്ലറ്റിക്സ്) എന്നിവരേയും അര്‍ജുന പുരസ്‌കാരത്തിനായി ശുപാര്‍ശ ചെയ്തിട്ടുണ്ട്.\nTags: Khel Ratna, Virat Kohli


കേന്ദ്ര ഏജന്‍സികളുടെ അന്വേഷണം തടയാന് ശ്രമം; മുഖ്യമന്ത്രിക്കെതിരെ കെ. സുരേന്ദ്രന് - കണ്ണൂരാൻ വാർത്ത\nHome Unlabelled കേന്ദ്ര ഏജന്‍സികളുടെ അന്വേഷണം തടയാന് ശ്രമം; മുഖ്യമന്ത്രിക്കെതിരെ കെ. സുരേന്ദ്രന്\nകേന്ദ്ര ഏജന്‍സികളുടെ അന്വേഷണം തടയാന് ശ്രമം; മുഖ്യമന്ത്രിക്കെതിരെ കെ. സുരേന്ദ്രന്\nതിരുവനന്തപുരം: അധികാരം ഉപയോഗിച്ച് കേന്ദ്ര ഏജന്‍സികളുടെ അന്വേഷണം തടയാനാണ് മുഖ്യമന്ത്രി പിണറായി വിജയന് ശ്രമിക്കുന്നതെന്ന് ബി.ജെ.പി സംസ്ഥാന അധ്യക്ഷന് കെ. സുരേന്ദ്രന്. കേസില് മുഖ്യമന്ത്രിക്ക് ഭയപ്പെടാനുണ്ട്. അത് കൊണ്ടാണ് ഇത്തരം നീക്കങ്ങളെന്നും സുരേന്ദ്രന് പറഞ്ഞു.\nഅഴിമതി കേസുകളില് മുഖ്യമന്ത്രിയുടെ നിലപാട് രാജ്യത്ത് ഇതുവരെ കേട്ടിട്ടില്ലാത്തതാണ്. എതിര്‍ക്കാന് നിയമപരമായ മാര്‍ഗങ്ങളുണ്ട്. അല്ലാതെ അന്വേഷണ ഏജന്‍സികളുടെ ഓഫീസിലേക്ക് മാര്‍ച്ച് നടത്തിക്കുകയല്ല ചെയ്യേണ്ടതെന്നും അദ്ദേഹം വിമര്‍ശിച്ചു. മുഖ്യമന്ത്രിയും സര്‍ക്കാരും അന്വേഷണത്തെ ഭയക്കുകയാണ്.സഹകരിച്ച് അന്വേഷണം നടത്താമെന്നായിരുന്നു ആദ്യം ആവശ്യപ്പെട്ടിരുന്നത്.


ഇന്‍സ്റ്റഗ്രാം പ്രേമികള്‍ക്കൊരു സന്തോഷ വാര്‍ത്ത; പുതിയ മാറ്റം ഇങ്ങനെ – Kairali News | Kairali News Live\nഇന്‍സ്റ്റഗ്രാം പ്രേമികള്‍ക്കൊരു സന്തോഷ വാര്‍ത്ത; പുതിയ മാറ്റം ഇങ്ങനെ\nഇന്‍സ്റ്റഗ്രാം പ്രേമികള്‍ക്കൊരു സന്തോഷ വാര്‍ത്ത….ഇന്‍സ്റ്റഗ്രാമില് പുതിയ മാറ്റങ്ങള് വരുന്നു. ഇന്‍സ്റ്റഗ്രാം ഫീഡില് ഇനി സമയക്രമത്തില് പോസ്റ്റുകള് കാണാം. ഫോളോ ചെയ്യുന്നവരുടെ പോസ്റ്റുകള് അവര് പങ്കുവെക്കുന്ന സമയത്തിനനുസരിച്ച് ക്രമീകരിക്കപ്പെടും.\nഇതിന്റെ ഭാഗമായി ഫീഡില് ഹോം, ഫേവറൈറ്റ്‌സ്, ഫോളോയിങ് എന്നിങ്ങനെ മൂന്ന് വ്യത്യസ്ത വിഭാഗങ്ങളുണ്ടാവും. ഫോളോയിങ് ഫീഡില് നിങ്ങള് ഫോളോ ചെയ്തിട്ടുള്ള അക്കൗണ്ടുകളില് നിന്നുള്ള പോസ്റ്റുകളെല്ലാം സമയക്രമത്തില് കാണിക്കും. ഇന്‍സ്റ്റഗ്രാം മേധാവി ആദം മൊസേരിയാണ് ഇക്കാര്യം വ്യക്തമാക്കിയത്.\nനിലവിലുള്ള ഫീഡിനെ പോലെ തന്നെയാണ് ഹോം ഫീഡ്. ഇതില് നിങ്ങളുടെ താല്‍പര്യങ്ങള് കണക്കിലെടുത്തുള്ള പോസ്റ്റുകളാണ് കാണിക്കുക. ഏറ്റവും ഇഷ്ടപ്പെടുകയും പിന്തുടരാന് ആഗ്രഹിക്കുന്നവരുമായ സുഹൃത്തുക്കളുടെ പോസ്റ്റുകളാണ് ഫേവറൈറ്റ്‌സില് കാണിക്കുക.


Kids Holiday Story Priya A S Children Stories Podcast Audiobook Audible Giraffe Kodutha Pazhammanga\nMay 20, 2020 06:41:08 pm\nജനലിലൂടെ പുറത്തേയ്ക്കു നോക്കിക്കൊണ്ട് അപ്പു, വെറുതേ ഇരിക്കുകയായിരുന്നു.\nഒരു ജിറാഫ്, അപ്പോ അതു വഴി വന്നു.\nഎന്നിട്ട്, അപ്പുവിന്റെ വീടിനു മുന്‍വശത്തു പടര്‍ന്നു പന്തലിച്ചു നില്‍ക്കുന്ന മാവിന്മേല് നിന്ന്, പഴുത്തമാങ്ങ പറിച്ചു തിന്നാന് തുടങ്ങി.\nഇടയ്ക്ക്, അപ്പുവിനോട്, തിരിഞ്ഞ്, ‘നിനക്കു വേണോ പഴമ്മാങ്ങാ?’ എന്നു ചോദിച്ചു.\n‘നീ ഈ നാട്ടുകാരനല്ലല്ലോ, നീ ഇവിടുത്തെ സൂവില് നിന്നു ചാടിപ്പോന്നതാണോ?’ എന്നൊക്കെ ചോദിച്ചു കൊണ്ട് അപ്പു, മാങ്ങയ്ക്കായി കൈ നീട്ടി.\nഅപ്പു, മാങ്ങ ഈമ്പിത്തിന്നുന്നത് നോക്കിക്കൊണ്ട് ജിറാഫ് ചോദിച്ചു, ‘ഇങ്ങനെ മാങ്ങാ തിന്നാന് എന്നെയും പഠിപ്പിക്കാമോ?’\n‘അതൊക്കെ പഠിപ്പിക്കാം, നീ എങ്ങനാ ഇവിടെ എത്തിയതെന്നു പറയ് ‘എന്നു പറഞ്ഞു അപ്പു.\nഅപ്പോ, അവന് പറഞ്ഞതെന്താണെന്നറിയാമോ?\n‘അപ്പൂ, നീ ഇന്നലെ എന്നെ സ്വപ്‌നം കണ്ടില്ലേ, രാത്രി ഉറങ്ങുമ്പോ? ഒരു കാട്ടില്‍ക്കൂടി, നമ്മള് രണ്ടു പേരും കളിച്ചു ചിരിച്ചു നടക്കുകയും പിന്നെ നീ എന്റെ പുറത്തു കയറുകയും ഞാന് നിന്നെയും കൊണ്ട് പുഴക്കരെ വരെ നടക്കുകയും ഒക്കെ ചെയ്ത സ്വപ്നം, നീ കണ്ടിരുന്നില്ലേ ഇന്നലെ? ആ സ്വപ്‌നത്തീന്നിറങ്ങിപ്പോന്നതാ ഞാന്.’\nഅപ്പു ഓര്‍ത്തുനോക്കി, അവനിന്നലെ കണ്ട സ്വപ്നം.\nശരിയാണല്ലോ, അപ്പു ജിറാഫിന്റെ കഴുത്തില് ഒരു മണി കെട്ടിക്കൊടുത്തായിരുന്നല്ലോ.\nജിറാഫ്, അവന്റെ കഴുത്തിലെ സ്വപ്‌ന മണി, തലയാട്ടി, ഇളക്കിക്കാണിച്ചു കൊടുത്തു.\n‘അപ്പു ആരോടാ വര്‍ത്തമാനം പറയുന്നതെന്നു’ ചോദിച്ചു അമ്മ, അതിനിടെ കയറിവന്നു.\n‘ദേ കണ്ടില്ലേ, ആ നില്‍ക്കണ ജിറാഫിനോട്’ എന്നു പറഞ്ഞ്, ജനലിലൂടെ ജിറാഫ് നില്‍ക്കണ സ്ഥലത്തേയ്ക്ക് കൈ ചൂണ്ടി അപ്പു.\nഅമ്മ നോക്കിയിട്ട്, ‘ഒരു കാക്കക്കുഞ്ഞിനെപ്പോലും കാണുന്നില്ലല്ലോ എന്റപ്പുവേ ഇവിടെങ്ങും’ എന്നു പറഞ്ഞു.\n‘ആ മാവിന്റെ തുഞ്ചത്തു കിടക്കണ മാങ്ങാ, എന്റെ കൈയില് എത്തിയതെങ്ങനാ എന്നാ, അമ്മയുടെ വിചാരം?’ എന്നു ചോദിച്ചു അപ്പോഴവന്.\n‘അതെനിയ്ക്ക്, എന്റെ ജിറു പറിച്ചു തന്നതാ’ എന്നു പറഞ്ഞു അവന്.\nമാവിന്റെ തുഞ്ചത്തു മാത്രം ഉണ്ടായിക്കിടക്കുന്ന മാങ്ങയിലേയ്ക്കും അവന്റെ കൈയിലിരിക്കുന്ന മാങ്ങയിലേയ്ക്കും നോക്കി അമ്മ, അന്തം വിട്ടു നിന്നു.\n‘ആരു പറിച്ചു തന്നു അപ്പുവിന് മാങ്ങ?’ എന്ന് അമ്മ ഒന്നു കൂടി ചോദിച്ചു.\n‘എന്റെ സ്വപ്‌നത്തില് നിന്ന് വന്ന ജിറാഫ് കുട്ടന്, അല്ലാതാര്! അവന് ദാ അവിടെ നില്‍ക്കുന്നുണ്ട്’ എന്നു പറഞ്ഞ് അവന്, പിന്നെയും ജനലിലൂടെ വിരല് ചൂണ്ടി.\n‘കുട്ടികളുടെ സ്വപ്‌നക്കാഴ്ചകളിലേയ്ക്കു കടക്കാനുള്ള വാതില്, വലുതായവര്‍ക്ക് തുറന്നു കൊടുക്കാന് പറ്റില്ല’ എന്നു ജിറാഫ് കുട്ടന് അവനോട് അപ്പോള് പറഞ്ഞു.\nഅപ്പുവത്, അമ്മയ്ക്ക് പറഞ്ഞു കൊടുത്തു.\nചെറുപ്പത്തില്, അമ്മയുടെ സ്വപ്‌നത്തിലേയക്കും ജിറാഫുകളും കംഗാരുക്കളും ഒക്കെ വരാറുണ്ടായിരുന്ന കഥ പറഞ്ഞു അപ്പോഴമ്മ.\nഎന്നിട്ടോ, അവസാനം അമ്മയും, അവന്റെ കൈയില് നിന്ന് ഒരു പഴമ്മാങ്ങ വാങ്ങി ഈമ്പിക്കുടിച്ചു.\nIndian Express Malayalam · Giraffe Kodutha Pazhamanga: Priya AS Story for Children\nപ്രവാസി രോഗികളുടെ എണ്ണം വെളിപ്പെടുത്തുന്നതിന് കാരണം; മുഖ്യമന്ത്രി പറയുന്നു


എഥനോള് ഉല്‍പ്പാദനം മൂന്നിരട്ടിയാക്കുമെന്ന് പ്രധാനമന്ത്രി - FUTURE KERALA - Daily on Business Economy and Society\nഇന്ധന ഇറക്കുമതി ചെലവില് പ്രതിവര്‍ഷം 12,000 കോടി രൂപയുടെ ലാഭമുണ്ടാകും\nന്യൂഡെല്‍ഹി: അടുത്ത നാല് വര്‍ഷത്തിനുള്ളില് രാജ്യത്ത് എഥനോള് ഉല്‍പ്പാദനം 450 കോടി ലിറ്ററാകുമെന്ന് പ്രധാനമന്ത്രി നരേന്ദ്ര മോദി. ഇതുവഴി ഇറക്കുമതി ചെലവില് പ്രതിവര്‍ഷം 12,000 കോടി രൂപ ലാഭിക്കാനാകുമെന്നും മോദി വ്യക്തമാക്കി. ‘ലോക ജൈവ ഇന്ധന ദിന’ത്തോട് അനുബന്ധിച്ച് നടത്തിയ പരിപാടിയില് സംസാരിക്കുകയായിരുന്നു അദ്ദേഹം. ചടങ്ങില് ദേശീയ ജൈവ ഇന്ധന നയം മോദി അവതരിപ്പിച്ചു. ജൈവ ഇന്ധന പദ്ധതികളുടെ പാരിസ്ഥിതികാനുമതി വേഗത്തിലാക്കുന്നതിനു വേണ്ടിയുള്ള ‘പരിവേഷ്’ എന്ന വെബ് പോര്‍ട്ടലും മോദി ഉദ്ഘാടനം ചെയ്തു.\nനിലവില് 141 കോടി ലിറ്റര് എഥനോള് ഉല്‍പ്പാദനമാണ് രാജ്യത്ത് നടക്കുന്നത്. നാല് വര്‍ഷം കൊണ്ട് ഇത് മൂന്നിരട്ടിയായി ഉയര്‍ത്തി 450 കോടി ലിറ്ററിലെത്തിക്കാനാകുമെന്നാണ് പ്രധാനമന്ത്രി പറയുന്നത്. എഥനോള് ബ്ലെന്‍ഡിംഗ് പദ്ധതി ഗൗരവപൂര്‍വ്വം നടപ്പിലാക്കാന് യുപിഎ സര്‍ക്കാരിന് കഴിഞ്ഞിട്ടില്ലെന്നും മോദി കുറ്റപ്പെടുത്തി. വാജ്‌പേയ് സര്‍ക്കാരിന്റെ കാലത്താണ് എഥനോള് ബ്ലെന്‍ഡിംഗ് പദ്ധതി ആരംഭിച്ചത്. എന്നാല്, മുന് സര്‍ക്കാര് പദ്ധതി വേണ്ടവിധം ഗൗനിച്ചില്ലെന്നാണ് മോദിയുടെ ആരോപണം.\nരാജ്യത്തെ ഇന്ധന ആവശ്യകതയുടെ 80 ശതമാനത്തിലധികവും ഇന്ത്യ നിറവേറ്റുന്നത് ഇറക്കുമതിയിലൂടെയാണ്. വൈദ്യുതി ഉപയോഗത്തില്, പ്രത്യേകിച്ച് പുനഃസ്ഥാപിത സ്രോതസുകളില് നിന്നും ഉല്‍പ്പാദിപ്പിക്കുന്ന ഊര്‍ജത്തില് ശ്രദ്ധകേന്ദ്രീകരിക്കുന്നതിനു പുറമെ ക്രൂഡ് ഇറക്കുമതി ചെലവ് കുറയ്ക്കുന്നതിനായി ജൈവ ഇന്ധന ഉപയോഗം പ്രോത്സാഹിപ്പിക്കാനുള്ള ശ്രമത്തിലാണ് ഇന്ത്യ. ഇതിനായി 10,000 കോടി രൂപ നിക്ഷേപത്തില് രാജ്യത്ത് 12 ജൈവ ഇന്ധന റിഫൈനറികള് സ്ഥാപിക്കാന് ആസൂത്രണം ചെയ്തിട്ടുണ്ടെന്നും മോദി പറഞ്ഞു. ഒരു ജൈവ ഇന്ധന റിഫൈനറി വഴി 1,000-1,500 വരെ തൊഴിലവസരങ്ങള് സൃഷ്ടിക്കപ്പെടുമെന്നും അദ്ദേഹം വ്യക്തമാക്കി.\n2022ഓടെ പത്ത് ശതമാനം എഥനോള് പെട്രോളുമായി കൂട്ടികലര്‍ത്തുമെന്നും 2030ഓടെ ഇത് 20 ശതമാനമാക്കി ഉയര്‍ത്താനാണ് സര്‍ക്കാര് ലക്ഷ്യമിടുന്നതെന്നും പ്രധാനമന്ത്രി പറഞ്ഞു. ജൈവ ഇന്ധനത്തിന്റെ ഉപയോഗം വര്‍ധിക്കുന്നത് കര്‍ഷകരുടെ വരുമാനം വര്‍ധിപ്പിക്കുകയും തൊഴിലവസരങ്ങള് സൃഷ്ടിക്കുകയും ചെയ്യും. രാജ്യത്ത് 175 ബയോ സിഎന്‍ജി പ്ലാന്റുകള് സ്ഥാപിക്കും. ജൈവ ഇന്ധനത്തിലോടുന്ന വാഹനങ്ങള് വൈകാതെ ഇന്ത്യയുടെ നിരത്തുകളില് കാണാനാകുമെന്ന പ്രതീക്ഷയും അദ്ദേഹം പങ്കുവെച്ചിട്ടുണ്ട്.\nകര്‍ഷകനാകാന് ഐടി ജോലി ഉപേക്ഷിച്ചതില് അഭിമാനം


മൊബൈൽ ഫോൺ ആണെന്നുകരുതി കാൻസർ രോഗിയുടെ ശബ്ദസഹായി അപഹരിച്ചതായി പരാതി | kanjirappallyNEWS.com\nമൊബൈൽ ഫോൺ ആണെന്നുകരുതി കാൻസർ രോഗിയുടെ ശബ്ദസഹായി അപഹരിച്ചതായി പരാതി\nPosted on December 4, 2017 By admin HEAD LINE NEWS, HEAD LINES, LOCAL NEWS\nഎരുമേലി : മോഷ്ടാവിനു തന്നോട് കരുണ തോന്നി, അയാൾക്ക് ഒരു ഉപകാരവുമില്ലാത്ത, മോഷ്ട്ടിച്ച സാധനം തിരിച്ചു തരണമേ എന്നാണ് ശബരിമല പാതയിൽ മണിപ്പുഴ കവലയിൽ പെട്ടിക്കട നടത്തുന്ന വെൺകുറിഞ്ഞി ഈട്ടിക്കൽ സുധാകരന്റെ ഉള്ളുരുകിയുള്ള മന:പ്രാർത്ഥന. അയ്യപ്പനെ ഉറക്കെവിളിച്ചു പ്രാർത്ഥിക്കുവാൻ സാധിക്കാതെ അവസ്ഥയിലാണ് നിലവിൽ സുധാകരൻ. കാരണം സുധാകരന്റെ ശബ്ദ സഹായി ഉപകരണമാണ് കടയിൽ കയറിയ ഏതോ മോഷ്ടാവ് അടിച്ചുമാറ്റിയത് .\nകാൻസർ രോഗം മൂലം ശബ്ദം നഷ്ട്ടപെട്ട സുധാകരൻ ഏകദേശം നാല്പത്തിനയരം രൂപ വിലവരുന്ന കൃത്രിമ സ്വനപേടകം എന്ന സംസാര സഹായിയുടെ സഹായത്തിലാണ് സംസാരിച്ചിരുന്നത്. ശസ്ത്രക്രിയയെ തുടർന്ന് തൊണ്ടയിലൂടെ വരുന്ന അവ്യക്തമായ ശബ്ദത്തെ കുറെക്കൂടി വ്യക്തമാക്കുന്ന ഇലക്ട്രോ ലാറിൻസ് എന്ന കൃത്രിമ സ്വനപേടകമാണ് അത്.\nകാൻസർ രോഗത്താൽ ബുദ്ധിമുട്ടുന്ന സുധാകരനു വിഷമങ്ങൾ മറന്നു പ്രവർത്തനനിരതമാകുവാനാണ് മക്കൾ ഒരു കടയിട്ടു കൊടുത്തത്. കടയിൽ എത്തുന്നവരോട് സ്നേഹപൂർവ്വം പെരുമാറിയിരുന്ന സുധാകരൻ എല്ലാവരെയും കണ്ണടച്ച് വിശ്വസിച്ചിരുന്നു . എന്നാൽ കഴിഞ്ഞ ദിവസം കടയിൽ തിരക്ക് കൂടിയപ്പോൾ ശബ്ദ സഹായി മേശയുടെ മുകളിൽ വച്ചതാണ് . തിരക്കഴിഞ്ഞപ്പോൾ സംസാരിക്കുവാനായി ശബ്ദ സഹായി വച്ച സ്ഥലത്തു തിരഞ്ഞപ്പോൾ കണ്ടില്ല ..\nകടയിൽ സാധനം വാങ്ങുവാൻ എത്തിയവരിൽ ആരെങ്കിലും ആയിരിയ്ക്കും മോഷണത്തിന് പിന്നിലെന്ന് കരുതപ്പെടുന്നു. മൊബൈൽ ഫോൺ ആണെന്ന് കരുതി ആ ഉപകരണം എടുത്തുകൊണ്ടു പോയതായിരിക്കും എന്ന് അനുമാനിക്കുന്നു. ശബരിമല തീർത്ഥാടകരുടെ വേഷത്തിൽ ധാരാളം മോഷ്ട്ടാക്കൾ സീസണിൽ എരുമേലിയിൽ എത്താറുണ്ട്. അങ്ങനെ ആരെങ്കിലും വന്നു മൊബൈൽ ഫോൺ ആണെന്ന് കരുതി ശബ്ദ സഹായി മോഷ്ടിച്ചതായിരിക്കുവാനും സാധ്യതയുണ്ട്.


സങ്കീർത്തനങ്ങൾ ൩൫ - വിശുദ്ധ ബൈബിൾ [മലയാളം ബൈബിൾ 1992]\n൩൫:൧ ൩൫:൨ ൩൫:൩ ൩൫:൪ ൩൫:൫ ൩൫:൬ ൩൫:൭ ൩൫:൮ ൩൫:൯ ൩൫:൧൦ ൩൫:൧൧ ൩൫:൧൨ ൩൫:൧൩ ൩൫:൧൪ ൩൫:൧൫ ൩൫:൧൬ ൩൫:൧൭ ൩൫:൧൮ ൩൫:൧൯ ൩൫:൨൦ ൩൫:൨൧ ൩൫:൨൨ ൩൫:൨൩ ൩൫:൨൪ ൩൫:൨൫ ൩൫:൨൬ ൩൫:൨൭ ൩൫:൨൮\nയഹോവേ, എന്നോടു വാദിക്കുന്നവരോടു വാദിക്കേണമേ; എന്നോടു പൊരുതുന്നവരോടു പെരുതേണമേ.\nനീ പലകയും പരിചയും പിടിച്ചു എനിക്കു സഹായത്തിന്നായി എഴുന്നേല്‍ക്കേണമേ.\nനീ കുന്തം ഊരി എന്നെ പിന്തുടരുന്നവരുടെ വഴി അടെച്ചുകളയേണമേ; ഞാന് നിന്റെ രക്ഷയാകുന്നു എന്നു എന്റെ പ്രാണനോടു പറയേണമേ.\nഎനിക്കു ജീവഹാനി വരുത്തുവാന് നോക്കുന്നവര്‍ക്കും ലജ്ജയും അപമാനവും വരട്ടെ; എനിക്കു അനര്‍ത്ഥം ചിന്തിക്കുന്നവര് പിന്തിരിഞ്ഞു നാണിച്ചു പോകട്ടെ.\nഅവര് കാറ്റിന്നു മുമ്പിലെ പതിര്‍പോലെ ആകട്ടെ; യഹോവയുടെ ദൂതന് അവരെ ഔടിക്കട്ടെ.\nഅവരുടെ വഴി ഇരുട്ടും വഴുവഴുപ്പും ആകട്ടെ; യഹോവയുടെ ദൂതന് അവരെ പിന്തുടരട്ടെ.\nകാരണം കൂടാതെ അവര് എനിക്കായി വല ഒളിച്ചുവെച്ചു; കാരണം കൂടാതെ അവര് എന്റെ പ്രാണന്നായി കുഴി കുഴിച്ചിരിക്കുന്നു.\nഅവന് വിചാരിയാതെ അവന്നു അപായം ഭവിക്കട്ടെ; അവന് ഒളിച്ചുവെച്ച വലയില് അവന് തന്നേ കുടുങ്ങട്ടെ; അവന് അപായത്തില് അകപ്പെട്ടുപോകട്ടെ.\nഎന്റെ ഉള്ളം യഹോവയില് ആനന്ദിക്കും; അവന്റെ രക്ഷയില് സന്തോഷിക്കും;\nയഹോവേ, നിനക്കു തുല്യന് ആര്? എളിയവനെ തന്നിലും ബലമേറിയവന്റെ കയ്യില്‍നിന്നും എളിയവനും ദരിദ്രനുമായവനെ കവര്‍ച്ചക്കാരന്റെ കയ്യില്‍നിന്നും നീ രക്ഷിക്കുന്നു എന്നു എന്റെ അസ്ഥികള് ഒക്കെയും പറയും.\nകള്ളസ്സാക്ഷികള് എഴുന്നേറ്റു ഞാന് അറിയാത്ത കാര്യം എന്നോടു ചോദിക്കുന്നു.\nഅവര് എനിക്കു നന്മെക്കു പകരം തിന്മചെയ്തു എന്റെ പ്രാണന്നു അനാഥത്വം വരുത്തുന്നു.\nഞാനോ, അവര് ദീനമായ്ക്കിടന്നപ്പോള് രട്ടുടുത്തു; ഉപവാസംകൊണ്ടു ഞാന് ആത്മതപനം ചെയ്തു; എന്റെ പ്രാര്‍ത്ഥന എന്റെ മാര്‍വ്വിടത്തിലേക്കു മടങ്ങിവന്നു.\nഅവന് എനിക്കു സ്നേഹിതനോ സഹോദരനോ എന്നപോലെ ഞാന് പെരുമാറി; അമ്മയെക്കുറിച്ചു ദുഃഖിക്കുന്നവനെപ്പോലെ ഞാന് ദുഃഖിച്ചു കുനിഞ്ഞുനടന്നു.\nഅവരോ എന്റെ വീഴ്ചയിങ്കല് സന്തോഷിച്ചു കൂട്ടംകൂടി; ഞാന് അറിയാത്ത അധമന്മാര് എനിക്കു വിരോധമായി കൂടിവന്നു. അവര് ഇടവിടാതെ എന്നെ പഴിച്ചുപറഞ്ഞു.\nഅടിയന്തരങ്ങളില് കോമാളികളായ വഷളന്മാരെപ്പോലെ അവര് എന്റെ നേരെ പല്ലു കടിക്കുന്നു.\nകര്‍ത്താവേ, നീ എത്രത്തോളം നോക്കിക്കൊണ്ടിരിക്കും? അവരുടെ നാശത്തില്‍നിന്നു എന്റെ പ്രാണനെയും ബാലസിംഹങ്ങളുടെ വശത്തുനിന്നു എന്റെ ജിവനെയും വിടുവിക്കേണമേ.\nഞാന് മഹാസഭയില് നിനക്കു സ്തോത്രം ചെയ്യും; ബഹുജനത്തിന്റെ മദ്ധ്യേ നിന്നെ സ്തുതിക്കും.\nവെറുതെ എനിക്കു ശത്രുക്കളായവര് എന്നെക്കുറിച്ചു സന്തോഷിക്കരുതേ; കാരണംകൂടാതെ എന്നെ പകെക്കുന്നവര് കണ്ണിമെക്കയുമരുതേ.\nഅവര് സമാധാനവാക്കു സംസാരിക്കാതെ ദേശത്തിലെ സാധുക്കളുടെ നേരെ വ്യാജകാര്യങ്ങളെ നിരൂപിക്കുന്നു.\nഅവര് എന്റെ നേരെ വായ്പിളര്‍ന്നുനന്നായി, ഞങ്ങള് സ്വന്തകണ്ണാല് കണ്ടു എന്നു പറഞ്ഞു.\nയഹോവേ, നീ കണ്ടുവല്ലോ; മൌനമായിരിക്കരുതേ; കര്‍ത്താവേ, എന്നോടകന്നിരിക്കരുതേ,\nഎന്റെ ദൈവവും എന്റെ കര്‍ത്താവുമായുള്ളോവേ, ഉണര്‍ന്നു എന്റെ ന്യായത്തിന്നും വ്യവഹാരത്തിന്നും ജാഗരിക്കേണമേ.\nഎന്റെ ദൈവമായ യഹോവേ, നിന്റെ നീതിപ്രകാരം എനിക്കു ന്യായം പാലിച്ചു തരേണമേ; അവര് എന്നെക്കുറിച്ചു സന്തോഷിക്കരുതേ.\nഅവര് തങ്ങളുടെ ഹൃദയത്തില്‍നന്നായി, ഞങ്ങളുടെ ആഗ്രഹം സാധിച്ചു എന്നു പറയരുതേ; ഞങ്ങള് അവനെ വിഴുങ്ങിക്കളഞ്ഞു എന്നും പറയരുതേ.\nഎന്റെ അനര്‍ത്ഥത്തില് സന്തോഷിയക്കുന്നവര് ഒരുപോലെ ലജ്ജിച്ചു ഭ്രമിച്ചുപോകട്ടെ, എന്റെ നേരെ വമ്പുപറയുന്നവര് ലജ്ജയും അപമാനവും ധരിക്കട്ടെ.\nഎന്റെ നീതിയില് പ്രസാദിക്കുന്നവര് ഘോഷിച്ചാനന്ദിക്കട്ടെ. തന്റെ ദാസന്റെ ശ്രേയസ്സില് പ്രസാദിക്കുന്ന യഹോവ മഹത്വമുള്ളവന് എന്നിങ്ങനെ അവര് എപ്പോഴും പറയട്ടെ.\nഎന്റെ നാവു നിന്റെ നീതിയെയും നാളെല്ലാം നിന്റെ സ്തുതിയെയും വര്‍ണ്ണിക്കും.


ചാരുലത: രാമായണ മാസത്തിലെ നാലമ്പല ദര്‍ശനം\nപോസ്റ്റ് ചെയ്തത് kalyani ല് 7:01 PM\nചാലക്കോടന് കവിതകള് 2009, ഫെബ്രുവരി67:15 PM\nതാങ്കള് സുന്ദരിയായ ഒരു അന്ത വിശ്വാസി ആണ് അല്ലെ\nകൂടുതല് വായിച്ചപ്പോലaണു അറിയുവാന് കഴിഞ്ഞത്\netamkul 2009, ഫെബ്രുവരി 8 7:30 PM\nസുപ്രിയ 2009, ഫെബ്രുവരി912:17 PM\nഈ ക്ഷേത്രങ്ങളില് കാണാന് എന്തൊക്കെ പ്രത്യേകമായുണ്ട് എന്നുകൂടി എഴുതാന് മഞ്ജുവിനോടു പറയൂ. ഇതുവരെ പ്രാര്‍ത്ഥിക്കാനായി ക്ഷേത്രത്തില് പോയിട്ടില്ല അതുകൊണ്ടാ.\nപിന്നെ പഴയക്ഷേത്രങ്ങള് സംരക്ഷിക്കപ്പെടണം. അവ നമ്മുടെ സംസ്കൃതിയുടെ സ്വത്താണല്ലോ. അതുകൊണ്ട്.\nനിസ്സഹായന്Nissahayan 2009, ജൂൺ 14 12:44 AM\nമേല്‍പ്പടി ക്ഷേത്രങ്ങളില് നിന്നും കൈമടക്ക് വല്ലതും തടയുന്നുണ്ടോ !? ഷെയര് തരുമെങ്കില് ഭക്തരെയും വഴിപാടും സംഘടിപ്പിച്ചു തരാം.


Career News Archives - Page 516 of 521 - Career Magazine\nകൊച്ചിമെട്രോയില് (കെ.എം.ആര്.എല്) വിവിധ തസ്തികകളിലായി 39 ഒഴിവുകളിലേക്ക് അപേക്ഷ ക്ഷണിച്ചു. തസ്തിക, ഒഴിവ് എന്ന ക്രമത്തില് ആകെ 39 ഒഴിവ് 1. ഡി.ജി.എം/എസ്.ഡി.ജി.എം (എനര്‍ജി)-1 2. ഡി.ജി.എം/എസ്.ഡി.ജി.എം ...\nകമ്പൈന്‍ഡ് ഡിഫന്‍സ് സര്‍വിസ് പരീക്ഷ\nകമ്പൈന്‍ഡ് ഡിഫന്‍സ് സര്‍വിസ് പരീക്ഷക്ക് ഇപ്പോള് അപേക്ഷിക്കാം. 413 ഒഴിവുകളാണുള്ളത്. ഇന്ത്യന് മിലിട്ടറി അക്കാദമി ഡറാഡൂണ് (150), ഏഴിമല നാവിക അക്കാദമി (45), ഹൈദരാബാദ് എയര്‍ഫോഴ്സ് അക്കാദമി ...\nബാങ്കുകളില് 8822 പ്രബേഷനറി ഓഫിസര് ഒഴിവുകൾ\nപൊതുമേഖലാ ബാങ്കുകളിലെ പ്രബേഷനറി ഓഫിസര് (പി.ഒ)/മാനേജ്മെന്‍റ് ട്രെയ്നി തസ്തികയിലെ ഒഴിവുകളിലേക്ക് സംയുക്തമായി നടത്തുന്ന പൊതുപരീക്ഷക്ക് ഐ.ബി.പി.എസ് അപേക്ഷ ക്ഷണിച്ചു. ആകെ 8822 ഒഴിവുകളാണുള്ളത്. അലഹബാദ് ബാങ്ക്, ഇന്ത്യന് ...\n30 തസ്തികകളിലേക്ക് പിഎസ്‌സി അപേക്ഷക്ഷണിച്ചു.\n30 തസ്തികകളിലേക്ക് പിഎസ്‌സി അപേക്ഷക്ഷണിച്ചു. അസാധാരണ ഗസറ്റ്‌വിജ്ഞാപന തീയതി 2016 ജൂണ് 30 ജനറല് റിക്രൂട്ട്മെന്റ് അസിസ്റ്റന്റ് പ്രൊഫസര്–കമ്യൂണിറ്റി ഡെന്‍ട്രിസ്റ്റി: മെഡിക്കല് എഡ്യൂക്കേഷന് സര്‍വീസ്. ഒരു ഒഴിവ്. ...\nനൈപുണ്യ വികസനം : 60 ലക്ഷം പേര്‍ക്ക് വിദഗ്ധ പരിശീലനം\nഅടുത്ത നാലുവര്‍ഷത്തില് 60 ലക്ഷം യുവാക്കള്‍ക്ക് വിവിധതൊഴിലുകളില് വിദഗ്ധപരിശീലനം നല്‍കാനുള്ള പദ്ധതിക്ക് കേന്ദ്രമന്ത്രിസഭ അനുമതിനല്‍കി. ഇതിനുപുറമേ അനൗപചാരികമായി നൈപുണ്യവികസനം നടത്തിയ 40 ലക്ഷം പേര്‍ക്ക് സര്‍ട്ടിഫിക്കറ്റും നല്‍കും. ...\nപി എസ് സി കള്ളം പറയുന്നു: 200 കോടിയുടെ നഷ്ട പരിഹാര കേസ്\nകേരള പബ്ലിക് സർവിസ് കമ്മീഷന്റെ ഔദ്യോഗിക മുഖപത്രമായ ‘പി എസ് സി ബുള്ളറ്റിൻ ‘, സത്യവിരുദ്ധമായ ലേഖനങ്ങൾ പ്രസിദ്ധീകരി ച്ചതിന്റെ പേരിൽ 200 കോടി രൂപയുടെ നഷ്ടപരിഹാരം ...\nകമ്പയിന്‍റ് ഗ്രാജ്വേറ്റ് ലെവല് പരീക്ഷ (സി.ജി.എല്.ഇ) ഓണ്‍ലൈന് വഴി\nസ്റ്റാഫ് സെലക്ഷന് കമീഷന് (എസ്.എസ്.സി) ഉദ്യോഗാര്‍ഥികള്‍ക്കായി നടത്തുന്ന കമ്പയിന്‍റ് ഗ്രാജ്വേറ്റ് ലെവല് പരീക്ഷകള് (സി.ജി.എല്.ഇ) ഓണ്‍ലൈന് വഴി ആക്കുന്നു. എഴുത്തുപരീക്ഷയിലൂടെ നടക്കുന്ന തട്ടിപ്പുകള് തടയാനും പരീക്ഷകള് കൂടുതല് ...\nമാസം 700 രൂപ സ്റ്റൈപെന്‍ഡ് സഹിതം ആരോഗ്യവകുപ്പിന് കീഴില് നഴ്സിങ് പഠിക്കാന് അവസരം. 15 സര്‍ക്കാര് നഴ്സിങ് കോളജുകളിലേക്കും കൊല്ലം ആശ്രാമത്ത് പ്രവര്‍ത്തിക്കുന്ന പട്ടികജാതി-പട്ടികവര്‍ഗക്കാര്‍ക്ക് മാത്രമുള്ള നഴ്സിങ് ...\n1 … 514 515 516 517 518 … 521


പ്രധാനമന്ത്രിയുടെ ആസ്തി കൂടി; ആഭ്യന്തരമന്ത്രിയുടേത് കുറഞ്ഞു | Business Malayali\nHome News പ്രധാനമന്ത്രിയുടെ ആസ്തി കൂടി; ആഭ്യന്തരമന്ത്രിയുടേത് കുറഞ്ഞു\nപ്രധാനമന്ത്രിയുടെ ആസ്തി കൂടി; ആഭ്യന്തരമന്ത്രിയുടേത് കുറഞ്ഞു\nപ്രധാനമന്ത്രി നരേന്ദ്രമോദിയുടെ ആസ്തിയില് ആ വര്‍ഷം 36.3 ലക്ഷം രൂപയുടെ വര്‍ദ്ധനവ്. എന്നാല് ആഭ്യന്തരമന്ത്രി ആമിത്ഷായുടെ ആസ്തിയില് 3.67 കോടിയുടെ ഇടിവുണ്ടായി. പ്രധാനമന്ത്രിയുടെ ഓഫീസില് സമര്‍പ്പിച്ച ഏറ്റവും പുതിയ രേഖകളിലാണ് ഈ സാമ്പത്തിക സ്ഥിത് വിവരിക്കുന്നത്. പ്രധാനമന്ത്രി മോദിയുടെ മൊത്തം ആസ്തി ഈ വര്‍ഷം ജൂണ് വരെ 2.85 കോടി രൂപയാണ്. കഴിഞ്ഞ വര്‍ഷം ഇത് 2.49 കോടി രൂപയായിരുന്നു. 3.3 ലക്ഷം രൂപയുടെ ബാങ്ക് നിക്ഷേപവും കഴിഞ്ഞ ഒരു വര്‍ഷത്തിനിടെയുള്ള 33 ലക്ഷം രൂപയുടെ സുരക്ഷിത നിക്ഷേപത്തില് നിന്നുള്ള വരുമാനവുമാണ് അദ്ദേഹത്തിന്റെ ആസ്തി വര്‍ദ്ധിക്കാന് കാരണം.\n2020 ജൂണ് അവസാനത്തോടെ പ്രധാനമന്ത്രി മോദിയുടെ കൈയില് 31,450 രൂപയും എസ്ബിഐ ഗാന്ധിനഗര് എന്‍എസ്‌സി ബ്രാഞ്ചില് 3,38,173 രൂപയും മാത്രമേ ഉണ്ടായിരുന്നുള്ളൂ. ഇതേ ബ്രാഞ്ചില് ബാങ്ക് എഫ്ഡിആര്, എംഒഡി ബാലന്‍സ് 1,60,28,939 രൂപയും ഉണ്ടായിരുന്നു. 8,43,124 രൂപ വിലമതിക്കുന്ന നാഷണല് സേവിംഗ്‌സ് സര്‍ട്ടിഫിക്കറ്റുകളും (എന്‍എസ്‌സി) 1,50,957 രൂപ വിലമതിക്കുന്ന ലൈഫ് ഇന്‍ഷുറന്‍സ് പോളിസികളും 20,000 രൂപ വിലമതിക്കുന്ന ഇന്‍ഫ്രാ ബോണ്ടുകളും പ്രധാനമന്ത്രി മോദിക്കുണ്ട്. മറ്റ് ആസ്തികള് 1.75 കോടി രൂപയില് കൂടുതലാണ്.\nപ്രധാനമന്ത്രി വായ്പയെടുത്തിട്ടില്ല. മോദിയുടെ പേരില് സ്വന്തമായി വാഹനവുമില്ല. ഏകദേശം 45 ഗ്രാം ഭാരമുള്ള നാല് സ്വര്‍ണ്ണ മോതിരങ്ങള് അദ്ദേഹത്തിന്റെ കൈകളിലുണ്ട്. ഇതിന്റെ മൂല്യം 1.5 ലക്ഷം രൂപയാണ്. 3,531 ചതുരശ്രയടി വിസ്തീര്‍ണമുള്ള ഗാന്ധിനഗറിലെ സെക്ടര് 1 ല് ഒരു പ്ലോട്ട് സ്വന്തമാക്കിയിട്ടുണ്ടെന്നും എന്നാല് ഇതിന് മറ്റ് മൂന്നുപേര്‍കൂടി അവകാശികള് ഉണ്ടെന്നും പ്രധാനമന്ത്രി മോദി വ്യക്തമാക്കി.\nസമ്പന്ന ഗുജറാത്തി കുടുംബത്തിലെ അംഗമായ ആഭ്യന്തരമന്ത്രി അമിത് ഷായുടെ ആസ്തി കുറഞ്ഞു. ഓഹരി വിപണിയിലെ ചാഞ്ചാട്ടവും മോശം മാര്‍ക്കറ്റ് വികാരവുമാണ് ഷായുടെ കൈവശമുള്ള ഓഹരികളെ ബാധിച്ചത്. 2020 ജൂണ് വരെ അമിത ഷായുടെ ആസ്തി 28.63 കോടി രൂപയാണ്. കഴിഞ്ഞ വര്‍ഷം ഇത് 32.3 കോടി രൂപയായിരുന്നു.\n10 സ്ഥാവര വസ്തുക്കള് ഷായുടെ ഉടമസ്ഥതയിലുണ്ട്. അവയെല്ലാം ഗുജറാത്തിലാണ്. അമിത് ഷായുടെ ഉടമസ്ഥതയിലുള്ള സ്വത്തുക്കളും അമ്മയില് നിന്ന് ലഭിച്ച സ്വത്തും കൂടി 13.56 കോടി രൂപ വില മതിക്കുന്നതാണ്. അമിത് ഷായുടെ കൈയിലുള്ളത് 15,814 രൂപയാണ്. ബാങ്ക് ബാലന്‍സിലും ഇന്‍ഷുറന്‍സിലും 1.04 കോടി രൂപയുണ്ട്. 13.47 ലക്ഷം രൂപയുടെ പെന്‍ഷന് പോളിസികളും സ്ഥിര നിക്ഷേപ പദ്ധതികളില് 2.79 ലക്ഷം രൂപയും ഉണ്ട്. 44.47 ലക്ഷം രൂപ വില വരുന്ന ആഭരണങ്ങളാണുള്ളത്.\nPrevious articleഒറ്റ ദിവസം കൊണ്ട് നഷ്ടപ്പെട്ടത് 3.3 ലക്ഷം കോടി രൂപ\nNext articleകച്ചവടം പൊടിപൊടിക്കും; ഓണ്‍ലൈന് വ്യാപാരയുദ്ധം തുടങ്ങി\nഗൂഗിള് ഫോട്ടോസില് ഇനി സൗജന്യ ഫോട്ടോ സ്റ്റോറേജ് ലഭ്യമാവില്ല\nഇന്ത്യന് മരുന്ന് വിപണിയെ ലക്ഷ്യമിട്ട് ആമസോണ്\n‘ഒരു രാഷ്ട്രം ഒരു റേഷന് കാര്‍ഡ്’ പദ്ധതി; കേരളത്തിന് 2261 കോടി രൂപ വായ്പയെടുക്കാം\n‘ഗതി’യുടെ വ്യാജനിറങ്ങി; ഉപഭോക്താക്കള് ശ്രദ്ധിക്കുക


mohanlal surya kaappaan movie first song coming - Malayalam Filmibeat\nകാപ്പാനിലെ പാട്ടുമായി ആവേശത്തിലാഴ്ത്താന് മോഹന്‍ലാലും സൂര്യയും! ആദ്യ ഗാനം നാളെ\n| Updated: Thursday, July 4, 2019, 17:23 [IST]\nവിജയ്‌ക്കൊപ്പമുളള ജില്ലയ്ക്ക് ശേഷം മോഹന്‍ലാല് തമിഴിലേക്ക് എത്തുന്ന ചിത്രമാണ് കാപ്പാന്. നടിപ്പിന് നായകന് സൂര്യയ്‌ക്കൊപ്പമാണ് ഇത്തവണ മോഹന്‍ലാല് എത്തുന്നത്. കെവി ആനന്ദ് സംവിധാനം ചെയ്യുന്ന സിനിമ അടുത്തതായി റിലീസിങ്ങിനൊരുങ്ങുകയാണ്. ചിത്രീകരണം പൂര്‍ത്തിയാക്കിയ സിനിമ നിലവില് അവസാന ഘട്ട പോസ്റ്റ് വര്‍ക്കുകളിലാണുളളത്.\nആഗസ്റ്റ് 30നാണ് സൂര്യയുടെ കാപ്പാന് തിയ്യേറ്ററുകളിലേക്ക് എത്തുന്നത്. അതേസമയം സിനിമയിലെ ആദ്യ ഗാനം ജൂലായ് അഞ്ചിന് പുറത്തിറങ്ങുമെന്ന് റിപ്പോര്‍ട്ടുകള് വന്നിരുന്നു. ഹാരിസ് ജയരാജിന്റെ സംഗീതത്തില് ഒരുങ്ങിയ സിരിക്കി എന്ന ഗാനമാകും നാളെ പുറത്തിറങ്ങുക. ആക്ഷന് പാക്ക്ഡ് ത്രില്ലര് ചിത്രമായിട്ടാണ് സിനിമ അണിയറയില് ഒരുങ്ങുന്നത്.\nഇന്ത്യന് പ്രധാനമന്ത്രിയായി മോഹന്‍ലാല് എത്തുന്ന ചിത്രത്തില് എന്‍എസ് ജി ഓഫീസറായിട്ടാണ് സൂര്യ എത്തുന്നത്. ആര്യ വില്ലന് വേഷത്തില് എത്തുന്ന ചിത്രത്തില് സയേഷ, ബൊമന് ഇറാനി, ഷംന കാസിം, സമുദ്രക്കനി തുടങ്ങിയവരാണ് മറ്റു താരങ്ങള്, ലൈക്ക പ്രൊഡക്ഷന്‍സാണ് ബിഗ് ബഡ്ജറ്റ് ചിത്രത്തിന്റെ നിര്‍മ്മാണം.\nടൊവിനോ തോമസ് ചിത്രം ലൂക്കയിലെ പുതിയ റൊമാന്‌റിക് ഗാനം പുറത്ത്! വീഡിയോ കാണാം\nRead more about: mohanlal suriya മോഹന്‍ലാല് സൂര്യ\nmohanlal surya kaappaan movie first song coming


അപ്പൊ ഇതിനൊക്കെ ഞാന് സമാധാനം പറയേണ്ടി വരില്ലേ ? | നിഴലുകള് പറഞ്ഞത് ... അപ്പൊ ഇതിനൊക്കെ ഞാന് സമാധാനം പറയേണ്ടി വരില്ലേ ? | നിഴലുകള് പറഞ്ഞത് …\nആക്ഷേപം, വിശേഷങ്ങള്, ചില കഥകള്,\nGini Follow Sep 04, 2011 · 1 min read\nഅങ്ങനെ വീണ്ടും ഒരു “റിട്ടേണ് ഫ്രം ഹോം”. ട്രെയിന്‍ടിക്കറ്റ് ശരിയാകാത്തത് കൊണ്ട് ബസ്സിലാകാം യാത്ര എന്ന് വച്ച്. അങ്ങനെ ഒരു കണ്ണൂര് -കോഴിക്കോട് ബസില് കയറി. ങ്ങുഹും, സീറ്റൊന്നും കാലിയില്ലെന്നു മാത്രമല്ല, നില്ക്കാന് പോലും സ്ഥലമില്ല. അങ്ങനെ, ബാഗും തൂക്കി, ഹോര്‍ലിക്സിന്റെ പരസ്യത്തിലെ കൊച്ചിനെ പോലെ (ഉയരം കൂട്ടാന് അല്ല കേട്ടോ) തൂങ്ങി കിടന്നു.\nനില്‍പ്പ് ഏറ്റവും പിറകില് ആയതിനാല് മാഹിയില് നിന്നും കയറിയ “പാമ്പുകളുടെ’ ഗന്ധം നന്നായി അറിയുന്നുണ്ടായിരുന്നു.( വെറുതെ മനുഷ്യനെ കൊതിപ്പിക്കാന് ..). ഇച്ചിരി കഴിഞ്ഞപ്പോള് തന്നെ കണ്ടു; “മൊബൈല് ചെക്ക്പോസ്റ്റ്” ബൈ എക്സൈസ് വകുപ്പ്. ബസിനു കൈ കാണിച്ചു നിര്‍ത്തിച്ചു.\nഏതൊരു “മാഹി ഉപഭോക്താവിന്റെയും “ ചങ്കിടിപ്പിക്കുന്ന കാഴ്ച. എക്സൈസ് ജീപ്പിന്റെ ബോണറ്റിന്റെ മുകളിലായി നിരത്തി വച്ച “തൊണ്ടി മുതലുകള്”. ബസിലുള്ള പലരും പരസ്പരം നോക്കി; എന്തൊക്കെയോ പിറുപിറുത്തു.\nഎക്സൈസ് കിങ്കരന്മാര് ബസിനുള്ളിലേക്ക് ഇരച്ചു കയറി. കയ്യില് കിട്ടിയ “എംസി, എം എച്, സ്മിര്‍നോഫ് കുഞ്ഞുങ്ങളെ “ ജീപ്പില് കൊണ്ട് വച്ചു.കയ്യില് രണ്ടു കുഞ്ഞുങ്ങളുമായി അവസാനം ഇറങ്ങാന് തുടങ്ങിയ ഒരു കിങ്കരന് അപ്പോഴാണ് ആ ഞെട്ടിപ്പിക്കുന്ന ഒരു കാഴ്ച കണ്ടത്. ഏറ്റവും പിറകിലെ സീറ്റിനടിയില് രണ്ടു പൊതികള്. സീറ്റിലിരുന്ന മൊത്തം ആള്‍ക്കാരെയും “പാമ്പുകളാക്കും” വിധം ഒന്ന് നോക്കി പുള്ളി പൊതി തുറന്നു. അതാ കിടക്കുന്നു രണ്ടു “വോഡ്ക കുഞ്ഞുങ്ങള്” .\n“എടൊ തന്റെതാണോ ഇത്? ആണേല് പറ, ഒഴിവാക്കിയേക്കാം”\n“അല്ല സാര്. വേറെ ആരെങ്കിലും വച്ചതായിരിക്കും.”\n“നായിന്റെ മക്കള്, ഒരിക്കലും ഗുണം പിടിക്കില്ല. പത്തു അഞ്ഞൂറ് ഉറിപ്പ്യ പോയികിട്ടി.”\nഅപ്പൊ പിറകിലെ സീറ്റിലെ ഒരു പാമ്പ് - “എടൊ, തന്നോട് ഓന് ചോയിച്ചതല്ലേ, അന്നേരം പറഞ്ഞൂടെ ? “\n“എന്റെ ഏട്ടാ, അപ്പൊ ഇതിനൊക്കെ ഞാന് സമാധാനം പറയേണ്ടി വരില്ലേ ?”


ദൈവമൊക്കെ ക്രിക്കറ്റില്; സച്ചിനെതിരെ പ്രതിഷേധവുമായി ആരാധകര് | Kairali News | kairalinewsonline.com\nഇന്ത്യന് കായികലോകത്ത് ഏറ്റവും തിളക്കമുള്ള പേര് സച്ചിന് രമേശ് തെന്‍ഡുല്‍ക്കറിന്റെതാണ്. രാജ്യം ഒന്നടങ്കം അത് അംഗീകരിക്കുകയും ചെയ്യുന്നുണ്ട്. അതുകൊണ്ടു തന്നെയാണ് ക്രിക്കറ്റ് ദൈവമെന്നൊക്കെ സച്ചിനെ വിശേഷിപ്പിക്കുന്നത്. മറ്റ് കായിക മേഖലയുടെ പുരോഗതിക്കായി തന്നാലാകും വിധം സച്ചിന് പ്രയത്‌നിക്കുന്നുണ്ട്. എന്നാല് ക്രിക്കറ്റിനപ്പുറം സച്ചിന് ഇതിഹാസമാണെന്ന് പറയുക വയ്യ.\nഅണ്ടര് 17 ലോകകപ്പുമായി ബന്ധപ്പെട്ട് ക്രിക്കറ്റ് ദൈവം വിവാദത്തിലായിരിക്കുകയാണ്. ലോകകപ്പിന്റെ ഔദ്യോഗിക ഗാനം പുറത്തിറങ്ങിയതോടെയാണ് പുതിയ വിവാദം തലപൊക്കിയത്. സച്ചിനെ താരമായി വര്‍ണിച്ചുകൊണ്ടാണ് അധികൃതര് ഫുട്‌ബോള് ലോകകപ്പിന്റെ ഔദ്യോഗിക ഗാനം പുറത്തിറക്കിയിരിക്കുന്നത്. ഇതിനെതിരെ സോഷ്യല് മീഡിയയിലും മറ്റും ശക്തമായ പ്രതിഷേധം ഉയര്‍ന്നുകഴിഞ്ഞു.\nഫുട്‌ബോള് ലോകകപ്പുമായി സച്ചിന് ടെന്‍ഡുല്‍ക്കറിന്റെ ബന്ധമെന്താണെന്ന ചോദ്യമടക്കം ഉയര്‍ന്നിട്ടുണ്ട്. ക്രിക്കറ്റിലെ ഇതിഹാസമാണെന്ന് അംഗീകരിക്കുമ്പോള് തന്നെ ഫുട്‌ബോളില് സച്ചിന്റെ പ്രസക്തി എന്താണെന്ന് ചോദിക്കുന്നവരും കുറവല്ല. ഇന്ത്യന് ഫുട്‌ബോള് ടീമിന്റെ നായകന് സുനില് ചേത്രിയെ ഉള്‍പ്പെടുത്താതെ സച്ചിനെ ഉള്‍പ്പെടുത്തിയതിനു പിന്നിലെ ചേതോവിഹാരം എന്താണെന്ന ചോദ്യവും ഉയരുന്നുണ്ട്.\n‘കര്‍ക്കേ ദിഖ്‌ലാ ദേ ഗോള് ‘ എന്നാണ് ഗാനത്തിന് നല്‍കിയിരുന്ന പേര്. കേരളത്തിന്റെ മനോഹാരിതയില് നിന്നും തുടങ്ങി കേരളാ ബ്ലാസ്റ്റേഴ്‌സിന്റെ ഉടമ സച്ചിന് ടെണ്ടുല്‍കറും ഗായകന് ബാബുല് സപ്രിയോയും , ഇന്ത്യന് ഫുട്‌ബോള് ഇതിഹാസം ബൈച്ചുങ് ബൂട്ടിയ എന്നിവരും ഉള്‍പ്പെടുന്നതാണ് ഔദ്യോഗികഗാനം.\n2017 ഒക്ടോബര് ആറിനാണ് ഫിഫ അണ്ടര് 17 ലോകകപ്പ് തുടങ്ങുക. കൊച്ചി ഉള്‍പ്പെടെ ആറ് നഗരങ്ങളിലാണ് മത്സരങ്ങള് നടക്കുക. ഗ്രൂപ്പ് എയില് യുഎസ്എ, ഘാന, കൊളംബിയ എന്നിവര്‍ക്കൊപ്പമാണ് ഇന്ത്യയുടെ പോരാട്ടം.


കുട്ടിക്കാലത്ത് സിബിഐ ഡയറിക്കുറിപ്പ് കാണുമ്പോൾ വിദൂരഭാവിയിൽ പോലും ഇല്ലാതിരുന്ന സ്വപ്നമാണ് ഇപ്പോൾ സാക്ഷാത്കരിക്കുന്നത്; 'സിബിഐ' സിരീസിലെ അഞ്ചാം ഭാഗത്തിൽ രമേശ് പിഷാരടിയും - metromatinee.com Lifestyle Entertainment & Sports\nകുട്ടിക്കാലത്ത് സിബിഐ ഡയറിക്കുറിപ്പ് കാണുമ്പോൾ വിദൂരഭാവിയിൽ പോലും ഇല്ലാതിരുന്ന സ്വപ്നമാണ് ഇപ്പോൾ സാക്ഷാത്കരിക്കുന്നത്; ‘സിബിഐ’ സിരീസിലെ അഞ്ചാം ഭാഗത്തിൽ രമേശ് പിഷാരടിയും\n‘സിബിഐ’ സിരീസിലെ അഞ്ചാം ഭാഗത്തിന്റെ ചിത്രീകരണം പുരോഗമിക്കുകയാണ്. സേതുരാമയ്യരുടെ സിബിഐ ടീമിൽ ചേർന്ന സന്തോഷത്തിലാണ് ‘രമേശ് പിഷാരടി’. മമ്മൂട്ടിക്കൊപ്പം കേസന്വേഷണത്തിനിറങ്ങുന്ന മറ്റൊരു സിബിഐ ഉദ്യോഗസ്ഥനായി ഇത്തവണ എത്തുന്നത് രമേശ് പിഷാരടിയാണ്. ചിത്രത്തിലെ കഥാപാത്രത്തിന്‍റെ ഗെറ്റപ്പിലുള്ള ചിത്രം രമേശ് സോഷ്യല് മീഡിയയിലൂടെ പങ്കുവച്ചു.\nബുദ്ധിരാക്ഷസനായ അയ്യരുടെ അഞ്ചാം വരവിലാണ് മുകേഷിന്റെ ചാക്കോ ഉൾപ്പെടുന്ന ടീമിനൊപ്പം പിഷാരടിയും ഭാഗമാകുന്നത്. കുട്ടിക്കാലത്ത് സിബിഐ ഡയറിക്കുറിപ്പ് കാണുമ്പോൾ വിദൂരഭാവിയിൽ പോലും ഇല്ലാതിരുന്ന സ്വപ്നമാണ് ഇപ്പോൾ സാക്ഷാത്കരിക്കുന്നതെന്ന് രമേശ് പിഷാരടി പറയുന്നു.\n‘ഈ ഐഡി കാർഡിന് നന്ദി. കുട്ടിക്കാലത്ത് സിബിഐ ഡയറിക്കുറിപ്പ് കണ്ടപ്പോൾ വിദൂര ഭാവിയിൽ പോലും ഇല്ലാതിരുന്ന സ്വപ്നം ….വളർന്ന് സേതുരാമയ്യർ സിബിഐ കാണുമ്പോൾ കൊതിയോടെ കണ്ട സ്വപ്നം. കൈ പുറകിൽ കെട്ടി ആ ബിജിഎം ഇട്ട് മലയാള സിനിമയുടെ ചരിത്രത്തിലേക്ക് ആദ്യമായി ഒരു സിനിമയ്ക്ക് അഞ്ചാം ഭാഗം ഒരുങ്ങുന്നു. ഒരുപക്ഷേ ലോക സിനിമയിൽ ഒരേ സംവിധായകനും തിരക്കഥാകൃത്തും നായകനും 33 വർഷങ്ങൾക്കിടയിൽ5ഭാഗങ്ങളിൽ ഒന്നിക്കുന്നു.’–രമേശ് പിഷാരടി പറഞ്ഞു.\nകെ. മധു സംവിധാനം ചെയ്യുന്ന ചിത്രത്തിന് എസ്.എൻ. സ്വാമിയാണ് തിരക്കഥ. രൺജി പണിക്കർ, അനൂപ് മേനോൻ, സായികുമാർ, സൗബിൻ ഷാഹിർ, ദിലീഷ് പോത്തൻ, പ്രശാന്ത് അലക്സാണ്ടർ, രമേശ് പിഷാരടി, ജയകൃഷ്ണൻ, സുദേവ് നായർ, അസീസ് നെടുമങ്ങാട്, സന്തോഷ് കീഴാറ്റൂർ, ഇടവേള ബാബു, കോട്ടയം രമേശ്, മുകേഷ്, സുരേഷ് കുമാർ, തന്തൂർ കൃഷ്ണൻ, ആശാ ശരത്ത്, അന്നാ രേഷ്മ രാജൻ, അൻസിബ ഹസൻ, മാളവിക മേനോൻ, മാളവിക നായർ, സ്വാസിക എന്നിവരാണ് പ്രധാന അഭിനേതാക്കൾ. സിനിമയുടെ ചിത്രീകരണം കൊച്ചിയിൽ പുരോഗമിക്കുന്നു.\nകേരളത്തിന് എന്തോ കാര്യമായ സമയ ദോഷമുണ്ട് അല്ലെങ്കില് ഇങ്ങനെ ഒന്നിന് പിറകെ ഒന്നായി വരുമോ; രമേഷ് പിഷാരടിയ്‌ക്കെതിരെ ലക്ഷ്മി നായര്\nനീ ഞങ്ങളുടെ ഇടയിലെ കൊച്ചു സുകുമാരിയല്ലേ..,എവിടൊക്കെയോ സുകുമാരിയമ്മയുടെ ഛായയുണ്ടെന്നും മാനറിസങ്ങളുണ്ടെന്നും പലരും പറഞ്ഞിട്ടുണ്ട്; തുറന്ന് പറഞ്ഞ് കൃഷ്ണ പ്രഭ\nനിന്റെ അനിയൻ ഇങ്ങനെ ആണോ എന്ന കൂട്ടുകാരുടെ കളിയാക്കലുകൾ കേട്ട് ഏട്ടൻ ക്രൂരമായി തല്ലിയിരുന്നു… ഗുരുവായൂർ ബസ് സ്റ്റാൻഡിൽ വെറും നിലത്തു ന്യൂസ് പേപ്പർ വിരിച്ചു ഞാൻ കിടന്നുറങ്ങിയിട്ടുണ്ട്…സെക്സ് വർക്ക് ചെയ്തിട്ടുണ്ട്; ദീപ്തി കല്യാണി


കൊവിഡ് ബാധിച്ച് യുവ മലയാളി എഞ്ചിനീയർ റിയാദിൽ മരിച്ചു • Suprabhaatham\nJune 18, 2020 | 7:26 pm IST\nറിയാദ്: കൊവിഡ് ബാധിച്ചു മലയാളി യുവാവ് റിയാദില് മരിച്ചു. മലപ്പുറം തിരൂരങ്ങാടി വെന്നിയൂര് തുറക്കല് റിട്ടയേര്‍ഡ് പൊലീസ് ഉദ്യോഗസ്ഥന് കൊടവണ്ടി അബ്ദുല് ജബ്ബാറിന്റെ മകന് കെ മുഫീദ് (29) ആണ് മരിച്ചത്. അല് ദിരീസ് കമ്പനിയില് സോഫ്ട്‌വെയര് എഞ്ചിനീയറായിരുന്നു. സുലൈമാന് ഹബീബ് ആശുപത്രിയില് തീവ്രപരിചരണ വിഭാഗത്തില് ചികിത്സയിലായിരുന്നു. വിവാഹം കഴിഞ്ഞ് 45 ദിവസത്തിന് ശേഷം ആറുമാസം മുമ്പാണ് റിയാദില് മടങ്ങിയെത്തിയത്.\nഭാര്യ ഫാത്തിമ ബിന്‍സിയ. മാതാവ്: സഫിയ, ജാസിം, മുന്ദിര്, മുശറഫ്, ജവാദ് എന്നിവര് സേഹാദരങ്ങളാണ്. മികച്ച ഫുട്‌ബോള് കളിക്കാരനായിരുന്ന മുഫീദ് റിയാദ് കേരള ഇലവന് ഫുട്‌ബോര് ക്ലബ് അംഗമായിരുന്നു. മരണാന്തര നടപടികൾക്കായി കെഎംസിസി മലപ്പുറം ജില്ലാ പ്രവര്‍ത്തകരായ സത്താര് താമസരത്ത്, മൊയ്തീന്‍കുട്ടി തെന്നല എന്നിവരുടെ നേതൃത്വത്തില് നിയമ നടപടി പൂര്‍ത്തിയായി വരുന്നു.


ആപ്പിള് സിഡെര് വിനെഗര് ഇനി വീട്ടിൽ തന്നെ ഉണ്ടാക്കാം\nമനുഷ്യന്റെ മുഖഛായയുള്ള ചിലന്തി, അപൂര്‍വ്വ കാഴ്ച\nചന്ദ്രനിലേക്കുള്ള ചരിത്രയാത്ര: ചന്ദ്രയാന്2വിക്ഷേപിച്ചു\nPavithra Janardhanan February 6, 2019\nഹൃദ്രോഗങ്ങൾക്കെതിരെ എപ്പോളും പറഞ്ഞു കേൾക്കുന്ന പേരാണ് ആപ്പിള് സിഡെര് വിനെഗര്. ലോകത്താകമാനം നൂറ്റാണ്ടുകളായി ഉപയോഗിക്കപ്പെട്ടു വരുന്ന ഒന്നാണിത് നമ്മുടെ വീടുകളിൽ ചൊർക്ക എന്ന പേരിൽ നിർമ്മിച്ചിരുന്ന ഒന്നാണ് ഇത് ചേരുവകൾ മാത്രം മരുന്നെന് മാത്രം . സൈനസൈറ്റിസ്, പനി, ഫ്ലൂ പോലുള്ള രോഗബാധകളെ സുഖപ്പെടുത്താനുള്ള ഇതിന്‍റെ കഴിവ് പ്രശസ്തമാണ്.\nഎല്ലാ ദിവസവും ആപ്പിള് സിഡെര് വിനെഗര് ഉപയോഗിക്കുന്നത് വഴി ദഹനം മെച്ചപ്പെടുകയും, രക്തസമ്മര്‍ദ്ധം, ക്ഷീണം, ആര്‍ത്രൈറ്റിസ്, രക്തസമ്മര്‍ദ്ധക്കുറവ്, കൊളസ്ട്രോള് പ്രശ്നങ്ങള് തുടങ്ങിയവ ഭേദമാക്കാനും സാധിക്കും. ആയിരക്കണക്കിന് വര്‍ഷങ്ങളായി പല രോഗങ്ങള്‍ക്കും പ്രതിവിധിയായി ആപ്പിള് സിഡെര് വിനെഗര് ഉപയോഗിച്ചുവരുന്നു.\nTags: health, heart\nമെന്‍സ്ട്രുവല് കപ്പുകള് സുരക്ഷിതമെന്ന് പഠനം, വാങ്ങിക്കാം, ചെലവും കുറവ്\nഎന്തിനാണ് കര്‍ക്കിടക ചികിത്സ?\nഅരവണ്ണം കുറയ്ക്കണോ? ഈ രണ്ട് മാര്‍ഗങ്ങള് ശ്രദ്ധിക്കൂ\nപൊണ്ണത്തടിയാണോ നിങ്ങളുടെ ആശങ്ക? ബീറ്റ്‌റൂട്ട് ഡയറ്റ് പരീക്ഷിക്കൂ\nആരോഗ്യപരിപാലന മേഖലയുമായി ബന്ധപ്പെട്ട് വ്യാജ പ്രചരണങ്ങള്; ഫേസ്ബുക്ക് പോസ്റ്റുകള്‍ക്ക് നിയന്ത്രണം\nരോഗികള്‍ക്ക് കരുത്തും കൈത്താങ്ങുമായി നില്‍ക്കുന്ന ഡോക്ടര്‍മാര്‍ക്ക് ആശംസകൾ; മോഹൻലാൽ\nദേശീയ ആരോഗ്യ രംഗത്ത് കേരളം ഒന്നാമത്; ഏറ്റവും പിന്നില് യുപി\nഅമ്മയെ മകള് കഴുത്തറുത്ത് കൊലപ്പെടുത്തി, തല അയല്‍വീട്ടില്\nഅമ്മയെ മൃഗീയമായി കൊന്ന മകള് പോലീസ് കസ്റ്റഡിയില്. 57കാരിയായ അമ്മയുടെ തല അറുത്തെടുക്കുകയായിരുന്നു.മൃതശരീരം വീട്ടിനുള്ളില് ഉപേക്ഷിക്കുകയും തല തൊട്ടടുത്ത വീട്ടില് കൊണ്ടിടുകയും ചെയ്തു. കേസ് വഴിത്തിരിച്ചുവിടാനുള്ള ശ്രമമായിരുന്നു അത്. ഓസ്‌ട്രേലിയയിലെ സിഡ്‌നിയിലാണ് സംഭവം. ശനിയാഴ്ച രാത്രിയിലാണ് സിഡ്‌നിയിലെ വീട്ടില് 57കാരിയുടെ തലയില്ലാത്ത മൃതദേഹം കണ്ടെത്തിയത്. തങ്ങള് കണ്ടതില് വച്ച് ഏറ്റവും ക്രൂരമായ കൊലപാതകത്തിന്റെ ബാക്കിയാണ് അവിടെ കണ്ടതെന്നാണ് സംഭവത്തെ കുറിച്ച് പൊലീസ് വിശദീകരിച്ചത്. അറുത്തെടുത്ത അമ്മയുടെ തല ഉപേക്ഷിക്കാന് പോകുന്നതിനിടെ അയല്‍വീട്ടിലെ പൂന്തോട്ടത്തില് നിന്നാണ് 25 കാരിയായ […]\nആലപ്പുഴയിൽ വയോധികയെ ദുരൂഹസാഹചര്യത്തില് മരിച്ച നിലയില് കണ്ടെത്തി\nആലപ്പുഴ: വയോധികയെ ദുരൂഹസാഹചര്യത്തില് മരിച്ച നിലയില് കണ്ടെത്തി. ആലപ്പുഴ തുമ്പോളിയില് തയ്യില് വീട്ടില് മറിയാമ്മ (70) യെ ആണു മരിച്ച നിലയില് കണ്ടെത്തിയത്. വീട്ടുവരാന്തയില് ചോരവാര്‍ന്നു നിലയിലായിരുന്നു മൃതദേഹം. പോലീസ് അന്വേഷണം ആരംഭിച്ചു.\nഇഷ്‌ക്കിന് ശേഷം പ്രണയ നായകനായി ഷെയിന് നിഗം\nസുരേഷ് ഗോപിയെ അധിക്ഷേപിച്ചെന്നുള്ള കമന്റ്: രണ്ട് ദിവസം ചിരിക്കാനുള്ളത് ഉണ്ടായിരുന്നുവെന്ന് അനുപമ പരമേശ്വരന്\nഇത്രയും സിനിമകള് ചെയ്തിട്ടും ഈ എഴുപതാം വയസ്സില് ഒരു വാടകവീട്ടില് കഴിയുന്നു എന്ന് പറയുന്നതില് ഒരു കുറ്റബോധമോ ലജ്ജയോ എനിക്കില്ല: ജോണ് പോള്\n‘ആടൈ’ സ്നീക് പീക്ക് വീഡിയോ പുറത്ത്\n‘പേളിഷ് സീസണ് 2’ പ്രൊമോ ഗാനവുമായി വീണ്ടും പേളിയും ശ്രീനിഷും


Ravi Pillai- Kovalam Palace | എല്ലാ പാർട്ടിക്കാരും തമ്മിൽ ഒത്തുകളിച്ച് കോവളം കൊട്ടാരം രവിപിള്ളക്ക് കൊടുക്കാൻ തീരുമാനിച്ച സമയത്ത് വിനയായത് അഡ്വക്കേറ്റ് ജനറലിന്റെ ഉപദേശം; ഇനി എന്തു ചെയ്യുമെന്ന് തീരുമാനിക്കാൻ മന്ത്രിസഭ ചുമതലപ്പെടുത്തിയത് മുഖ്യമന്ത്രിയെ; മുതലാളിക്ക് വേണ്ടി പൊതുമുതൽ വിട്ടു കൊടുത്തതിന്റെ പേരുദോഷം കേൾക്കേണ്ടി വരുമോ എന്ന് ഭയന്ന് മുഖ്യമന്ത്രി തീരുമാനം വൈകിക്കുന്നു - MarunadanMalayalee.com\nFebruary 17, 201708:03 AM IST Permalink\nതിരുവനന്തപുരം: കോവളം കൊട്ടാരം സിവിൽ കേസ് നൽകി സർക്കാരിനു നിലനിർത്താനാകുമോയെന്ന കാര്യത്തിൽ അന്തിമ തീരുമാനം മുഖ്യമന്ത്രി പിണറായി വിജയൻ എടുക്കും. രാഷ്ട്രീയ ഭേദമന്യേ എല്ലാവർക്കും വേണ്ടപ്പെട്ടവനാണ് പ്രവാസി വ്യവസായി രവി പിള്ള. ഇടതുപക്ഷവുമായാണ് കൂടുതൽ അടുപ്പവും. പ്രമുഖരായ സിപിഐ(എം) നേതാക്കളുടെ മക്കൾ ജോലി ചെയ്തിരുന്നത് ആർ പി ഗ്രൂപ്പിന് കീഴിലായിരുന്നു. അതിപ്പോഴും തുടരുന്നു. അതുകൊണ്ട് കൂടിയാണ് കോവളം കൊട്ടാരത്തിന്റെ തീരുമാനം എന്താകുമെന്ന ആകാംഷ സാധാരണക്കാർക്കുണ്ടാകുന്നത്. കോവളം കൊട്ടാരം രവി പിള്ളയ്ക്ക് നൽകാൻ യുഡിഎഫ് സർക്കാരിന് താൽപ്പര്യം ഏറെയായിരുന്നു. ഇടതു പക്ഷവും എതിർത്തില്ല. എന്നിട്ടും കൈമാറ്റം മാത്രം നടന്നില്ല. വി എസ് അച്യുതാനന്ദൻ മാത്രമാണ് ഈ വിഷയത്തിൽ രവിപിള്ളയ്ക്ക് അന്നും ഇന്നും എതിര് നിൽക്കുന്നത്.\nഇതു സംബന്ധിച്ച ഫയലുകളെല്ലാം ഇപ്പോൾ മുഖ്യമന്ത്രിയുടെ ഓഫിസിന്റെ പരിഗണനയിലാണ്. സിവിൽ കേസ് കൊടുത്തു കൊട്ടാരം സംസ്ഥാന സർക്കാരിനു നിലനിർത്താൻ വകുപ്പുണ്ടെന്ന അഡ്വക്കറ്റ് ജനറലിന്റെ നിയമോപദേശം മന്ത്രിസഭ പരിഗണിച്ച ശേഷമാണു തീരുമാനം മുഖ്യമന്ത്രിക്കു വിട്ടത്. വേണമെങ്കിൽ സർക്കാരിന് ഇതു സംബന്ധിച്ച കേസുകൾ തീർപ്പാക്കാമെന്ന നിയമോപദേശം നേരത്തേ നിയമ സെക്രട്ടറി നൽകിയിരുന്നു. മന്ത്രി എ.സി.മൊയ്തീൻ ടൂറിസത്തിന്റെ ചുമതല വഹിക്കുമ്പോഴായിരുന്നു ഇത്. തുടർ നടപടിക്കായി ഈ വിഷയം അന്നു മന്ത്രിസഭയുടെ പരിഗണനയ്ക്കു വന്നപ്പോൾ ഇത്തരമൊരു നീക്കത്തെ റവന്യൂ മന്ത്രി എതിർത്തു. തങ്ങളെ അറിയിക്കാതെയാണ് ഇങ്ങനെയൊരു നീക്കമെന്നു റവന്യൂമന്ത്രി ചൂണ്ടിക്കാട്ടിയതിനെ തുടർന്നാണു നിയമോപദേശത്തിനായി അഡ്വക്കറ്റ് ജനറലിനു വിട്ടത്. എന്നാൽ, ഇതു പഠിച്ച അഡ്വക്കറ്റ് ജനറൽ, നിയമ സെക്രട്ടറി നൽകിയതിനു വിരുദ്ധമായ നിയമോപദേശമാണു നൽകിയത്.\nഇതോടെയാണ് ഫയൽ മുഖ്യമന്ത്രിക്ക് മുന്നിലെത്തിയത്. രവി പിള്ളയ്ക്ക് അനുകൂല തീരുമാനം എടുക്കണമെന്നതാണ് സിപിഐ(എം) സംസ്ഥാന സെക്രട്ടറി കോടിയേരി ബാലകൃഷ്ണന്റെ നിലപാട്. എന്നാൽ കോവളം കൊട്ടാരം താൻ രവിപിള്ളിക്ക് കൈമാറി എന്ന പേരു ദോഷം കേൾക്കാൻ മുഖ്യമന്ത്രി തയ്യാറാല്ല. അതുകൊണ്ട് മാത്രമാണ് തീരുമാനം വൈകുന്നത്. പ്രവാസിയും വൻകിട വ്യവസായിയുമായ രവിപിള്ള കണ്ണുവച്ചിരിക്കുന്ന കോവളം കൊട്ടാരം തിരിച്ചുപിടിക്കുന്നതിന് സിവിൽകേസ് നൽകാമെന്നാണ് സർക്കാറിന് ലഭിച്ചിരിക്കുന്ന നിയമോപദേശം. കോവളം കൊട്ടാരം വിലയ്ക്ക് വാങ്ങിയ ഹോട്ടൽഗ്രൂപ്പിന് കോടതിയിൽ നിന്നും അനുകൂല വിധിയുള്ള സാഹചര്യത്തിൽ വിട്ടുകൊടുക്കണമെന്ന് ടൂറിസം വകുപ്പ് ആവശ്യപ്പെട്ടിരുന്നു.ന്നത്.\nസർക്കാരിന്റെ പൊതു ഉടമസ്ഥതയിൽ കോവളം കൊട്ടാരം നിലനിർത്താൻ എന്തെങ്കിലും ചെയ്യാൻ പറ്റുമോ എന്നതാണ് റവന്യുവകുപ്പ് അഡ്വക്കേറ്റ് ജനറലിനോട് ആരാഞ്ഞതും. വിഷയത്തിൽ സിവിൽകേസ് ഫയൽ ചെയ്യാമെന്നാണ് അഡ്വക്കേറ്റ് ജനറൽ നൽകിയ ഉപദേശം. എജിയുടെ ഉപദേശമടങ്ങിയ ഫയൽ മുഖ്യമന്ത്രിയുടെ പക്കൽ എത്തിയിട്ട് നിലവിൽ ഒരുമാസമായി. എന്നിട്ടും മുഖ്യമന്ത്രി ഇക്കാര്യത്തിൽ നടപടിയൊന്നും സ്വീകരിച്ചിട്ടില്ല. ഇതിന്കാരണമായി പലരും അടക്കം പറയുന്നത് രവി പിള്ളയുമായുള്ള മുഖ്യമന്ത്രിയുടെ അടുപ്പം തന്നെയാണ്. അടുത്തിടെ പിണറായി വിജയൻ ബഹ്റിനിൽ പോയ വേളയിൽ എല്ലാ സൗകര്യങ്ങളും ഒരുക്കി കൂടെ നിന്നത് രവി പിള്ളയായിരുന്നു. അതുകൊണ്ടു തന്നെ കോവളം കൊട്ടാരത്തിന്റെ വിഷയത്തിൽ പിണറായി മൗനം പാലിക്കുമെന്നാണ് അറിയുന്നത്.


സുശാന്ത് കൊല്ലപ്പെട്ടതാണെന്ന് ഒരിക്കൽ പോലും പറഞ്ഞിട്ടില്ലെന്ന് നടി അങ്കിത ലോഖണ്ഡെ|ankita lokhande on sushant death\nസുശാന്ത് കൊല്ലപ്പെട്ടതാണെന്ന് ഒരിക്കൽ പോലും പറഞ്ഞിട്ടില്ലെന്ന് നടി അങ്കിത ലോഖണ്ഡെ\nBy എന്റർടെയിൻമെന്റ് ഡെസ്ക് • 10/09/2020 at 11:54AM\nസുശാന്തിന്റെ മരണവുമായി ബന്ധപ്പെട്ട് പൊലീസ് അങ്കിതയുടേയും മൊഴിയെടുത്തിരുന്നു. ഊർജസ്വലനായ ആളായിരുന്നു സുശാന്തെന്നും അദ്ദേഹം വിഷാദരോഗത്തിന് അടിമയാകില്ലെന്നുമാണ് അങ്കിത അന്ന് മൊഴി നൽകിയത്.\nനടൻ സുശാന്തിന്റെ മരണം കൊലപാതകമാണെന്ന് താന് ഒരിക്കലും പറഞ്ഞിട്ടില്ലെന്ന് നടി അങ്കിത ലോഖണ്ഡെ. സമൂഹ മാധ്യമങ്ങളിലൂടെയാണ് നടി ഇക്കാര്യം വ്യക്തമാക്കിയത്.\nസുശാന്തിന്റെ മരണത്തില് കുടുംബത്തിന് നീതി ലഭിക്കണമെന്നാണ് താന് ആവശ്യപ്പെട്ടതെന്നും പവിത്ര റിഷ്ത എന്ന സീരിയലില് സുശാന്തിന്റെ സഹതാരമായിരുന്ന അങ്കിത പറഞ്ഞു. സുശാന്തിന്റെ സുഹൃത്തും കാമുകിയുമായ റിയ ചക്രവര്‍ത്തിയുടെ അറസ്റ്റിന് പിന്നാലെയാണ് അങ്കിത ഇക്കാര്യം ട്വീറ്റ് ചെയ്തത്.\nജൂണ് 14നാണ് ബാന്ദ്രയിലെ വീട്ടില് ആത്മഹത്യ ചെയ്ത നിലയില് സുശാന്തിനെ കണ്ടെത്തിയത്. റിയയാണ് സുശാന്തിന്റെ ആത്മഹത്യക്ക് കാരണമെന്ന് സുശാന്തിന്റെ കുടുംബം ആരോപിക്കുകയും പൊലീസില് പരാതി നല്‍കുകയും ചെയ്തിരുന്നു. ഇതിനെ തുടര്‍ന്നുണ്ടായ അന്വേഷണങ്ങളുടെ ഭാഗമായി റിയക്ക് ലഹരി മരുന്ന് സംഘവുമായി ബന്ധമുണ്ടെന്ന കേസിലാണ് ഇപ്പോള് റിയ അറസ്റ്റിലായിരിക്കുന്നത്.\nസുശാന്തിന്റെ മരണവുമായി ബന്ധപ്പെട്ട് പൊലീസ് അങ്കിതയുടേയും മൊഴിയെടുത്തിരുന്നു. ഊർജസ്വലനായ ആളായിരുന്നു സുശാന്തെന്നും അദ്ദേഹം വിഷാദരോഗത്തിന് അടിമയാകില്ലെന്നുമാണ് അങ്കിത അന്ന് മൊഴി നൽകിയത്. ഒരുപക്ഷെ, അദ്ദേഹം അസ്വസ്ഥനായിരുന്നിരിക്കാം എങ്കിലും ഒരിക്കലും വിഷാദരോഗിയായിരിക്കില്ല എന്നാണ് അവർ അന്ന് മൊഴി നൽകിയത്. 2016 വരെ അങ്കിതയും സുശാന്തും പ്രണയത്തിലായിരുന്നു. ഇരുവരും വേർപിരിഞ്ഞ ശേഷം കഴിഞ്ഞ നാല് വർഷമായി സുശാന്തുമായി ബന്ധമുണ്ടായിരുന്നില്ലെന്നും അങ്കിത അന്ന് വ്യക്തമാക്കിയിരുന്നു.


ബാലഭാസ്കറിന്റെ സ്ഥാനത്ത് ശബരീഷുമായി പോസ്റ്റർ, പരിപാടി ഏറ്റെടുത്തതിന് വിമർശനം.. മറുപടി ഇങ്ങനെ | Sabareesh Prabhakar gives reply to criticism for accepting Balabhaskar's programe - Malayalam Oneindia\nUpdated: Thu, Oct 4, 2018, 18:38 [IST]\nകൊച്ചി: ചിലര്‍ക്ക് പകരക്കാര് ആരുമുണ്ടാകില്ല. ബാലഭാസ്‌കര് അത്തരമൊരാളാണ്. സംഗീതജ്ഞനെന്ന നിലയിലും മനുഷ്യനെന്ന നിലയിലും പകരക്കാരന് ഇല്ലാത്ത ആള്. എന്നാല് ബാലു വിടപറഞ്ഞ് മണിക്കൂറുകള് പോലും തികയും മുന്‍പേ അദ്ദേഹത്തിന്റെ സംഗീത പരിപാടി ഏറ്റെടുത്തതിന് കുറ്റപ്പെടുത്തലുകള് ഏറ്റുവാങ്ങുകയണ് വയലിനിസ്റ്റായ ശബരീഷ്.\nഅടുത്ത മാസം ബെംഗളൂരുവില് വെച്ച് നടക്കുന്ന പരിപാടിയില് ബാലഭാസ്‌കറിന് പകരം വയലിന് വായിക്കുക ശബരീഷാണ്. ബാലഭാസ്‌കറിന്റെ ചിത്രമുള്ള പഴയ പോസ്റ്ററില് ഇപ്പോള് ശബരീഷാണ്. ഈ ചിത്രം സോഷ്യല് മീഡിയയില് വൈറലാണ്. എല്ലാവിധ കുറ്റപ്പെടുത്തലുകളും ഏറ്റുവാങ്ങിക്കൊണ്ട് മറുപടി നല്‍കുകയാണ് ശബരീഷ്.\nഫേസ്ബുക്ക് ലൈവിലാണ് ശബരീഷ് പ്രഭാകറിന്റെ വിശദീകരണം. വാക്കുകള് ഇങ്ങനെ: എന്നേയും ബാലുച്ചേട്ടനേയും ചേര്‍ത്ത് വെച്ച് ഒരു പോസ്റ്റര് സോഷ്യല് മീഡിയയില് ഭയങ്കരമായി വൈറലാകുന്നുണ്ട്. ഞാനൊരിക്കലും ആര്‍ക്കും, പ്രത്യേകിച്ച് ജേഷ്ഠ തുല്യനായ ബാലുച്ചേട്ടന് പകരമാവില്ല. നിങ്ങള്‍ക്കുള്ളതിനേക്കാള് എത്രയോ ഇരട്ടി വിഷമം എനിക്കുണ്ട്. എന്റെ ജീവിതത്തില് വയലിന് പഠിച്ച് തുടങ്ങിയ കാലം തൊട്ട് ബാലുച്ചേട്ടന് വലിയ ഇന്‍സ്പിരേഷനാണ്.\nഞാന് ഒരു കര്‍ണാടക സംഗീതജ്ഞനാണ്. കര്‍ണാടക സംഗീതം മാത്രം വായിച്ച വ്യക്തിയാണ്. അതിന് മറ്റൊരു സാധ്യത ഉണ്ടെന്ന് തെളിയിച്ച് തന്ന വ്യക്തി എന്റെ ബാലുച്ചേട്ടനാണ്. അദ്ദേഹമിപ്പോള് എന്റെ കൂടെയില്ല. എന്നാല് എന്റെ ഈ സാഹചര്യം ഏറ്റവും കൂടുതല് മനസ്സിലാക്കാന് പറ്റുക ബാലുച്ചേട്ടനാണ്.\nബാലുച്ചേട്ടന് ഒരു ലെജന്‍ഡ്\nപകരക്കാരന് ഇപ്പോള് റെഡിയാണ്, ഇത്രയേ ഉള്ളൂ ജീവിതം എന്ന തരത്തിലാണ് ആ പോസ്റ്റര് പലരും പ്രചരിപ്പിക്കുന്നത്. ഞാന് പകരമാകുമോ ബാലുച്ചേട്ടന്. അതെന്തൊരു പോസ്റ്റാണ്. ബാലുച്ചേട്ടന് ഒരു ലെജന്‍ഡ് ആണ്. ഒരു അവതാരം ആണ്. അങ്ങെനെയുള്ള അദ്ദേഹത്തിന് ഞാന് എങ്ങനെയാണ് പകരക്കാരനാവുന്നത്.\nഒരുപാട് വേദനയോടെയാണ് നിങ്ങള്‍ക്ക് മുന്നില് നില്‍ക്കുന്നത്. പറയാന് വാക്കുകള് കിട്ടുന്നില്ല. ഒക്ടോബര് 7ാം തിയ്യതി ബാംഗ്ലൂര് നടക്കേണ്ട ഷോ ബാലുച്ചേട്ടന് കമ്മിറ്റ് ചെയ്തതാണ്. ഈ പോസ്റ്റര് റിലീസ് ചെയ്യുന്നത് ഇപ്പോഴല്ല. അദ്ദേഹത്തിന് അപകടം സംഭവിച്ചപ്പോള് വീട്ടുകാരുടെ അറിവോടെയാണ് ഞാന് ഈ ഷോ ഏറ്റെടുത്തത്.\nനമ്മുടെ കുടുംബത്തിലെ വേണ്ടപ്പെട്ടവര്‍ക്ക് ഒരു ബുദ്ധിമുട്ട് വന്നാല് നമുക്ക് ചില ഉത്തരവാദിത്തങ്ങളുണ്ട്. അതാണ് താന് ചെയ്യുന്നത്. പണത്തിന് വേണ്ടിയാണ് ഷോ ഏറ്റെടുത്തത് എന്നാണ് ചിലര് പറയുന്നത്. നിങ്ങള്‍ക്ക് ആര്‍ക്കും അറിയാത്ത ഒരു മനുഷ്യസ്‌നേഹി ബാലുച്ചേട്ടനില് ഉണ്ട്. പ്രതിഫലം വാങ്ങാതെയാണ് ബാലുച്ചേട്ടന് ആ പരിപാടി ഏറ്റത്.\nആ ഷോ പ്രളയകേരളത്തിന് വേണ്ടി\nവൈറലാക്കുന്ന ആ പോസ്റ്റ് എല്ലാവരും ഒന്ന് വായിച്ചാല് തന്നെ അറിയാം. കേരളത്തിനും കുടകിനും വേണ്ടിയുള്ള ധനസമാഹരണത്തിനായി ചെയ്ത് കൊടുക്കുന്ന പ്രോഗ്രാം ആണത്. അങ്ങനെയുള്ള ഒരു ഷോ വേണ്ടാന്ന് വെയ്ക്കണോ. അതെങ്ങനെയാണ് അംഗീകരിക്കാനാവുക. ഒരു മനുഷ്യന് ചെയ്യാവുന്ന ചെറിയ കാര്യമാണ് താന് ചെയ്യുന്നത്.\nഞാൻ പകരക്കാരൻ അല്ല\nപരിപാടിയുടെ ടിക്കറ്റുകളൊക്കെ നേരത്ത വിറ്റ് പോയതാണ്. പരിപാടി സംഘടിപ്പിക്കുന്നവര്‍ക്കേ അതിന്റെ ബുദ്ധിമുട്ട് അറിയുകയുള്ളൂ. ഒരു മനുഷ്യന് എന്ന നിലയ്ക്ക് താന് എങ്ങനെ അത് ചെയ്ത് കൊടുക്കാതിരിക്കും. അദ്ദേഹം എന്നെ വിട്ട് പിരിഞ്ഞിട്ട് ഇത്രയും നേരമേ ആയിട്ടുള്ളൂ. അത് തന്നെ ഉള്‍ക്കൊള്ളാന് ആയിട്ടില്ല. അപ്പോഴേക്കും പകരക്കാരന് എന്നൊക്കെ പറയേണ്ട ആവശ്യമുണ്ടോ.\nബാലുച്ചേട്ടന് വേണ്ടിയുള്ള ഒരു ട്രിബ്യൂട്ട് ആണത്. അദ്ദേഹത്തിന്റെ സംഗീതം നമ്മുടെ ഉള്ളിലുണ്ട്. വയലിന് കണ്ടാല് ബാലുച്ചേട്ടനെ കുറിച്ച് മാത്രമാണ് ഓര്‍ക്കാനാവുക. അപ്പോഴെങ്ങനെയാണ് താന് പകരക്കാരന് ആവുക. ആ പ്രോഗ്രാം താന് തട്ടിപ്പറിച്ചെടുത്തതൊന്നും അല്ലെന്ന് മനസ്സിലാക്കുക. അദ്ദേഹത്തിന് പകരമല്ല, അദ്ദേഹത്തിന് വേണ്ടിയാണിത് ചെയ്യുന്നത് എന്നാണ് ശബരീഷ് വിശദീകരിക്കുന്നത്.\nശബരീഷ് പ്രഭാകറിന്റെ ഫേസ്ബുക്ക് ലൈവ് കാണാം\nSabareesh Prabhakar gives reply to criticism for accepting Balabhaskar's programe


Fake Rs 2,000 start seeping in from Pakistan; here’s how to identify the original\n'അയലത്ത്' നിന്നും അതിര്‍ത്തി കടന്ന് 2000 രൂപയുടെ വ്യാജനെത്തുന്നു; വ്യാജനെ തിരിച്ചറിയാന് ഇതാ എളുപ്പവഴികള്\nകള്ളനോട്ടും കള്ളപ്പണവും തടയാന് വേണ്ടിയാണ് ഉയര്‍ന്ന മൂല്യമുള്ള നോട്ടുകള് നിരോധിച്ചതെന്നാണ് കേന്ദ്രസര്‍ക്കാര് വിശദീകരിച്ചത്. എന്നാല് നോട്ട് നിരോധനം പ്രഖ്യാപിച്ച് മാസങ്ങള് കഴിയും മുമ്പേ തന്നെ വ്യാജ നോട്ടുകള് രാജ്യത്ത് ഒഴുകാന് തുടങ്ങി.\nവ്യാജനോട്ടുകള് അച്ചടിക്കുന്ന നമ്മുടെ അയല്‍രാജ്യത്തെ കൂടി ലക്ഷ്യമിട്ടാണ് നോട്ട് നിരോധിച്ചതെങ്കിലും അതിര്‍ത്തി വഴിയും വ്യാജനോട്ട് ഒഴുകിവന്നു. 500,1000 പുതിയ നോട്ടുകളുമായി ജനങ്ങള് കൂടുതല് സുപരിചിതരല്ലാത്തതും വ്യാജനോട്ടുകള് തിരിച്ചറിയുന്നതിന് വിലങ്ങുതടിയായി നില്‍ക്കുന്നു.\nനിലവിലുള്ള ഏറ്റവും ഉയര്‍ന്ന മൂല്യമുള്ള കറന്‍സിയായ 2000 രൂപയുടെ വ്യാജനോട്ടുകള് തിരിച്ചറിയാനുള്ള ചില വഴികളാണ് ഇവിടെ ചേര്‍ക്കുന്നത്.\nഇളം ചുവപ്പു നിറത്തിലാണ് നമ്മുടെ 2000 രൂപ നോട്ടുകള് അച്ചടിച്ച് വരുന്നത്. 66x 166 മി.മി. വലുപ്പമുള്ള നോട്ട് മഹാത്മാഗാന്ധി പുതിയ സീരിസിലാണ് വരുന്നത്. മഹാത്മാഗാന്ധിയുടെ ചിത്രത്തിലെ കണ്ണടയ്ക്കുള്ളിൽ ആർബിഐ എന്ന് പ്രിന്‍റ് ചെയ്തിരിക്കുന്നു. ഭൂതക്കണ്ണാടി ഉപയോഗിച്ച് നോക്കിയാൽ ഇത് വ്യക്തമായി കാണാം.\nനോട്ടിന് നടുവിലായി പച്ചനിറത്തിലുള്ള തടിച്ച സെക്യൂരിറ്റി ത്രെഡ്. ഇതിൽ ഭാരത്(ഹിന്ദിയിൽ), ആർബിഐ, 2000 എന്ന് മുദ്രണം. നോട്ട് ചരിക്കുന്നതിന് അനുസരിച്ച് ഈ വരയുടെ നിറം മാറുന്നു. വലത് വശത്ത് അശോകസ്തംഭത്തിന് മുകളിൽ ചെറിയ ദീർഘചതുരത്തിൽ 2000 രൂപയെന്ന് പ്രിന്‍റ് ചെയ്തിരിക്കുന്നു. ഇത് തടവി നോക്കിയാൽ അറിയാം. നോട്ടിന്‍റെ ഇടത് വശത്ത് താഴെയുള്ള സുതാര്യമായ സ്ഥലം വെളിച്ചത്തിന് എതിരായി പിടിച്ചാൽ 2000 എന്ന് എഴുതിയിരിക്കുന്നത് കാണാം.\nഇടത് വശത്ത് അതാര്യമായ ദീർഘചതുരം 45 ഡിഗ്രിയിൽ നോക്കിയാൽ 2000 എന്ന് കാണാം. വലത് വശത്ത് ഗാന്ധിയുടെ ചിത്രത്തിന്‍റെ വാട്ടർമാർക്കും 2000 എന്നതിന്‍റെ വാട്ടർമാർക്കും. നോട്ടിന്‍റെ വലത് വശത്ത് താഴെ സീരീസ് നമ്പർ പ്രിന്‍റ് ചെയ്തിരിക്കുന്ന് ചെറിയ ഫോണ്ട് വലിപ്പത്തിൽ നിന്ന് വലുതിലേക്കാണ്. നോട്ടിന്‍റെ ഇടത് വശത്ത് ഏഴ് തടിച്ച വരകളാണുള്ളത്.\nTags: Demonetisation, Fake Currency, Narendra Modi, Pakistan


എൽഡിഎഫിലേക്ക് തൻ്റെ പട്ടി പോകും, കെഎം മാണിയുടെ വീട്ടിലെ നോട്ടെണ്ണൽ യന്ത്രം ഞാൻ കണ്ടിട്ടുണ്ട്: പിസി ജോർജ് - ഇ വാർത്ത | evartha I have seen the counting machine in KM Mani's house: PC George\nBreaking News: ജമ്മുകാശ്മീരിന്റെ പ്രത്യേക പദവി പുനഃസ്ഥാപിക്കാൻ ഇനി പാകിസ്ഥാനോട് ആവശ്യപ്പെടണോ: മെഹബൂബ മുഫ്തി ◆ ജീവനക്കാരില് ചിലര്‍ക്ക് കൊവിഡ്; യോഗി ആദിത്യനാഥ് ക്വാറന്റീനില് പ്രവേശിച്ചു ◆ നെറ്റ്‌വര്‍ക്ക് തകരാര് പരിഹരിച്ചു; കേരളത്തില് തടസപ്പെട്ട റേഷന് വിതരണം പുനഃസ്ഥാപിച്ചു ◆ വ്യാപക ക്രമക്കേട്; പോസ്റ്റല് വോട്ടുകളുടെ വിശദാംശങ്ങള് പുറത്തുവിടണം; തെരഞ്ഞെടുപ്പ് കമ്മീഷണര്‍ക്ക് കത്തയച്ച് ചെന്നിത്തല ◆ ലോകാരോഗ്യ സംഘടനയുടെ അനുമതിയുള്ള എല്ലാ വാക്സിനുകളും ഉപയോഗിക്കാം; വാക്സിന് നയത്തില് മാറ്റം വരുത്തി കേന്ദ്രസര്‍ക്കാര് ◆ കേരളത്തിൽ ഇന്ന് 7515 പേർക്ക് കൊവിഡ്; രോഗവിമുക്തി 2959; മരണങ്ങൾ 20 ◆ ബിജെപിക്ക് തിരിച്ചടിയായി ഗോവ ഫോര്‍വേര്‍ഡ് പാര്‍ട്ടി എന്‍ഡിഎ സഖ്യം ഉപേക്ഷിച്ചു ◆ കൊവിഡ് മരണസംഖ്യ ഉയരുന്നു; ശ്മശാനങ്ങളില് വന് തിരക്ക്; ഗുജറാത്തില് തുറസായ സ്ഥലത്ത് കൊവിഡ് രോഗികളുടെ മൃതദേഹം ദഹിപ്പിക്കുന്നു ◆ ജലീൽ കുറ്റക്കാരനാണെങ്കിൽ മുഖ്യമന്ത്രി പിണറായി വിജയനും കുറ്റക്കാരൻ: വി മുരളീധരൻ ◆ ബന്ധുനിയമനവിവാദം: മന്ത്രി കെടി ജലീൽ രാജിവെച്ചു ◆\nഎൽഡിഎഫിലേക്ക് തൻ്റെ പട്ടി പോകും, കെഎം മാണിയുടെ വീട്ടിലെ നോട്ടെണ്ണൽ യന്ത്രം ഞാൻ കണ്ടിട്ടുണ്ട്: പിസി ജോർജ്\nകെഎം മാണിയുടെ വീട്ടിലെ നോട്ടെണ്ണല് യന്ത്രം കണ്ടിട്ടുണ്ടെന്ന് വെളിപ്പെടുത്തി എംഎല്‍എയും ജനപക്ഷം നേതാവുമായ പിസി ജോര്‍ജ്ജ്. കെഎം മാണി ധനകാര്യമന്ത്രിയായിരിക്കുമ്പോഴാണ് യന്ത്രം കണ്ടത്. വീട്ടില് നോട്ടെണ്ണല് യന്ത്രമുണ്ടെന്ന് പുറംലോകം അറിഞ്ഞത് എങ്ങനെയെന്നും ജോര്‍ജ് ചോദിച്ചു.\nബാര്‍ക്കോഴയായി പണം കൊടുക്കാന് വന്ന മുതലാളിമാര് വരുന്ന വഴി ബാറില് കയറി ഒന്നു മിനുങ്ങി. ഇത്ര ലക്ഷം പെട്ടിയിലിരിക്കയല്ലേ എന്നു കരുതി അതില് നിന്നും പണം എടുത്ത് ബാറിലെ ബില്ലും അടച്ചു. പതിനായിരം കുറഞ്ഞാല് മാണി സാര് എങ്ങനെ അറിയാനാ എന്ന് അവര് ചിന്തിച്ചു. അങ്ങനെ അവര് മാണിയുടെ വീട്ടിലെത്തി പണവും കൊടുത്തു മടങ്ങി. പണം കൊടുത്ത് മടങ്ങി ഒരു 50 മീറ്റര് പോയി കാണും അപ്പോഴേക്കും വിളി വരുന്നു. ഇതില് പതിനായിരം കുറവുണ്ടല്ലോ എന്ന്. ഇത്ര ചുരുങ്ങിയ സമയം കൊണ്ട് എണ്ണിത്തിട്ടപ്പെടുത്താന് യന്ത്രമല്ലാതെ എന്താണുള്ളത്. അവിടെ നോട്ടെണ്ണുന്ന യന്ത്രമുണ്ട്.- ‘ മനോരമ ന്യൂസിന്റെ കൗണ്ടര് പോയിൻ്റിൽ പിസി പറഞ്ഞു.\nജോസ് കെ മാണിയെ പോലെ ഇടതുപക്ഷത്തേക്ക് പോകാന് വല്ല തീരുമാനവുമുണ്ടോ എന്ന ചോദ്യത്തിന് എൻ്റെ പട്ടി പോകും എന്നാണ് പറഞ്ഞത്. എന്നോട് ഇങ്ങനെയുള്ള ചോദ്യം ചോദിക്കരുതെന്നും പിസി പറഞ്ഞു. ‘കെ.എം മാണിയെ കോഴ മാണി എന്ന് വിളിച്ച, ഈ പാര്‍ട്ടിയെ ഇത്രയെല്ലാം പറഞ്ഞ് അപമാനിച്ച പിണറായി വിജയനെ കൊണ്ട് തന്നെ താന് പരിശുദ്ധനാണെന്ന് പറയിപ്പിച്ച ജോസ് കെ.മാണിയുടെ മിടുക്കിനെ ഞാന് അഭിനന്ദിക്കുന്നുവെന്നും പിസി പറഞ്ഞു.\nഎന്നാല് ഈ തീരുമാനം ഇടതുപക്ഷത്തിന് വലിയ തിരിച്ചടിയാകുമെന്നും സാമ്പത്തിക നേട്ടത്തിനായി എന്തും ചെയ്യുന്ന ആളാണ് ജോസെന്നും പിസി പറഞ്ഞു. മാണി സാര് കോഴ വാങ്ങിയിട്ടുണ്ടെന്ന് ഞാന് ഉറപ്പിച്ച് പറയുമെന്നും ജോര്‍ജ് പറഞ്ഞു.\nTopics: jose k mani K M Mani ldf Pala


സാഫ് കപ്പ്: നേപ്പാളിനെ നാല് ഗോളിന് തോല്‍പ്പിച്ച് ഇന്ത്യ സെമിയില് - myKhel Malayalam\n» സാഫ് കപ്പ്: നേപ്പാളിനെ നാല് ഗോളിന് തോല്‍പ്പിച്ച് ഇന്ത്യ സെമിയില്\nPublished: Monday, December 28, 2015, 10:21 [IST]\nതിരുവനന്തപുരം: സാഫ് കപ്പ് ഫുട്‌ബോളില് നേപ്പാളിനെ തകര്‍ത്ത് ഇന്ത്യ സെമിയില്. നേപ്പാളിനെ ഒന്നിനെതിരെ നാല് ഗോളുകള്‍ക്കായിരുന്നു ഇന്ത്യയുടെ ജയം. കളി ആരംഭിച്ച് രണ്ട് മിനിറ്റ് തികയും മുമ്പ് ഗോള് നേടി നേപ്പാള്, ഇന്ത്യയെ ഞെട്ടിച്ചു. എന്നാല് ജയിക്കാന് ഉറച്ച് കളത്തിലിറങ്ങിയ ഇന്ത്യയെ തടഞ്ഞു നിര്‍ത്താന് നേപ്പാള് പ്രതിരോധത്തിനായില്ല.\n26-ാം മിനിറ്റില് റോളിന് ബോര്‍ഗസിന്റെ ഷോട്ട് നേപ്പാള് വലകുലുക്കി, ഇന്ത്യ സമനില പിടിച്ചു. പിന്നീട് ഇന്ത്യ ആക്രമണം ശക്തമാക്കിയെങ്കിലും ഗോള് മാത്രം അകന്ന് നിന്നു.\nരണ്ടാം പകുതിയില് നേപ്പാള് ഉണര്‍ന്ന് കളിച്ചെങ്കിലും ഇന്ത്യന് ഗോളി സുബ്രതോ പാല് ഗോള് നേടുന്നതില് നിന്ന് നേപ്പാളിനെ തടഞ്ഞു. എന്നാല് ഗോള് നേടാന് കാത്ത് നിന്ന ഇന്ത്യ, 67-ാം മിനിറ്റില് ക്യാപ്റ്റന് സുനില് ഛേത്രിയുടെ ബൂട്ടുകളിലൂടെ ലീഡ് നേടി. ഇന്ത്യ 2-1ന് മുന്നില്.\nലീഡ് നേടിയതോടെ ക്യാപ്റ്റനെ പിന്‍വലിച്ച് ജെജെയെ ഇന്ത്യ കളത്തിലിറക്കി. പിന്നൂട് ടൂര്‍ണമെന്റിലെ ഏറ്റവും മികച്ച ഗോളാണ് ആരാധകരെ കാത്ത് നിന്നത്. വലത് വിങ്ങില് നിന്ന് നേപ്പാള് താരങ്ങളെ വെട്ടിച്ച് മുന്നേറിയ ലലിയന്‍സുല തൊടുത്ത ഷോട്ട് വലയില് കയറുമ്പോള് കാണികള് ഒന്നടങ്കം ആര്‍പ്പ് വിളിച്ചു. ഇന്ത്യയ്ക്കായി ഗോള് നേടുന്ന ഏറ്റവും പ്രായം കുറഞ്ഞ താരമായി മാറാനും ഈ ഗോളിലൂടെ ലലിയന്‍സുലയ്ക്കായി.\nകളി അവസാനിക്കാന് ഒരു മിനിറ്റ് മാത്രം ബാക്കി നില്‍ക്കെ ലലിയന്‍സുല വീണ്ടും വലകുലുക്കി. റോളിന് ബോര്‍ഗസ് ബോക്‌സിനുള്ളിലേക്ക് നീട്ടി നല്‍കിയ പന്ത് മികച്ച ഹെഡ്ഡറിലൂടെ ലലിയന്‍സുല വലയിലാക്കുകയായിരുന്നു.\nഇന്ത്യയെക്കൂടാതെ അഫ്ഗാനിസ്ഥാന്, മാലിദ്വീപ് എന്നീ ടീമുകളാണ് സാഫ് കപ്പ് ഫുട്‌ബോള് സെമിയില് കടന്ന മറ്റ് ടീമുകള്.\nRead more about: saff cup nepal football india trivandrum international stadium beat സാഫ് കപ്പ് ഫുട്‌ബോള് നേപ്പാള് ഇന്ത്യ തിരുവനന്തപുരം\nStory first published: Monday, December 28, 2015, 10:21 [IST]


Kochi – twenty4news.com\nകൊച്ചി: നടിയെ ആക്രമിച്ച കേസിലെ തുടരന്വേഷണം തടയണമെന്ന് ആവശ്യപ്പെട്ട് ദിലീപ് ഹൈക്കോടതിയെ സമീപിച്ചു. നടിയെ ആക്രമിച്ച കേസിന്റെ വിചാരണ വേഗത്തിൽ പൂർത്തിയാക്കണമെന്നും തുടരന്വേഷണ റിപ്പോർട്ട് തള്ളണമെന്നും ദിലീപ് കോടതിയോട് ആവശ്യപ്പെട്ടിട്ടുണ്ട്. നടപടിക്രമങ്ങൾ പാലിക്കാതെയാണ് കേസിൽ തുടരന്വേഷണം നടത്തിയത്. അതിനാൽ തുടരന്വേഷണ റിപ്പോർട്ട് റദ്ദാക്കണം. കേസിന്റെ […]\nMedia One barred from broadcasting | മീഡിയവണ് ചാനൽ സംപ്രേഷണം തടഞ്ഞ ഉത്തരവിന് താൽകാലിക സ്റ്റേ നൽകി ഹൈകോടതി\nBy Priya on January 31, 2022 • ( Leaveacomment )\nകൊച്ചി: മീഡിയവണ് ചാനലിന്‍റെ പ്രവര്‍ത്തനം തടഞ്ഞ കേന്ദ്ര സര്‍ക്കാര് ഉത്തരവ് നടപ്പാക്കുന്നത് രണ്ട് ദിവസത്തേയ്ക്ക് ഹൈകോടതി മരവിപ്പിച്ചു. ഇത് സംബന്ധിച്ച് കേന്ദ്ര സര്‍ക്കാറിനോട് കോടതി വിശദീകരണം തേടി. ഹർജി വീണ്ടും ബുധനാഴ്ച പരിഗണിയ്ക്കാന് മാറ്റി. ജസ്റ്റിസ് എന്. നഗരേഷിന്റേതാണ് ഇടക്കാല ഉത്തരവ്. തത്സമയ സംപ്രേഷണം […]\nദിലീപിന് തിരിച്ചടി; ഫോണുകൾ തിങ്കളാഴ്ച അന്വേഷണ സംഘത്തിന് കൈമാറണമെന്ന് ഹൈക്കോടതി\nBy Priya on January 29, 2022 • ( Leaveacomment )\nകൊച്ചി: നടിയെ ആക്രമിച്ച കേസിലെ ഗൂഢാലോചനക്കേസില് ദിലീപിന് ( Dileep )തിരിച്ചടി. കേസില് ദിലീപിന്റെ വാദങ്ങള് തള്ളി ഹൈക്കോടതി. ദിലീപ് ഫോണ് കൈമാറണമെന്ന് കോടതി പറഞ്ഞു. ഫോണ് പരിശോധന സംബന്ധിച്ച് ഇന്ന് തന്നെ തീരുമാനമെടുക്കണം, സഹകരിച്ചില്ലെങ്കില് മാറി ചിന്തിക്കേണ്ടി വരുമെന്നും കോടതി ചൂണ്ടിക്കാട്ടി. മുന്‍കൂര് […]\nഫോര്‍ട്ട് കൊച്ചി കാര്‍ണിവല് പേരിന് മാത്രം; കാരണം കൊവിഡ് പ്രതിസന്ധിയെ തുടർന്ന്\nBy Priya on December 24, 2021 • ( Leaveacomment )\nകൊച്ചി: കൊവിഡ് പ്രതിസന്ധിയില് തുടര്‍ന്ന് ഇത്തവണയും കൊച്ചിക്കാരുടെ പുതുവത്സര ആഘോഷത്തിന് മാറ്റ് കുറയും. പ്രശസ്തമായ ഫോര്‍ട്ട് കൊച്ചി കാര്‍ണിവല് പേരിന് മാത്രമേ ഉണ്ടാകൂ. പപ്പാഞ്ഞിയെ കത്തിക്കല് ഇക്കുറിയുണ്ടാകില്ല. കാര്‍ണിവല് റാലിയും ഇല്ല. ആഘോഷങ്ങളും കലാപരിപാടികളും പരിമിതമായ തോതില് മാത്രമേ നടത്തൂ. കോവിഡ് പ്രതിസന്ധികള്‍ക്ക് മുന്‍പ് […]\nകുപ്പി വെള്ളം 13 രൂപയാക്കിയ സർക്കാർ ഉത്തരവ് ഹൈക്കോടതി സ്റ്റേ ചെയ്തു; വില കൂട്ടി കമ്പനികൾ ഒരു ലിറ്റർ വെള്ളം 20 രൂപക്ക്.\nBy Priya on December 20, 2021 • ( Leaveacomment )\nകൊച്ചി: കുപ്പിവെള്ളത്തിന്റെ വില 13 രൂപയായി പരിമിതപ്പെടുത്തിയ സർക്കാർ ഉത്തരവ് ഹൈക്കോടതി സ്‌റ്റേ ചെയ്‌തതിന് പിന്നാലെ കമ്പനികൾ ലിറ്ററിന് ഏഴ് രൂപ വർധിപ്പിച്ചു.ഒരു ലിറ്റർ കുപ്പിവെള്ളത്തിന്റെ വില വീണ്ടും 20 രൂപയാക്കി. അതേസമയം, സർക്കാർ ഉൽപ്പന്നമായ ‘ഹില്ലി അക്വാ’ ലിറ്ററിന് 10 രൂപയ്ക്ക് ലഭിക്കും. […]


കേരളത്തിൽ ചൂട് കൂടുന്നു; നിർദേശങ്ങളുമായി ആരോഗ്യവകുപ്പ് - Cine Kerala\nHomeHealthകേരളത്തിൽ ചൂട് കൂടുന്നു; നിർദേശങ്ങളുമായി ആരോഗ്യവകുപ്പ്\nസംസ്ഥാനത്ത് കാലാവസ്ഥാ വ്യതിയാനം കാരണം അന്തരീക്ഷ ഊഷ്മാവ് ക്രമാതീതമായി ഉയരുന്ന സാഹചര്യത്തില് ജില്ലകള്‍ക്കും ജാഗ്രതാ നിര്‍ദേശങ്ങള് നല്‍കി ആരോഗ്യവകുപ്പ്. ചില ജില്ലകളില് നിന്നും ലഭിച്ച റിപ്പോര്‍ട്ടിന്റെ കൂടി അടിസ്ഥാനത്തിലാണ് എല്ലാ ജില്ലാ മെഡിക്കല് ഓഫീസര്‍മാര്‍ക്കും നിര്‍ദേശം നല്‍കിയതെന്ന് ആരോഗ്യമന്ത്രി വീണ ജോർജ് അറിയിച്ചു. ആരോഗ്യവകുപ്പിന്റെ നിർദേശങ്ങൾ താഴെ.


BJP strike against K-rail project\nസിൽവർ ലൈൻ പദ്ധതിക്കെതിരെ ബി ജെ പി സമരത്തിലേക്ക്. ഈ മാസം 25 മുതൽ 30 വരെ സിൽവർ ലൈൻ കടന്ന് പോകുന്ന ജില്ലകളിൽ പദയാത്രകൾ സംഘടിപ്പിക്കും. ജില്ലാ അധ്യക്ഷന്മാർ സിൽവർ ലൈൻ വിരുദ്ധ പദയാത്രകൾ നയിക്കുമെന്ന് ബി ജെ പി അറിയിച്ചു. അതിനിടെ നാടിന് ആവശ്യമുള്ള പദ്ധതികള് ആരെങ്കിലും എതിര്‍ക്കുമെന്ന് കരുതി ഉപേക്ഷിക്കില്ലെന്ന് മുഖ്യമന്ത്രി പണറായി വിജയന് പറഞ്ഞു.\nഇതിനിടെ സില്‍വര് ലൈന് പദ്ധതിക്കെതിരെ മെട്രോമാന് ഇ.ശ്രീധരന് ഉന്നയിച്ച ആരോപണങ്ങളെ തള്ളി കെ റെയില് എംഡി വി.അജിത്കുമാര് രംഗത്തെത്തി. പദ്ധതി കേരളത്തെ രണ്ടായി വിഭജിക്കുമെന്ന ഇ.ശ്രീധരന്റെ പ്രസ്താവന അടിസ്ഥാന രഹിതമാണ്. പ്രോജക്ട് അംഗീകരിക്കുന്നതിന് മുന്‍പ് ഡിപിആര് പുറത്തുവിടാനാകില്ല. ഡിഎംആര്‍സിയോ ചെന്നൈ മെട്രോയോ ഇത് പുറത്തുവിട്ടിട്ടില്ലെന്നും കെ റെയില് എംഡി ട്വന്റിഫോറിനോട് പറഞ്ഞു. നൂറുകണക്കിന് വര്‍ഷങ്ങളായി റെയില്‍വേ ട്രാക്കുകള് കേരളത്തിലുണ്ട്. അന്നില്ലാത്ത പാരിസ്ഥിതിക പ്രശ്‌നങ്ങള് കെ റെയിലിലും ഉണ്ടാകാന് പോകുന്നില്ലെന്നും അദ്ദേഹം കൂട്ടിച്ചേര്‍ത്തു.\nഅതേസമയം കേരളത്തെ രണ്ടായി വിഭജിക്കുന്ന പദ്ധതിയാണ് സില്‍വര് ലൈനെന്നായിരുന്നു ഇ.ശ്രീധരന്റെ പ്രസ്താവന. പദ്ധതി വരുന്നതോടെ ട്രാക്കിന് ചുറ്റും വേലി കെട്ടേണ്ടി വരും. അത് ചൈനാ മതിലായി മാറുന്ന സാഹചര്യത്തിന് ഇടയാക്കും. സില്‍വര് ലൈന് പദ്ധതിയില് റെയില്‍വേ കടന്നുപോകുന്ന പാതയില് ഏറിയ പങ്കും നെല്‍വയലുകളും നീര്‍ത്തടങ്ങളുമാണ്. പദ്ധതി വന്നാല് അത് ജലാശയങ്ങളുടെ സുഗമമായ ഒഴുക്കിന് തടസമാകും. മേല്‍പ്പാലങ്ങളിലൂടെയോ ഭൂഗര്‍ഭ പാതയിലൂടെയോ ഉള്ള പദ്ധതിയാണ് കേരളത്തിന് അഭികാമ്യം. ധാരാളം പാരിസ്ഥിതി ദുരന്തങ്ങള് ഈ പദ്ധതി നടപ്പാക്കിയാലുണ്ടാകുമെന്നും അദ്ദേഹം പറഞ്ഞു.\nStory Highlights : BJP strike against K-rail project\nRead more on: bjp | k-rail


പെട്രോള്, ഡീസല് കൊള്ള വില; ജനജീവിതം കട്ടപ്പുറത്ത്\n24 April 2018 10:00 AM GMT\nകഴിഞ്ഞ അഞ്ച് വര്‍ഷത്തിനിടെയിലെ ഏറ്റവും വലിയ നിരക്കിലാണ് ഇപ്പോള് കേരളത്തിലെ ഇന്ധനവില. തിരുവനന്തപുരം ജില്ലയില് ഇന്ന് പെട്രോള് വില 78.65 രൂപയാണ് mypetrolprice.com പറയുന്നു. ഇന്നലത്തെ വിലയേക്കാള് 13 പൈസയുടെ വര്‍ദ്ധനവാണ് ഇത്. ഡീസല് വിലയും ഇന്നലത്തേതിനെ അപേക്ഷിച്ച 27 പൈസ വര്‍ദ്ധിച്ച് 71.56 രൂപയായിട്ടുണ്ട്. ഇന്നലെ തന്നെ സര്‍വകാല റെക്കോര്‍ഡിലെത്തിയ ഇന്ധന വിലയാണ് ജനങ്ങളുടെ നെഞ്ചില് തീ കോരിയിട്ട് ഇന്നും കുതിക്കുന്നത്.\nകണ്ണൂരില് പെട്രോളിന് 77.64 രൂപയും ഡീസലിന് 70.63 രൂപയും കൊച്ചിയില് ഇത് യഥാക്രമം 78.61, 71.52 എന്നിങ്ങനെയാണെന്നും വരുമ്പോള് കേരളത്തിലെ മറ്റ് ജില്ലകളുടെ അവസ്ഥയും പരിതാപകരമാണെന്ന് വ്യക്തമാകും. അതേസമയം ബംഗളൂരു, ചെന്നൈ, പുതുച്ചേരി സംസ്ഥാനത്തിന്റെ ഭാഗമായ മാഹി എന്നിവിടങ്ങളില് കേരളത്തെ അപേക്ഷിച്ച് ഇന്ധനവില കുറവാണ്. കേന്ദ്രഭരണ പ്രദേശമായ ആന്‍ഡമാന് നിക്കോബര് ദ്വീപിലാകട്ടെ പെട്രോളിന് കേവലം 64.39ഉം ഡീസലിന് 61.86ഉം രൂപ മാത്രമാണ് വിലയുള്ളത്. അഞ്ച് വര്‍ഷമായി ഇന്ധനവിലയില് ഈ അസാമാന്യമായ കുതിപ്പ് തുടരുന്നുണ്ടെങ്കിലും 2018 ആരംഭിച്ചതിന് ശേഷമാണ് നിയന്ത്രണാധീതമായതെന്ന് കണക്കുകള് സൂചിപ്പിക്കുന്നു. ഈവര്‍ഷം ജനുവരി 1ന് 73.77 രൂപയായിരുന്നു പെട്രോളിന്റെ വില. ഇതാണ് ഇന്ന് 4.88 രൂപ വര്‍ദ്ധിച്ച് 78.65ല് എത്തിനില്‍ക്കുന്നത്. ഫെബ്രുവരി മാസം ഒന്നാം തിയതി 76.97 രൂപയായിരുന്ന പെട്രോള് വില മാര്‍ച്ച് 1ന് 75.43 ആയി കുറഞ്ഞിരുന്നു. എന്നാല് ഏപ്രിലില് എല്ലാ നിയന്ത്രണവും വിട്ട് കുതിക്കുന്ന പെട്രോള് വിലയാണ് നാം കണ്ടത്. ഇന്ന് 71.56ല് എത്തിനില്‍ക്കുന്ന ഡീസല് വില ഏപ്രില് 24ന് 69.15 രൂപയായിരുന്നു. ഒരുവര്‍ഷം മുമ്പാകട്ടെ 62.75ഉം. മാര്‍ച്ച് 26ന് പെട്രോള് വില 76.76 രൂപയായിരുന്നു. ഒരു വര്‍ഷം മുമ്പ് 72.47 രൂപയും.\nരാജ്യാന്തര തലത്തിലെ ക്രൂഡോയിലിന്റെ വിലവര്‍ദ്ധനവാണ് വിലക്കയറ്റത്തിന് കാരണമെന്നാണ് എണ്ണക്കമ്പനികളുടെ വിശദീകരണം. എന്നാല് ഇന്ധനവില ഇതിന് മുമ്പ് ഉയര്‍ന്നു നിന്ന 2013-14 കാലത്തെ ക്രൂഡോയിലിന്റെ വിലയുടെ പകുതി മാത്രമേ ഇപ്പോഴുള്ളൂവെന്നും കണക്കുകള് വ്യക്തമാക്കുന്നുണ്ട്. ഇന്ത്യ ഇപ്പോള് സംസ്‌കരിച്ച പെട്രോളിയം ഇറക്കുമതി ചെയ്യുന്നില്ല. പകരം ക്രൂഡ് ഓയില് ഇറക്കുമതി ചെയ്യുകയും അത് പൊതുമേഖല, സ്വകാര്യ മേഖലകളിലെ റിഫൈനറികളില് സംസ്‌കരിച്ച് പെട്രോളിയം ഉല്‍പ്പന്നമാക്കുകയുമാണ് ചെയ്യുന്നത്. അന്താരാഷ്ട്ര കമ്പോളമാണ് ക്രൂഡോയിലിന്റെ വില നിശ്ചയിക്കുന്നതെങ്കിലും ഇറക്കുമതി തീരുവ കൂടി ചേരുന്നതോടെ ഇവിടെയെത്തുമ്പോള് വില വര്‍ദ്ധിക്കും. കൂടാതെ സംസ്‌കരിച്ച പെട്രോളിയം ഉല്‍പ്പന്നങ്ങളുടെ വില റിഫൈനറികളാണ് നിശ്ചയിക്കുന്നത്. അതിനാല് തന്നെ പെട്രോളിയം ഉല്‍പ്പന്നങ്ങളുടെ വിലയെ നിയന്ത്രിക്കാന് സര്‍ക്കാരിനാകാത്ത സാഹചര്യമാണ് ഉള്ളത്. എന്നാല് എണ്ണക്കമ്പനികള് വിലയിടുന്നതിന്റെ മാനദണ്ഡമെന്താണെന്നത് പൊതുജനങ്ങള്‍ക്ക് ഇന്നും വ്യക്തമല്ല.\nതൊണ്ണൂറുകളുടെ അവസാനം ഇടവിട്ട് ആരംഭിച്ച ഇന്ധനവില വര്‍ദ്ധനവാണ് ഇന്ന് ഒരു ദൈനംദിന പ്രക്രിയയായി മാറിയിരിക്കുന്നത്. അതേസമയം 1994 മുതലുള്ള പതിനഞ്ച് വര്‍ഷമായി ക്രൂഡോയിലിന്റെ വിലയില് വലിയ വ്യതിയാനം സംഭവിച്ചിട്ടില്ലെന്ന് ഹാന്‍ഡ്ബുക്ക് ഓഫ് സ്റ്റാറ്റിസ്റ്റിക്‌സ് ഓണ് ഇന്ത്യന് എക്കണോമി, ആര്‍ബിഐ പുറത്തുവിട്ട 2011ല് പുറത്തുവിട്ട കണക്കുകള് സൂചിപ്പിക്കുന്നു. എന്നാല് പെട്രോളിയം വിലയില് കുത്തനെയുള്ള വര്‍ദ്ധനവാണ് ഇക്കാലയളവില് ഇന്ത്യയില് സംഭവിച്ചിട്ടുള്ളതെന്നും ഇതേ കണക്കുകളില് തന്നെ വ്യക്തമാക്കിയിട്ടുണ്ട്. ഇന്ത്യയിലെ പെട്രോളിയം വിലവര്‍ദ്ധനവിനെ ന്യായീകരിക്കാന് സര്‍ക്കാരും എണ്ണക്കമ്പനികളും അന്താരാഷ്ട്ര വില സൂചികകളെ പഴിചാരുന്നത് ഒരു വലിയ കബളിപ്പിക്കലാണെന്ന് ഇതില് നിന്നും വ്യക്തമാകും.\nകേന്ദ്ര, സംസ്ഥാന സര്‍ക്കാരുകള്‍ക്കുള്ള തീരുവയായാണ് നാം പെട്രോളിനും ഡീസലിനും മുടക്കുന്ന തുകയുടെ പകുതിയോളം പോകുന്നത്. ഇറക്കുമതി തീരുവ കുറയ്ക്കണമെന്ന് കേന്ദ്രപെട്രോളിയം മന്ത്രാലയം ആവശ്യപ്പെട്ടിട്ടും ധനകാര്യമന്ത്രാലയം അതിന് തയ്യാറായിട്ടില്ല. കേന്ദ്രസര്‍ക്കാര് തീരുവ കുറയ്ക്കട്ടെയെന്നാണ് കേരള ധനമന്ത്രി തോമസ് ഐസക് നിലപാടെടുത്തിരിക്കുന്നത്. കേന്ദ്ര, സംസ്ഥാന സര്‍ക്കാരുകള് തീരുവ കുറയ്ക്കാന് ഇനിയും തയ്യാറായില്ലെങ്കില് ഈവര്‍ഷം പതുകിയാകുന്നതിന് മുമ്പ് തന്നെ പെട്രോള് വില 80 കടക്കുമെന്നാണ് വിപണി വിദഗ്ധര് സൂചിപ്പിക്കുന്നത്.\nഒരു ഇടയില് നില്‍ക്കുന്ന ഉല്‍പ്പന്നം (interimediate input) എന്ന നിലയില് സുപ്രധാനമായ പങ്കാണ് പെട്രോളിയം ഉള്‍പ്പന്നങ്ങള്‍ക്ക് ലോകസാമ്പത്തിക രംഗത്തുള്ളത്. പെട്രോള് വില വര്‍ദ്ധിക്കുമ്പോള് യാത്രാ ചെലവ് മാത്രമല്ല ദൈനംദിന ജീവിതച്ചെലവ് കൂടിയാണ് വര്‍ദ്ധിക്കുന്നത്. കഴിഞ്ഞ ഒരുവര്‍ഷത്തിനിടെ ഇന്ധനവിലയില് ഏതാനും രൂപയുടെ വര്‍ദ്ധനവുണ്ടായപ്പോള് ജനങ്ങളുടെ ജീവിതച്ചെലവിലുണ്ടായ വര്‍ദ്ധനവ് വളരെ വലുതാണ്. ഭക്ഷ്യവസ്തുക്കള്‍ക്കും മറ്റ് നിത്യോപയോഗ സാധനങ്ങള്‍ക്കും ഒരു വര്‍ഷത്തിനിടെയുണ്ടായ വര്‍ദ്ധനവ് ശ്രദ്ധിച്ചാല് തന്നെ ഇക്കാര്യം മനസിലാകും. ജനങ്ങളുടെ ജീവിതച്ചെലവിനൊപ്പം പണപ്പെരുപ്പ നിരക്ക് കൂടിയാണ് വര്‍ദ്ധിക്കുന്നത്. ഇത് നമ്മുടെ സാമ്പത്തിക രംഗത്തെയും ജനജീവിതത്തെയും താറുമാറാക്കും.\ncrudeoil DieselPrice HandBookOfStatisticsOnIndianEconomy IntermediateInput internationalmarket MyPetrolPrice OilCompaniesInIndia PetroliumPriceHike PetrolPrice RefineriesInIndia


ദാവൂദ് ഇബ്രാഹിമിനെ വരെ വിറപ്പിച്ച ബോംബെയിലെ ഡാഡി ഗ്യാങ് •Tech Travel Eat\nദാവൂദ് ഇബ്രാഹിമിനെ വരെ വിറപ്പിച്ച ബോംബെയിലെ ഡാഡി ഗ്യാങ്\nഎഴുത്ത് – നിഖിൽ ദാസ്.\nഎൺപതുകളിൽ ബോംബെയിലെ ബൈക്കുള, പരേൽ , ലോവർ പരേൽ ഏരിയ അടക്കി ഭരിച്ചിരുന്ന ടീം ആയിരുന്നു “ബൈക്കുള കമ്പനി.” ബാബു രേഷം, രാമ നായ്ക് എന്നിവരായിരുന്നു ഗ്യാംഗിന് നേതൃത്വം നൽകിയിരുന്നത്. കോട്ടൺഗ്രീൻ പ്രവിശ്യയിലെ തുണി മില്ലുകളിലെ സമരം മൂലം തൊഴിൽ നഷ്ടപ്പെട്ട മില്ലിലെ തൊഴിലാളികളായ അരുൺ ആഹിർ, കിഷോർ ആഹിർ എന്നീ സഹോദരങ്ങളെ കൂടി ഉൾപ്പെടുത്തിയതോടെ ബൈക്കുള കമ്പനി പെട്ടെന്ന് വളർന്നു.\nഅരുൺ ഗാവ്‌ലി എന്നു വിളിക്കപ്പെട്ട അരുണിന്റെ കൂർമ്മബുദ്ധി ഗ്യാംഗിന്റെ വേരുകൾ കൂടുതലാഴത്തിൽ ഇറങ്ങിപ്പടരാൻ സഹായിച്ചു. പല അധോലോക നായകന്മാരുമായി അടുത്ത ബന്ധം പുലർത്തിയ അവർ B.R.A ഗ്യാംഗ് (ബാബു രേഷം, രാമ നായ്ക്, അരുൺ ഗാവ്‌ലി) എന്നറിയപ്പെട്ടു.\n1984-ൽ സബീർ കസ്കറുടെ ഘാതകനായ സമദ് ഖാന് വധശിക്ഷ വിധിച്ചവരിൽ ബൈക്കുള കമ്പനിയിലെ തലവൻ രാമ നായികും ഉണ്ടായിരുന്നു. അവിടന്നങ്ങോട്ട് 1988 വരെ ദാവൂദ് ഇബ്രാഹിമിന്റെ കൺസൈൻമെന്റുകൾ കാത്തുരക്ഷിയ്ക്കുന്ന ചുമതല B.R.A ഗ്യാംഗിനായിരുന്നു. ദക്ഷിണേന്ത്യൻ വിരുദ്ധ വികാരം ആളിക്കത്തിയപ്പോഴും ഹൈന്ദവരും മറാട്ടികളും മാത്രമടങ്ങിയ ഗ്യാംഗ് “ആംചി മൂലേ” (നമ്മുടെ പയ്യന്മാർ) എന്ന ലേബലിൽ ശിവസേനയുടെ രാഷ്ട്രീയസംരക്ഷണം ഉറപ്പുവരുത്തിയിരുന്നു.\nB.R.A ഗ്യാംഗിന് ഏറ്റവും വലിയ തലവേദന സൃഷ്ടിയ്ക്കുന്ന ശത്രുക്കളായിരുന്നു സാക്ഷി രസം, പ്രശാന്ത് പാണ്ഡെ എന്നിവർ നയിച്ചിരുന്ന ബൈക്കുളയിലെ തന്നെ “കോബ്ര ഗ്യാംഗ്. ഒരിക്കൽ, ആകസ്മികമായി സംഭവിച്ച ഒരു വഴക്കിൽ കലിപൂണ്ട അരുൺ ഗാവ്‌ലി ബൈക്കുള ബ്രിഡ്ജിലിട്ട് രണ്ടിനെയും തിരുനെറ്റിക്ക് തന്നെ വെടിവെച്ചു കൊന്നു. പ്രശാന്ത് വധം ഒഴിഞ്ഞെങ്കിലും സാക്ഷി രസയെ കൊന്നതിനു അരുൺ ഗാവ്‌ലി അറസ്റ്റ് ചെയ്യപ്പെട്ടു. അരുൺ ഗാവ്‌ലിയ്ക്ക് എതിരെ രജിസ്റ്റർ ചെയ്യപ്പെട്ട ആദ്യ കേസായിരുന്നു അത്.\nഒരു കേസിൽ അറസ്റ്റ് ചെയ്യപ്പെട്ട ബാബു രേഷം ബോംബെയിലെ ജേക്കബ് സർക്കിൾ പോലിസ് ലോക്കപ്പിൽ കൊല്ലപ്പെട്ടു. തുടർന്ന് ഗ്യാംഗിന്റെ നേതൃത്വം രാമ നായിക് ഏറ്റെടുത്തു.\nഅങ്ങനെയിരിക്കെ, 1988-ൽ ജോഗേശ്വരിയിൽ ഒരു ഭൂമിയിടപാടിൽ ദാവൂദിന്റെ ഉറ്റ അനുയായി ശരദ് ഷെട്ടിയും രാമനായിക്കും തമ്മിൽ തർക്കമുണ്ടായി. നിഷ്പക്ഷത പാലിക്കേണ്ടതിനു പകരം ദാവൂദ് ഇബ്രാഹിം ശരദ് ഷെട്ടിയുടെ പക്ഷം നിന്നു. ഇതിൽ ക്ഷുഭിതനായ രാമനായികും അരുൺ ഗാവ്‌ലിയും ദാവൂദ് നയിച്ചിരുന്ന D കമ്പനിയുമായി തെറ്റിപ്പിരിഞ്ഞു.\nതൊട്ടടുത്ത വർഷം ,1989-ൽ ചെമ്പൂരിൽ വച്ചുണ്ടായ ഒരു പോലിസ് എൻകൗണ്ടറിൽ രാമനായിക് കൊല്ലപ്പെട്ടു. വെൽ പ്ലാൻഡായ അതിനു പുറകിൽ ദാവൂദ് ഇബ്രാഹിം തന്നെയായിരുന്നു. സംയമനം പാലിച്ചു ഗ്യാംഗ് ഏറ്റെടുത്ത അരുൺ ഗാവ്‌ലി ദാവൂദ് ഇബ്രാഹിമിനോട് പകരം വീട്ടുമെന്ന് ശപഥം ചെയ്തു.\nബൈക്കുളയിലെ ധഗ്ഡി ചൗൾ അരുൺ ഗാവ്‌ലിയുടെ വിഹാരരംഗമായി മാറിയിരുന്നു അതിനകം. എത്രവേഗത്തിൽ ഓടുന്ന വണ്ടിയിൽ നിന്നും എത്ര വേഗത്തിൽ ഓടുന്ന വണ്ടിയിലിരിക്കുന്ന ആരെവേണമെങ്കിലും ഉന്നം പിഴയ്ക്കാതെ വെടിവെച്ചു വീഴ്‌ത്തുന്ന ഷാർപ്പ്ഷൂട്ടറായ ശൈലേഷ് ഹലന്ദർ അരുൺ ഗാവ്‌ലിയുടെ വലംകൈ ആവുന്നത് ഇവിടെ നിന്നാണ്.\nഗ്യാംഗിലെ നാലുപേരെയും ഒപ്പം അരുൺ ഗാവ്‌ലിയുടെ സഹോദരനും ഗ്യാംഗ് മെമ്പറുമായ കിഷോർ അഥവാ ബപ്പ ഗാവ്‌ലിയെയും ദാവൂദിന്റെ ആൾക്കാർ വധിച്ചതോടെ ഗാവ്‌ലിയുടെ പക ആളിക്കത്തി.\nതന്റെ പാർട്ട്ണറും മെന്ററും ആയ രാമ നായിക്കിന്റെ കൊലയ്ക്ക് പിറകിൽ പ്രവർത്തിച്ചവരും ദാവൂദിന്റെ വിശ്വസ്തരും ആയ സതീഷ് രാജയെയും ഹവാല ഡീലറായ മഹേന്ദ്ര ചൗധരിയെയും വധിച്ചുകൊണ്ട് അരുൺ ഗാവ്‌ലി പകരം വീട്ടി.\nഷൂട്ടൗട്ടിൽ പരിക്കേറ്റ ശൈലേഷ് ഹലന്ദറെ പോലിസ് അറസ്റ്റ് ചെയ്തു ബോംബെ J.J ഹോസ്പിറ്റലിൽ പ്രവേശിപ്പിച്ചു. ഇരുപത്തിനാലു പേരടങ്ങുന്ന ഒരു സംഘം സായുധരായ ആൾക്കാർ ഹോസ്പിറ്റലിൽ നടത്തിയ ആക്രമണത്തിൽ മൂന്ന് പോലീസുകാരോടൊപ്പം ശൈലേഷ് ഹലന്ദർ കൊല്ലപ്പെട്ടു. ദാവൂദിന്റെ തിരിച്ചടി !!\nസഹായം ചോദിച്ചു വരുന്ന സാധാരണക്കാരെ കൈയയച്ച് സഹായിച്ച അരുൺ ഗാവ്‌ലി ജനങ്ങൾക്കിടയിൽ വളരെ നല്ലൊരു ഇമേജ് വളർത്തിയെടുത്തു. ബോംബെ റോബിൻഹുഡ് സങ്കല്പം അരുൺ ഗാവ്‌ലിയ്ക്ക് പുതിയൊരു പേരു നൽകി – “ഡാഡി.”\nപക മൂലം കണ്ണ് കാണാതായ ഗാവ്‌ലി D കമ്പനിയിലെ ആരെക്കണ്ടാലും നിർദാക്ഷിണ്യം വകവരുത്താൻ ഉത്തരവിട്ടു. ബോംബെയിലെ ഗ്യാംഗുകളായ ഹാജിമസ്താൻ ഗ്യാംഗ്, കരിം ലാല ഗ്യാംഗ്, D കമ്പനി, നാന കമ്പനി, B.R.A ഗ്യാംഗ് എന്നിവയെക്കാൾ അതിസാഹസികരും, ക്രൂരന്മാർ എന്ന് പറഞ്ഞാൽ പോരാ രാക്ഷസകുട്ടികൾ തന്നെയായിരുന്നു ഡാഡി ഗ്യാംഗ്.\nനാഗ്പടയിൽ വസിച്ചിരുന്ന ദാവൂദ് ഇബ്രാഹിമിന്റെ പെങ്ങളുടെ ഭർത്താവിനെ വെടിയുണ്ടകൾ കൊണ്ട് തുളച്ചാണ് ഡാഡിയും ഗ്യാംഗും പക വീട്ടിയത്. നാൽപ്പത് വർഷത്തെ ബോംബെ അധോലോകം കണ്ടതിൽ ഏറ്റവും രക്തരൂഷിതമായ പോരാട്ടമായിരുന്നു D കമ്പനിയും ഡാഡി ഗ്യാംഗും തമ്മിൽ നടന്നത്.\nഅതിബുദ്ധിശാലിയായ ഗാവ്‌ലി, ദാവൂദ് ഗ്യാംഗിനാൽ പോലീസുകാർ J.J ഹോസ്പിറ്റലിൽ കൊല്ലപ്പെട്ടത് ഒരു രാഷ്ട്രീയ, ക്രമസമാധാന പ്രശ്നമാക്കി ഉയർത്തികൊണ്ടു വന്നു. അതോടെ D കമ്പനിയ്ക്ക് മഹാരാഷ്ട്രയിൽ കിട്ടിയിരുന്ന പൊളിറ്റിക്കൽ സപ്പോർട്ട് അവസാനിച്ചു. D കമ്പനിയുടെ പല പ്രമുഖരും രാത്രി ഇരുട്ടി വെളുത്തപ്പോൾ നടുറോഡിൽ രക്തത്തിൽ കുളിച്ചു കിടന്നു. നിൽക്കക്കള്ളിയില്ലെന്ന് മനസിലായ D കമ്പനി തലവന്മാരായ ദാവൂദ് ഇബ്രാഹിം, രാജൻ, ശരദ് ഷെട്ടി എന്നിവരെല്ലാം ജീവനെ ഭയന്ന് ദുബായിലേക്ക് കടന്നു.\nദാവൂദ് ഇബ്രാഹിം നേരിട്ടതിൽ ഏറ്റവും ഭീകരനായ, ബുദ്ധിമാനായ ശത്രുവായിരുന്നു ഡാഡിയെന്ന അരുൺ ഗാവ്‌ലി. അർജുൻ രാംപാൽ അരുൺ ഗാവ്‌ലിയായി അഭിനയിച്ച ചലച്ചിത്രം അടുത്ത് ഇറങ്ങിയിരുന്നു.


റഷ്യയിലേയ്ക്കുള്ള യാത്രയില് ലെനിന് ചിന്തിച്ചിരുന്നത് എന്തായിരുന്നു?\n5 April 2017 2:22 AM GMT\nപ്രവാസജീവിതം നയിച്ചിരുന്ന സ്വിറ്റ്‌സര്‍ലാന്‍ഡിലെ സൂറിച്ചില് നിന്ന് വിപ്ലവ പൂര്‍ത്തീകരണത്തിന്റെ ഭാഗമാകാന് വേണ്ടി ട്രെയ്‌നില്\nറഷ്യയിലേയ്ക്ക് തിരിക്കുമ്പോള് എന്തൊക്കെയായിരിക്കും ലെനിന് ചിന്തിച്ചിട്ടുണ്ടാവുക?. മറ്റ് പലരേയും പോലെ ഇത്ര വേഗത്തില് സാര് ഭരണകൂടത്തെ അട്ടിമറിച്ച് ജനാധിപത്യ വിപ്ലവം (ഫെബ്രുവരി വിപ്ലവം) വിജയിക്കുമെന്ന് ഒരു പക്ഷെ ലെനിനും കരുതിയിട്ടുണ്ടാവില്ല. അതിന് തൊഴിലാളി വര്‍ഗ വിപ്ലവത്തിലൂടെ (ഒക്ടോബര് വിപ്ലവം) പൂര്‍ത്തീകരണം വേണമായിരുന്നു. മനുഷ്യചരിത്രത്തെ രണ്ടായി പിരിച്ച ചരിത്രം കുറിക്കാനാണ് ലെനിന് ജന്മനാട്ടിലേയ്ക്ക് മടങ്ങിയത്.\nജര്‍മ്മന് ഭരണകൂടത്തിന്റെ സഹായത്തോടെയാണ് ട്രെയിന് യാത്ര യാഥാര്‍ത്ഥ്യമായത്. റഷ്യയില് വിപ്ലവം നടക്കുക എന്നതായിരുന്നില്ല, പകരം ഒന്നാംലോക മഹായുദ്ധത്തില് നിന്ന് റഷ്യയുടെ പിന്മാറ്റമായിരുന്നു അവരുടെ ലക്ഷ്യം. പക്ഷെ ലെനിന് ഇത് പറ്റിയ അവസരമാണെന്ന് തിരിച്ചറിയുകയും സമര്‍ത്ഥമായി ഇത് ഉപയോഗപ്പെടുത്തുകയും ചെയ്തു. കെറന്‍സ്‌കിയുടെ നേതൃത്വത്തിലുള്ള ഇടക്കാല ഗവണ്‍മെന്റ് ദുര്‍ബലമായ ലിബറല് കക്ഷികളുടേതാണെന്നും അത് എളുപ്പത്തില് തകരുമെന്നും ലെനിന് ബോദ്ധ്യമുണ്ടായിരുന്നു. എന്നാല് ബോള്‍ഷെവിക്കുകള്‍ക്കിടയില് തന്നെയുണ്ടായിരുന്ന സ്ഥിരതയില്ലായ്മയും ചാഞ്ചാട്ടങ്ങളും ലെനിനെ അസ്വസ്ഥനാക്കുകയും ചെയ്തു. പ്രത്യയശാസ്ത്രത്തിന്റെ ബന്ധനം പ്രായോഗികമായ വിലയിരുത്തലുകളെ ബാധിച്ചിരുന്നു. മാര്‍ക്‌സിസ്റ്റ് ചിന്താപദ്ധതിയുടെ ഭാഗമായവര് അതുവരെ കരുതിപ്പോന്നിരുന്നത് ബൂര്‍ഷ്വാ ജനാധിപത്യ വിപ്ലവം വിജയിച്ച വികസിത സമൂഹങ്ങളില് മാത്രമേ തൊഴിലാളിവര്‍ഗ വിപ്ലവം സാദ്ധ്യമാകൂ എന്നായിരുന്നു. ജര്‍മ്മനിയേയും ഫ്രാന്‍സിനേയും ഒക്കെയാണ് വിപ്ലവത്തിന് പാകമായ രാജ്യങ്ങളായി അവര് കരുതിയത്. കാര്‍ഷിക സമൂഹമായ റഷ്യയില് അത് വിദൂര സാദ്ധ്യത മാത്രമാണെന്നും അവര് കരുതി.\nവികസിത സമൂഹം യാഥാര്‍ത്ഥ്യമാകും വരെ കാത്തിരിക്കണമെന്നും അതുവരെ ബൂര്‍ഷ്വാ സര്‍ക്കാരിനെ പിന്തുണക്കണമെന്നും വാദിച്ചവരുണ്ട്. എന്നാല് ഇത്തരം സൈദ്ധാന്തിക കടുംപിടിത്തങ്ങള് ലെനിനെ അസ്വസ്ഥനാക്കി. ഒരു പരിധി വരെ ലെനിന്റെ തന്നെ ചില മുന് ധാരണകള് തിരുത്തുന്നതിനും ഫെബ്രുവരി വിപ്ലവം കാരണമായിട്ടുണ്ട്്. സമാധാനം, ഭൂമി, ഭക്ഷണം ബോള്‍ഷെവിക്കുകള് ആദ്യം മുന്നോട്ട് വച്ചത് ഇതാണ്. റഷ്യന് വിപ്ലവം മറ്റ് രാജ്യങ്ങളിലും സായുധ സോഷ്യലിസ്റ്റ് വിപ്ലവത്തിന് വഴി പാകുമെന്ന് ലെനിന് കരുതി. ഏപ്രില് തീസിസ് എന്നറിയപ്പെടുന്ന രേഖയില് ലെനിന് ഇക്കാര്യം എഴുതിയെങ്കിലും ബോള്‍ഷെവിക് പാര്‍ട്ടിയില് ഇതിന് കാര്യമായ പിന്തുണ ലഭിച്ചില്ല. പ്രത്യയശാസ്ത്ര കടുംപിടിത്തങ്ങള് മുന്നോട്ട് വച്ചവരോട് ലെനിന് ഉദ്ധരിച്ചത് ഗെയ്‌ഥെയുടെ ഫോസ്റ്റ് ആണ്. തത്വത്തിന് ചാരനിറമാണ്. ജീവിതത്തിന്റെ നിറം പച്ചയും. അലെക്‌സാണ്‍ഡ്ര കെലന്‍തായെ പോലുള്ള ചുരുക്കം നേതാക്കളാണ് ശക്തമായ വിയോജിപ്പുകളോടെ തന്നെ ലെനിനെ ആ സമയത്ത് പിന്തുണച്ചത്.\nഎന്നാല് ഫെബ്രുവരി മുതല് ഒക്ടോബര് വരെയുള്ള കാലയളവിനിടയില് പാര്‍ട്ടിയില് ലെനിന്റെ നിലപാടുകള്‍ക്ക് പിന്തുണ ലഭിച്ചു. ട്രോത്സ്‌കി അടക്കമുള്ളവരുമായി ശക്തമായ അഭിപ്രായ ഭിന്നതകള് നിലനില്‍ക്കെ തന്നെ കൈ കോര്‍ത്തു. തൊഴിലാളികള്, സൈനികര്, സോവിയറ്റുകള് എല്ലായിടത്തും ലെനിന്റെ സ്വാധീനം പ്രകടമായിരുന്നു. പെട്രോഗ്രാഡ്, മോസ്‌കോ എന്നിവിടങ്ങളിലെല്ലാം ബോള്‍ഷെവിക്കുകള് പിടിമുറുക്കി. രാജ്യത്താകെ പാര്‍ട്ടി പിടിമുറുക്കി. ലെനിന്റെ രാഷ്ട്രീയ ആശയങ്ങളും തൊഴിലാളി വര്‍ഗത്തിനിടയില് ശക്തിപ്പെട്ട വര്‍ഗബോധവും സംയോജിച്ചത് ഒക്ടോബര് വിപ്ലവത്തിന് വഴി തുറന്നു. ലോകചരിത്രത്തില് ഏറ്റവും വലിയ തോതില് ആസൂത്രണം ചെയ്യപ്പെട്ട മുന്നേറ്റമായിരുന്നു ഒക്ടോബര് വിപ്ലവം.\nഒക്ടോബര് വിപ്ലവം വിജയിച്ചതിന് ശേഷമുള്ള ആഭ്യന്തര യുദ്ധത്തിലാണ് റഷ്യയില് കാര്യമായി ചോരപ്പുഴയൊഴുകിയത്. ലെനിനും ലിബറല് ജനാധിപത്യവും എന്ന തിരഞ്ഞെടുപ്പുകളല്ല റഷ്യയിലുണ്ടായിരുന്നത്. അത് മെന്‍ഷെവിക്കുകളുടെ വൈറ്റ് ആര്‍മിയ്ക്കും ബോള്‍ഷെവിക്കുകളുടെ റെഡ് ആര്‍മിയ്ക്കും ഇടയിലായിരുന്നു. സാര് ചക്രവര്‍ത്തിയോട് അനുഭാവമുള്ളവരും പാശ്ചാത്യ ശക്തികളുടെ പിന്തുണയുള്ളവരുമായ സായുധ ഗ്രൂപ്പുകളാണ് ബോള്‍ഷെവിക്കുകളുമായി ഏറ്റുമുട്ടിയത്. തൊഴിലാളി വര്‍ഗത്തിന്റെ നിശ്ചയദാര്‍ഢ്യവും ധീരതയും ത്യാഗവും തന്നെ അവസാനം വിജയിച്ചു. മെന്‍ഷെവിക്കുകളുടെ വെള്ളപ്പട (വൈറ്റ് ആര്‍മി) ബോള്‍ഷെവിക്കുകളെ മാത്രമല്ല, ജൂതന്മാരെയും കൂട്ടക്കൊല ചെയ്തു. ഈ അക്രമങ്ങള് മൂലം ജൂതര് വലിയ തോതില് ബോള്‍ഷെവിക്കുകളുടെ ചെമ്പടയുടെ (റെഡ് ആര്‍മി) ഭാഗമായി.\n1922ല് പക്ഷാഘാതം ബാധിച്ച് വിശ്രമത്തിന് നിര്‍ബന്ധിതനായ ലെനിന് 1924 ജനുവരിയില് അന്തരിച്ചു. അദ്ദേഹം ഒട്ടും തൃപ്തനായിരുന്നില്ല. സാറിസ്റ്റ് ഭരണകൂടത്തിന്റെ സ്വേച്ഛാധിപത്യ സ്വഭാവം ബോള്‍ഷെവിക്കുകളേയും ബാധിച്ചതായി അദ്ദേഹം മനസിലാക്കി. ആഭ്യന്തരയുദ്ധത്തിന് ശേഷം പാര്‍ട്ടി സംസ്‌കാരം എന്ന് പറയുന്നത് ശോചനീയമായ അവസ്ഥയിലായിരുന്നു. റഷ്യന് ആധിപത്യ മനോഭാവം ശക്തമായി തുടര്‍ന്നു. നമ്മുടെ ഉപകരണങ്ങള് പരിതാപകരമായ അവസ്ഥയിലാണുള്ളത്. നമുക്ക് എന്തെങ്കിലുമൊക്കെ അറിയാം എന്ന് ധരിച്ചുവച്ചാല് അതായിരിക്കും ഏറ്റവും ദോഷ്ം ചെയ്യുക - ലെനിന് പ്രവ്ദയില് എഴുതിയ ലേഖനത്തില് അഭിപ്രായപ്പെട്ടു. വിപ്ലവം അതിന്റെ തെറ്റുകള് തിരുത്തി മുന്നോട്ട് പോകണമായിരുന്നു എന്ന് ലെനിന് കരുതി. നവീകരണവും തെറ്റ് തിരുത്തലുകളും ഉണ്ടായില്ലെങ്കില് വിപ്ലവം പരാജയപ്പെടുമെന്ന ബോദ്ധ്യം ലെനിനുണ്ടായിരുന്നു. എന്നാല് ലെനിന്റെ മരണത്തിന് ശേഷം അദ്ദേഹത്തിന്റെ എഴുത്തുകള് അവഗണിക്കപ്പെടുകയോ വളച്ചൊടിക്കലുകള്‍ക്ക് വിധേയമാവുകയോ ചെയ്തു.\nലെനിനെ പോലെ ദിശാബോധവും സുചിന്തിതമായ വീക്ഷണവുമുള്ള ഒരു നേതാവ് പിന്നീട് സോവിയറ്റ് യൂണിയനുണ്ടായില്ല. ലെനിന്റെ മനസ് തന്നെ ഒരു മികച്ച ഉപകരണമാണെന്ന് തികഞ്ഞ കമ്മ്യൂണിസ്റ്റ് വിരുദ്ധനായ വിന്‍സ്റ്റണ് ചര്‍ച്ചില് ഒരിക്കല് പറഞ്ഞിരുന്നു. പരിഷ്‌കരണവാദികളായ നികിത ക്രൂഷേവിനെയോ മിഖായേല് ഗോര്‍ബച്ചേവിനേയോ പോലെയുള്ള നേതാക്കള്‍ക്കും സോവയറ്റ് യൂണിയനെ സമൂലമായ മാറ്റങ്ങളിലേയ്ക്ക നയിക്കാനും അതിന് ജനങ്ങളുടെ അംഗീകാരം നേടിയെടുക്കാനും കഴിഞ്ഞില്ല. ജനകീയ ജനാധപത്യത്തിന് പകരം പാര്‍ട്ടി സ്വേച്ഛാധിപത്യവും ഉദ്യോഗസ്ഥ ദുഷ്പ്രഭുത്വവുമാണ് പിന്നീട് സോവിയറ്റ് യൂണിയനില് വികസിച്ചത്. 1970കളില് ഗുരുതരമായ സാമ്പത്തിക പ്രതിസന്ധിയിലേയ്ക്കും പരാശ്രയത്വത്തിലേയ്ക്കും സോവിയറ്റ് യൂണിയന് കൂപ്പുകുത്തി. നേതാക്കള്‍ക്ക് ജനങ്ങളുമായുള്ള ബന്ധം നഷ്ടപ്പെട്ടു. സോവിയറ്റ് യൂണിയന്റെ അവസാനകാലത്ത് ഉദ്യോഗസ്ഥരില് പലരും പുതിയ കോടിശ്വരന്മാരായി പുനരവതാരം ചെയ്തു. 1936ല് സ്റ്റാലിന് ഭരണകൂടത്തിന്റെ വേട്ടയാടലില് നിന്ന് രക്ഷപ്പെട്ട് പ്രവാസ ജീവിതം നയിക്കുന്ന കാലത്ത് തന്നെ ട്രോത്സ്‌കി ഇത് സംബന്ധിച്ച് മുന്നറിയിപ്പ് നല്‍കിയിരുന്നു. രാഷ്ട്രീയം സാമ്പത്തികശാസ്ത്രത്തിന്റെ ശ്രദ്ധയോടെയുള്ള ആവിഷ്‌കാരമാണെന്ന് ലെനിന് അഭിപ്രായപ്പെട്ടിരുന്നു.\nസോഷ്യലിസത്തെ ഇനി രാഷ്ട്രീയക്കാര്‍ക്ക് കുറ്റം പറയാനാവില്ല. കാരണം അത് നിലവിലില്ല. വഌദിമിര് പുടിന്റെ നേതൃത്വത്തിലുള്ള യാഥാസ്ഥിതിക വലതുപക്ഷ ദേശീയ കക്ഷി ഭരിക്കുന്ന റഷ്യയില് മഹത്തായ ഒക്ടോബര് വിപ്ലവത്തിന്റേയോ ഫെബ്രുവരി വിപ്ലവത്തിന്റേയോ 100ാം വാര്‍ഷികം ആഘോഷിക്കുന്നേയില്ല. മരണത്തിന് ശേഷം വിപ്ലവകാരികള് നിരുപദ്രവകാരികളായ വിഗ്രഹങ്ങളായോ വിശുദ്ധന്മാരായോ മാറാമെന്ന്് ലെനിന് മുന്നറിയിപ്പ് നല്‍കിയിരുന്നു. അത് തന്നെ സംഭവിച്ചു. ഭാര്യ നാദിയയുടേയും സഹോദരിമാരുടേയും വിയോജിപ്പ് അവഗണിച്ച് ലെനിന്റെ ശരീരം പ്രദര്‍ശനവസ്തുവാക്കി. ലെനിന് വിശുദ്ധനായി.\n(ന്യൂയോര്‍ക്ക് ടൈംസ് ലേഖനം)\nLenin revolution russia


Author: admin - Wayanadjains.com\nPortal for Wayanad Jains\nറെനിൽ രാജ് 42\nS/o അരവിന്ദ, അരിവാരം, ആലൂർ നിര്യാതനായി. 42 വയസ്സായിരുന്നു.\nപുളിയാർമല നാഗരത്ന നിര്യാതയായി\nപുളിയാർമല ശ്രീനിവാസഅവരുടെ ധർമ പത്നി നാഗരത്ന നിര്യാതയായ\nവിവര വ്യസനത്തോടെ അറിയിക്കുന്നു\nതാഴമുണ്ട (യാൻ പോസ്റ്റ് ) ടി.കെ.രാജ് (74) നിര്യാതനായി.\nതാഴമുണ്ട (യാൻ പോസ്റ്റ് ) ടി.കെ.രാജ് (74)\nകേരള മൃഗസംരക്ഷണവകുപ്പിലെ ഫീൽഡ് ഓഫീസറായിരുന്നു. മാനന്തവാടി മൈസൂർ റോഡിലുള്ള യാൻ പോസ്റ്റിലുള്ള സ്വവസതിയിൽ വെച്ചായിരുന്നു അന്ത്യം.\nഭാര്യമാർ: കല, ( പരേതയായ ശീതള )\nBhaktamara sthothra – by Ahana Jain\nഎം.പി. വീരേന്ദ്രകുമാറിന്റെ മൃതദേഹം സംസ്കരിച്ചു\nMay 29, 2020 September 15, 2020 1 min read\nകൽപ്പറ്റ : വ്യാഴാഴ്ച രാത്രി അന്തരിച്ച എം.പി. വീരേന്ദ്രകുമാറിന്റെ മൃതദേഹം സംസ്കരിച്ചു. സർക്കാരിന്റെ ഔദ്യോഗിക ബഹുമതികളോടെ കൽപ്പറ്റ പുളിയാർ മലയിലെ തറവാട് ശ്മശാനത്തിലായിരുന്നു സംസ്കാരം . ജൈനമത ആചാരപ്രകാരം നടന്ന ചടങ്ങിൽ മകൻ ശ്രേയാംസ് കുമാറും പേരക്കുട്ടി ഋഷഭും ചേർന്നാണ് ചിതക്ക് തീ കൊളുത്തിയത്.ഉച്ചക്ക് ഒരു മണിയോടെ കൽപ്പറ്റ മണിയങ്കോട് വസതിയിൽ മൃതദേഹം എത്തിച്ചപ്പോൾ ജില്ലാ ഭരണകൂടത്തിന്റെ നിർദ്ദേശങ്ങളനുസരിച്ച് കോവിഡ് പ്രോട്ടോകോൾ പ്രകാരം സാമൂഹിക അകലം പാലിച്ച് നൂറുകണക്കിന് ആളുകൾ അന്ത്യാഞ്ജലി അർപ്പിച്ചു. സമൂഹത്തിൻറെ നാനാതുറകളിൽ നിന്നുള്ള വരും രാഷ്ട്രീയ പാർട്ടി നേതാക്കളും ജനപ്രതിനിധികളും ഉദ്യോഗസ്ഥ പ്രമുഖരും മാധ്യമ പ്രതിനിധികളും മൃതദേഹത്തിൽ റീത്ത് സമർപ്പിച്ച് ഉപചാരം അർപ്പിച്ചു.\nകേരള ഗവർണർക്ക് വേണ്ടി വയനാട് ജില്ലാ കലക്ടർ ഡോക്ടർ അദീല അബ്ദുള്ള റീത്ത് സമർപ്പിച്ചു സംസ്ഥാന സർക്കാരിനെ പ്രതിനിധീകരിച്ച് മന്ത്രിമാരായ എ കെ ശശീന്ദ്രൻ,കെ. കൃഷ്ണൻകുട്ടി എന്നിവരും മുൻ മന്ത്രിമാരായ പി .ജെ ജോസഫ് , കെ പി മോഹനൻ ,എം.പി -ജോസ് കെ മാണി ,എം.എൽ.എമാരായ സി .കെ ശശീന്ദ്രൻ ,ഐ സി ബാലകൃഷ്ണൻ ,ഒ. ആർ കേളു എന്നിവരും അന്തിമോപചാരമർപ്പിക്കാൻ എത്തിയിരുന്നു. പോലീസ് ഗൺ സല്യൂട്ട് നൽകി ഉപചാരം അർപ്പിച്ചു . വീരേന്ദ്രകുമാറിന്റെ മകൻ എം വി ശ്രേയാംസ്കുമാറിനെ ഫോണിൽ വിളിച്ച് രാഹുൽഗാന്ധി എംപി അനുശോചനം അറിയിച്ചു.\nഅഞ്ചു കുന്ന് ശ്രി പാർശ്വനാഥസ്വാമി ക്ഷേത്ര വാർഷിക പൂജ\nഅഞ്ചു കുന്ന് ശ്രി പാർശ്വനാഥസ്വാമി ക്ഷേത്ര വാർഷിക പൂജ കോവിഡ് വ്യാപനത്തിന്റെ പശ്ചാത്തലത്തിൽ ആഘോഷങ്ങളില്ലാതെ ഈ മാസം ( ഏപ്രിൽ ) 30 ന് വ്യാഴാഴ്ച നവകലശപൂജയോടെ നടത്തുവാൻ തിരുമാനിച്ച വിവരം എല്ലാ ജൈന ബന്ധുകളേയും അറിയികുന്നു\nWayanad.net :: Wayanad.co.in :: LeadMLMsoftware\nWayanadJains.com :: All Rights Reserved 2020 :: Website maintained by Ethwebs.net


ന്യൂഡൽഹി: ഒരു രാജ്യത്തിന്റെ വിദേശകാര്യ മന്ത്രി എങ്ങനെയാകണം എന്നതിനു വിശദമായ മറുപടിയുടെ ആവശ്യമില്ല. 'സുഷമ സ്വരാജ്' എന്ന പേരു പറഞ്ഞാൽ മതി. അതിൽ എല്ലാം ഉൾക്കൊണ്ടിട്ടുണ്ട്. വിദേശകാര്യമന്ത്രി ചെയ്യേണ്ടത് മ...\nന്യൂഡൽഹി: മുൻ വിദേശകാര്യമന്ത്രി സുഷാമ സ്വരാജിന്റെ നിര്യാണത്തിൽ തേങ്ങി പ്രവാസി സമൂഹം. മലയാളികൾ അടക്കമുള്ള ഇന്ത്യാക്കാർക്ക് എക്കാലത്തെും പ്രിയപ്പെട്ട നേതാവായിരുന്നു അവർ. ഇറാഖിലെ ഐസിസ് തീവ്രവാദികളിൽ നിന്...\nഒരുപാട് നന്ദി മോദിജി, ഈ നിമിഷത്തിന് വേണ്ടിയാണ് ഞാൻ കാത്തിരുന്നത്; സുഷമ സ്വരാജിന്റെ അവസാന വാക്കുകൾ കാശ്മീർ ബിൽ പാസാക്കിയ കേന്ദ്രസർക്കാറിനെ അഭിനന്ദിച്ചു കൊണ്ട്; സോഷ്യൽ മീഡിയയിൽ അതിവേഗം വൈറലായി സുഷമാജിയുടെ അവസാനത്തെ ട്വീറ്റ്; അവസാന ശ്വാസം വരെ രാജ്യത്തിന് വേണ്ടി ഉഴിഞ്ഞു വെച്ച രാഷ്ട്രീയ ജീവിതത്തിന് തിരശ്ശീല വീണതോടെ കണ്ണീർവാർത്ത് രാജ്യം\nന്യൂഡൽഹി: അവസാന നിമിഷം വരെ ഇന്ത്യയ്ക്ക് വേണ്ടിയും ഇന്ത്യൻ താൽപ്പര്യത്തിന് വേണ്ടിയും ജീവിച്ച വ്യക്തിത്വമായിരുന്നു സുഷമ സ്വരാജിന്റേത്. കാശ്മീർ ബിൽ പാസാക്കിയതിനെ അഭിനന്ദിച്ചു കൊണ്ടായിരുന്നു സുഷമയുടെ അവസാ...